
TÄMÄ KIRJA

on   tarkoitettu   naimisiin   aikoville   sekä
naimisissa oleville  neuvonantajaksi avioelämän
alalla esiintyvissä kysymyksissä.  Se on, kuten
tekijä alkukielisen teoksen nimilehdellä sanoo,
esitys avioelämän probleemin ratkaisemiseksi.

Kirjan    tekijä,   tri    Marie   Stopes    on
filosofian tohtori sekä  Lontoon että Munchenin
yliopistoissa    sekä   jäsen    m.m.   Lontoon
yliopiston collegiossa, Englannin Kansallisessa
Kirjallisuuden  Seurassa  ja Linnean  Seurassa.
Ensimäinen   painos  tästä   kirjasta  ilmestyi
Englannissa maaliskuun 26 p:nä 1918, saavuttaen
heti niin suuren menekin,

        että    vuoden   1921    keskivaiheilla
        siitä   oli   otettu  jo   9   kokonaan
        uutta   painosta   sekä  sitäpaitsi   6
        ylimääräistä   uusintapainosta,   jotka
        yhteensä käsittivät  kokonaista 141'000
        kappaletta.  Saman  ajan  kuluessa  oli
        se   ehtinyt  vielä   ilmestyä,  paitsi
        alkukielellään,   ranskan-,   tanskan-,
        ruotsin-, saksan-ja hollanninkielillä.

Suomentaja.

MITÄ KIRJASTA ON SANOTTU.

Lontoon  yliopiston  filologian  professori  E.
H.  Starling  on  kirjan  tekijälle  lähettänyt
seuraavan kirjeen:

Lontoo, marrask. 23 p:nä 1917.

Parahin Tri Stopes!

Sellaisen   neuvonantajan   tarve,   jonka   Te
olette   antanut,    on   päivänpolttava.   Kun
kaikki   käy   ympäri,    on   ihmisen   vaisto
sittenkin riittämätön  ratkaisevasti määräämään
esiintymisemme  yhteiskunnassa,   ja  opastusta
korkeammassa  fysiologisessa toiminnassa,  joka
tarkoittaa,    suvun   jatkamista,    tarvitaan
vähintäin   yhtä  hyvin   kuin  syömisessä   ja
juomisessakin.

        Ainoa  erotus   on  vain   siinä,  että
        edellisessä  tapauksessa  tämä  opastus
        voidaan  siirtää  myöhempään ikään.  Ei
        ole  epäilystäkään siitä,  että parempi
        on  hankkia   tietoja  tässä  suhteessa
        opetuksen   kautta    kuin   sellaisten
        kokemusten  avulla, jotka  melkein aina
        ovat likaisia  ja joihin  liittyy vaara
        sekä yksilön että perheen terveydelle.

Tällä  hetkellä  merkitsee meidänkin  maallemme
tavattoman paljon  se, että  avioliitot tulevat
siunatuiksi   sekä   lapsilla,   onnella   että
työvoimalla  (ja  nämä   kolme  kuuluvat  hyvin
läheisesti   yhteen).   Jos   teidän   kirjanne
edistäisi  asioita   tässä  suhteessa,   ei  se
suinkaan olisi suotta kirjoitettu.

Suurimmalla kunnioituksella:

Ernst H. Starling.

--8--

[Tyhja sivu]

--9--

ESIPUHE.

Kirjoittanut Jessie Murray,

Tässä   kirjasessaan   on  tri   Marie   Stopes
puuttunut   asiaan,  jota   yleisesti  pidetään
niin  pyhänä,  ettei   siitä  katsota  voitavan
puhua  täysin   avosydämisesti.  Osa  vakavista
ja   arkaluontoisista   ihmisistä   kauhistunee
tällaista    pienimpiin   yksityisseikkoihinkin
ulottuvaa  avomielisyyttä   ja  pitänevät  sitä
"vaarallisena" siksi,  että se muka  antaa vain
ravintoa  kevytmielisten luonteiden  likaiselle
mielikuvitukselle.

        Juuri  tämä pelko  onkin syynä  siihen,
        että  aviolliset  menot näin  kauan  on
        pidetty täydellisinä salaisuuksina.

Nyt   on   kysymys   vain  siitä,   onko   tätä
salaperäisyyttä   jatkunut   jo  liian   kauan.
Onko  sitä  jo  jatkunut niin  kauan,  että  se
uhkaa   kadottaa   alkuperäisen   merkityksensä
suojella yleistä  moraalia? On  varmaan useita,
jotka epäilemättä  vastaavat tähän myöntävästi.
Näiden ihmistuntemus  sanoo, että aikaansaadaan
vähintäin  yhtä   paljon  vaaroja  vaikenemalla
tässä asiassa kuin puhumalla suoraan.

        Kaikki   riippuu  siitä,   kuinka  asia
        esitetään.

Niiden,   jotka  paheksuvat   tällaisen  kirjan
julkaisemista   senvuoksi,   että  sen   kautta
annettaisiin  likaisille  luonteille  ravintoa,
tulee ottaa  huomioon, että  tällaista ravintoa
antavat  ja  ovat   antaneet  jo  kauan  vallan
liian    paljon   määrätynlaiset    pilalehdet,
roskaromaanit, vieläpä eläväinkuvain-ja muutkin
teatterit. Voi päinvastoin olla hyödyksi,

        että    sellaiset    luonteet,    jotka
        näitä   asioita   ovat   tähän   saakka
        harrastaneet  edellämainitulla tavalla,
        saavat    asioitten    suhteen    uutta
        valaistusta.

Toiselta puolen  on vakavia  ja puhdassydämisiä
nuorukaisia,   jotka   mielellään   tahtoisivat
tietää,   mitkä   velvollisuudet   avioliitossa
tulevat   heidän   osakseen,   ja   kuinka   he
parhaiten voisivat  valmistautua ne täyttämään.
Korkeintaan  harvoilla  on edes  vähäisintäkään
selvyyttä  tässä suhteessa.  Ja vain  aniharvat
tietävät, mistä he saisivat sen avun,

        jota he etsivät.

He    väistävät     mauttomia    ja    likaisia
tiedonlähteitä,   joita    niin   helposti   on
löydettävissä,  ja   epäilevät  lähestyä  niitä
lähteitä,   joiden  hyveitä   ja  sopivaisuutta
he  kunnioittavat.  Sillä   he  tietävät,  että
he  viimemainitulta  taholta saavat  ainoastaan
epätäydellisiä ja  peitettyjä totuuksia, joista
ei ole suurtakaan hyötyä.

Tohtori  Stopes  on tahtonut  auttaa  tällaisia
etsijöitä,  ja   aivan  varmaan   tulevat  nämä
lämpimästi  tervehtimään  hänen  kirjaansa.  Se
on   tarkoitettu   ehkäisemään   monia   niistä
erehdyksistä,

jotka hävittävät  rakastavaisten ihmisten onnen
heti  kun  he  ovat ehtineet  mennä  naimisiin.
Vaikkei  se muuta  saisikaan  aikaan, olisi  se
sittenkin todella arvokas.

Mutta      on      vielä      eräs      sitäkin
tärkeämpi    näkökohta,   joka    on   otettava
tarkastettavaksemme,    nimittäin    avioliiton
vaikutus lapsiin. Kaikissa sivistyneissä maissa
on  edesvastuuntunne  nousevan  polven  suhteen
huomattavasti  kasvanut.  Kysymys  lapsen  sekä
ruumiillisesta  että  henkisestä  kasvatuksesta
on  meidän   päivinämme  yhä   enemmän  alkanut
kiinnittää yleistä huomiota puoleensa.

        Opettajat,     lääkärit,     politikot,
        ihmisystävät,       vieläpä      vallan
        tavalliset  vanhemmatkin  keskustelevat
        loppumattomiin   sekä   suurista   että
        pienistä   lapsenkasvatusta  koskevista
        kysymyksistä.  Kaikki  tuntuvat  olevan
        yksimielisiä  siitä,   että  ensimäiset
        seitsemän vuotta  ihmisen elämässä ovat
        kasvatuksen kannalta tärkeimmät. Näiden
        vuosien kuluessa  luonnetta kasvatetaan
        ja muokataan.

        Näiden  vuosien  kuluessa  lapsi  ottaa
        vastaan  syvimmät  ja  lähtemättömimmät
        vaikutelmansa, joko sitten ehkäisevästi
        taikka  edistävästi  vaikuttavat  mutta
        aina    sellaiset,     jotka    antavat
        kehitykselle      määrätyn     suunnan,
        sellaisen, joka voi  kestää koko elämän
        ajan.

Ennen   kaikkea   on  se   näiden   ensimäisten
vuosien kuluessa, jolloin vanhemmat näyttelevät
kaikkein   merkityksellisimmän    osan   lasten
sisäisessä  elämässä,  ei   tosin  niin  paljon
suoranaisilla

suullisilla    varoituksilla    ja    käskyillä
kuin  hienommilla  vaikutuskeinoilla:  eleillä,
äänensävyllä   ja   kasvojen  ilmeillä.   Minkä
nuorempi  lapsi on,  sen  suurempi on  vaikutus
tällaisilla   alkuperäisillä  ilmaisumuodoilla.
Tämä  tapahtuu yhtä  paljon  silloin, kun  ilme
taikka  ele  kohdistuu lapseen  itseensä,  kuin
silloinkin,  kun  se  kohdistuu  jompaankumpaan
vanhemmista taikka heidän lähimpiin ystäviinsä

        tämä   kaikki   yhtä   hyvin   silloin,
        kun  lapsi  makaa kätkyessään,  leikkii
        lelujensa  kanssa  taikka  on  näköjään
        syventynyt kuvakirjoihinsa.

Eikö  olekin  mitä suuriarvoisinta,  että  nämä
ensimäiset vaikutelmat jäävät kauniiksi? Emmekö
siis   ilolla   tervehtisi  kaikkea   sellaista
kuten   esimerkiksi   tällaista   kirjaa   joka
avustaa meitä  tekemään nousevan  polven elämän
niin  kauniiksi  ja   sopusuhtaiseksi  kuin  se
suinkin   molemminpuolisella   rakkaudella   ja
ymmärtämyksellä voidaan muodostaa?

Vuosisatainen   taistelu    "alhaisempien"   ja
"korkeampien"    taipumuksien,    alkuperäisen,
eläimellisen  luonnon  ja ihmisen  altruistisen
ja  eetillisen  käsityskyvyn välillä  on  kerta
toisensa jälkeen  taisteltu jokaisessa sielussa
ja jokaisessa .avioliitossa.

Meidän   tulee  oppia   selvemmin  käsittämään,
että  näitä alempia  viettejä ei  koskaan voida
eikä  koskaan saakaan  tukahduttaa, vaan  tulee
ne  koettaa   alistaa  korkeampien  pyrkimysten
hallittaviksi.

Ei  voida  toivoakaan mitään  sopusointuisuutta
niinkauan kuin meissä elävä voima unohdetaan ja
väkipakolla sidotaan.

Tri    Stopes     esittää    muutamia    sangen
merkityksellisiä biologisia  hypoteeseja, joita
on vaikea torjua. Tosin tarvittaisiin laajempia
havainnon   tekoja,  jotta   voitaisiin  täysin
vahvistaa taikka sitten kumota hänen kirjassaan
esiintyvät   väitteensä    naisten   sukuvietin
jaksottaisesta   esiintymisestä.   Minun   omat
kokemukseni näyttävät kyllä vahvistavan ne.

J. M. M.

TEKIJÄN ESIPUHE.

(Alkukielen yhdeksänteen painokseen.)

Paremmin  kuin koskaan  ennen tarvitaan  meidän
päivinämme onnellisia koteja. Toivoisin voivani
tällä  kirjasellani  lisätä  niiden  lukumäärää
ja   siten   osaltani   palvella   isänmaatani.
Tarkoitukseni  on  lisätä avioliiton  iloja  ja
osoittaa kuinka paljon suruja voidaan välttää.

Meidän   päivinämme   rakennetaan   valtakuntaa
varmimmin   sillä,    että   vahvistetaan   sen
kansalaisten   avioliittoelämää.  Perustus   on
heikko  ja  vaarallinen, jos  monet  avioliitot
ovat  onnettomia.  Ja avioliitot  ovat  todella
nykyaikana paljon  onnettomampia kuin  miltä ne
päältäkatsoen  näyttävät varsinkin  keskiluokan
keskuudessa. Liian monet,

        jotka  menevät ilon  ja onnen  toivossa
        naimisiin,   pettyvät  katkerasti,   ja
        vapautta huudetaan  yhä kovaäänisemmin.
        Mutta   ne,  jotka   enimmän  huutavat,
        eivät  useimmissa  tapauksissa  huomaa,
        että heidän  oma kykenemättömyytensä on
        useammin  ollut   onnettomuuden  syynä,
        kuin "avioliiton ies".

Koskaan  ei ole  helppoa, tehdä  avioliittoansa
paratiisiksi. Itsekäs  ja henkisesti vajavainen
ei

siihen   kykenekään.    Taitoa   tarvitaan   ja
olosuhteiden  ollessa  sellaiset  kuin  ne  nyt
ovat, on tämä  taito melkein saavuttamattomissa
niiltä, jotka sitä parhaiten tarvitsisivat.

Avioelämän    kysymykset     ovat    tavattoman
monimutkaisia,   ja  niiden   selvittelemisessä
vaaditaan  sekä  harrastusta että  tieteellisiä
tutkimuksia.

Minulla    on    avioelämäkysymyksen    suhteen
sanottavana sellaista, jota sikäli kuin tiedän

 ei  ennen ole  sanottu julkisuudessa,  ja jota
 pidän   suurimerkityksellisenä   miehille   ja
 naisille, jotka haluavat todella ihanteellista
 avioelämää.  Tämä  pieni   kirja  on  vähemmän
 tieteellinen teos kuin  harras yritys helposti
 tajuttavassa    muodossa   esitellä    pitkien
 ja   monipuolisten    tutkimusteni   tuloksia.
 Esittämäni  tiedot perustuvat  suureksi osaksi
 omiin huomioihini erilaisissa asemissa olevien
 miesten   ja  naisten   antamiin  luotettaviin
 lausumiin sekä pitkäaikaisten opintojen avulla
 koottuihin tosiseikkoihin.

Oma  esitykseni  avioelämän vuosisatoja  vanhan
kysymyksen selvittämiseksi  sisältyy pääasiassa
kirjan neljänteen,  viidenteen ja kahdeksanteen
lukuun.   Muissa   luvuissa  olen   toivoakseni
esittänyt   oikean  kuvan   siitä,  minkälaisen
oikean ja ihanteellisen avioliiton tulee olla.

Koko  teos   on  kirjoitettu  yksinkertaisesti,
huomioonottaen    tavalliset    oppimattomatkin
lukijat,  mutta  on siinä  silti  sellaistakin,
jonka uskon ole

van uutta  niillekin, jotka  ovat harjoittaneet
opintoja  avioelämän   ja  ihmisen  fysiologian
tutkimiseksi. Näitä huomioitani aijon myöhemmin
täydentää  ja kirjoittaa  niistä tyhjentävämmän
ja tieteellisemmän esityksen.

Minä puhun tässä  ainoastaan niille ja kaikesta
roskakirjallisuudesta huolimatta muodostavat ne
kuitenkin  enemmistön  jotka  ovat  kutakuinkin
normaaleja,   jotka    ovat   naimissa   taikka
aikovat  mennä  naimisiin,  ja  jotka  haluavat
tehdä  avioliittonsa   onnelliseksi  kuitenkaan
tietämättä, miten sen sellaiseksi tekisivät.

Varovaiset ja sovinnaiset ihmiset eivät katsone
tarpeelliseksi   syventyä   yksityiskohtaisesti
elimistömme  monimutkaisimpaan  toimintaan.  He
kysyvät:  eivätkö  vaistot riitä?  Ei,  vastaan
minä. Vaistot  eivät riitä.  Kaikessa muussakin
inhimillisessä  toiminnassa   on  osoittautunut
paikkansapitäväksi,   että  harjoituksella   ja
menettelytavoilla on ratkaiseva merkitys.

        Asianlaita on, kuten tri Saaleby kerran
        on   viisaasti   sanonut,  että   kissa
        tietää  miten  hän hoitaa,  ruokkii  ja
        kasvattaa poikasensa,  mutta ihmisäiti,
        hänpä sitä  ei tiedäkään,  ennenkuin on
        siihen harjaantunut  joko suoranaisesti
        taikka   oppimalla   muilta   äideiltä.
        Kissaa johtaa  tehtävänsä suorituksessa
        hänen   vaistonsa,   mutta   ihmisäidin
        täytyy   harjoitella    ennenkuin   hän
        voi  kunnolleen  täyttää  monimutkaisen
        velvollisuutensa tässä suhteessa.

Sama   on   laita   avioelämästä   puhuttaessa.
Meidän kehittyneenä  aikakautenamme ovat vanhat
perinnäistavat  ja  syvä  alkuperäinen  käsitys
molempien  sukupuolien tarpeista  hävinneet, ja
vain  joku  sekava, epäpätevä  laverrus  väliin
rikkoo häpeällisen hiljaisuuden. Siellä täällä,
perheissä,  joissa  on  terveet  tavat,  saavat
nuorukaiset  ja  tytöt tietää  osan  avioliiton
salaisuuksista,

        mutta  enimmällä   osalla  kansasta  ei
        ole    edes   aavistusta    suurimmasta
        inhimillisestä taidosta

 taidosta  rakastaa.  Muuten niin  edistyneessä
 lääketieteellisessä     tutkimuksessakin    on
 hämmästyttäviä     aukkoja,     laiminlyöntejä
 ja     vieläpä    suoranaisia     tosiasioiden
 vääristelyjäkin.  Ensimäisessä  avioliitossani
 sain minä kokea  niin kauhistuttavan kalliisti
 kokemattomuuden   avioelämän    alalla,   että
 katsoin  suorastaan  velvollisuudeksi  saattaa
 näiden  kokemusten antamat  opetukset ihmisten
 tietoon.

        Tästä   pienestä   kirjasesta   tulevat
        terveet ihmiset toivottavasti löytämään
        avaimen     siihen     onneen,     joka
        pitäisi   olla  jokaisen   osana  tässä
        maailmassa.  Se   onkin  jo  muutamille
        osoittanut   tien    onneen   ja   minä
        uskon,   että   se   tulee   säästämään
        monet  aviopuolisot   pettymyksiltä  ja
        toivottomassa pimeydessä tarpomiselta.

Mainitessani vain jonkun niistä monista, joiden
ystävällinen  apu   niin  suuressa   määrin  on
edistänyt  tätä työtäni,  tekisin väärin  muita
kohtaan,

--19--

kaikkein    nimeäminen    taas    olisi    vain
nimiluettelo. Kuitenkin  on eräs,  jota useasti
olen  halunnut julkisesti  kiittää,  ja hän  on
Humphrey  Verdon  Roe.   Minä  en  kiitä  häntä
hänen erikoisessa  asemassaan minun rakastavana
ja  rakastettuna miehenäni,  vaan kiitän  häntä
avoimena  ja  miellyttävänä ystävänäni.  Vaikka
hän ei tavannutkaan minua niin aikaisin,

        että  olisi voinut  avustaa minua  itse
        kirjani teossa, on hänen harrastuksensa
        kuitenkin ollut minulle arvaamattomaksi
        hyödyksi   auttaessaan  minut   oikeaan
        ilmakehään tätä työtä valmistaessani.

Niiden   monien   kysymysten  joukossa,   joita
lukemattomat  kirjeenkirjoittajat minulle  ovat
esittäneet, on erikoisesti kaksi, joilla katson
olevan  tärkeämmän  merkityksen. Useimmat  ovat
toivoneet,  että laajentaisin  yhdeksättä lukua
muutamilla  käytännöllisillä  neuvoilla.  Tämän
toivomuksen  olen  jo  täyttänyt  julkaisemalla
asiasta kokonaan erillisen kirjan.

Vaikka   minä   useilta   uskonnollismielisiltä
opettajilta    eri    tahoilta    maata    olen
saanut   kirjastani   sen  suurimmalta   osalta
lämpimän  tunnustuksen,  ovat  muutamat  kirkon
edustajat   lausuneet  arvelunaan,   että  minä
erikoisesti    yhdeksännessä    luvussa    olen
kirjoittanut puhtaasti  tieteellisiä näkökohtia
silmälläpitäen siis näkökohtia,

        jotka  eivät  ole sopusoinnussa  heidän
        katsantokantansa kanssa.

Tiede ja uskonto ovat niin kauan koonneet

erilaisia,    jopa    suorastaan    toisillensa
vihamielisiä  joukkoja  lippujensa  alle,  että
puhdasoppisen  uskonnollisen  miehen  lieneekin
vaikea  käsittää,  että   minä  julistan  uutta
aikakautta,  jolloin  tiede ja  uskonto  voivat
yhtyä.  Minä toivoisin  voivani palavin  sanoin
todistaa maailmalle,  että ne  kuuluvat yhteen.
Ei  senvuoksi, että  minä  kuuluin aineelle  ja
ajallisuudelle,

        kun    kirjoitin   tämän    kirjan   ja
        erikoisesti sen yhdeksännen luvun, vaan
        senvuoksi, että  olen täysin vakuutettu
        siitä,  että   olen  osa  ikuisuudesta.
        Minun  mielestäni  on tänään  vain  osa
        ikuisesta elämästäni.

Minä en voi eroittaa ajallisuutta ijäisyydestä,
enkä   tätä  maailmaa   tulevasta  siten   kuin
muutamat   uskonnolliset    ihmiset   näyttävät
voivan.   Minusta   on   ruumiini   välikappale
kuolemattoman sieluni palveluksessa, vaikkakaan
ei  täysin  sen määrättävissä.  Minusta  tuntuu
siltä    kuin    puhdasoppiset    uskonnolliset
ihmiset   olisivat  vallan   liian  taipuvaisia
eroittamaan   tulevan   elämän  nykyisestä   ja
kohdistamaan   järkensä  käskyistä   huolimatta
kaikki   ponnistuksensa   sen  tulevan   elämän
hyväksi,

        joka seuraa tätä nykyistä. Minä en usko
        Jumalan  tahtovan,  että  me  tekisimme
        hänen töitään, vaikka  hän onkin meille
        antanut  paremman  järjen 'kuin  muille
        luomilleen.

I.

SYDÄMEN HALU.

"Jumalatar opetti hänet  ymmärtämään, mitä sana
rakkaus merkitsee  sana, jonka  monet päästävät
huuliltaan, mutta  jonka vain  harvat tajuavat.
Kiitos olkoon jumalattaren  ja sen ihannekuvan,
jonka mies hänestä oli saanut, että hän käsitti
sen  merkityksen  olemuksemme  uudeksi  aluksi,
jalommaksi taimeksi, joka  istutetaan hyvään ja
hedelmälliseen  maahan  aistien  elämänmahlojen
kuohuessa ja sielujen  sulautuessa yhteen tässä
koko luonnon käsittävässä yhtymisessä.

        Todella  onnekas näky  maan pojille  ja
        tyttärille, jumalainen  lupaus jostakin
        sellaisesta, joka on enemmän kuin onni.
        Sillä se lupasi viedä meidät sellaisina
        kuin  olimme kieltäymyksen  kallioitten
        ja  aistillisuuden   pyörteiden  kautta
        luomaan    uutta   sukukuntaa,    jonka
        jalouden    silloin   vain    hämärästi
        aavistimme."

George Meredith: "Diana tienhaarassa".

Jokainen   sydän  halajaa   puolisoa.  Jostakin
syystä,   jota   minä    en   kylläkään   pysty
selittämään,   on  meidät   luotu  sellaisiksi,
ettemme tunne itseämme yksinämme täydellisiksi.
Ei  mies  enempää  kuin  nainenkaan  yksin  voi
tuntea tyydytystä

määrättyjä  inhimillisiä toimia  suorittaessaan
mies enempää  kuin nainenkaan ei  voi yksinänsä
luoda uutta  elävää olentoa. Tämä  totuus, joka
kuvastuu  jo  meidän  olemustemme  ulkonaisista
eroavaisuuksista,  vaikuttaa koko  olemukseemme
ja antaa sille väriä.  Ei ole mitään, mitä niin
kiihkeästi haluaisimme,  kuin yhtymistä toiseen
sieluun ja sitä itsemme täydellistymistä,

        jonka tällainen yhtyminen saa aikaan.

Kaikissa  nuorissa  ihmisissä,  joissa  ei  ole
mitään  perinnöllisiä vikoja,  herää tämä  sama
kaipuu aina yhtä terveenä ja kauniina.

Kypsymisvuosien   unelmien   ja   ruumiillisten
mullistusten  mukana  saa jokainen  nuorukainen
ja  nuori  nainen   nämä  inhimillisen  vaiston
ihmeelliset  ja  voimakkaat  herätteet.  Heidän
puhtaasti  ulkonaiset   eroavaisuutensa,  jotka
silloin  alkavat  saavuttaa määrätyn  muotonsa,
muuttuvat kummankin  mielikuvituksessa joksikin
salaperäiseksi,

        kiehtovaksi ja suloiseksi. Erilaisuudet
        yhdistävät ja sitovat  yhteen miehen ja
        naisen. Heidän  syleilyssään yhtyvät ne
        tuhannet  mittaamattomissa avaruuksissa
        välmehtivät    langat,    jotka    ovat
        hienommat  kuin  hienoinkaan  hämähäkin
        seitti,  hauraammat   kuin  säveltenkin
        aallot.  Ne   ovat  välkkyviä  lankoja,
        välkkyvämpiä kuin sateenkaari taivaalla
        siksi,

        että ne  ovat saaneet  kimalteensa itse
        sielujen aaltoilusta.

Vaikka   nuori   mies  yrittäisikin   kätkeytyä
kyynillisyyden,     maailmallisuuden     taikka
sulkeutuneisuuden naamariin,  ei hän  silti voi
estää  sieluansa synnyttämästä  alati toistuvia
kauniita kuvia elämästä ikuisen elämänkumppalin
rinnalla. Jokainen sydän tuntee vaistomaisesti,
että vain puoliso voi herättää ne voimat, joita
piilee ihmisen sielussa,

        taikka  vain puoliso  voi antaa  hellän
        hymyilyn  kaikelle   sille  lapsellisen
        hyvälle   ja   ihanalle,  joka   säilyy
        hopeanhohtoiseen vanhuuteen saakka.

Puolisoa etsiessään etsii ihminen ymmärtäväistä
sydäntä, jonka verhona on sorea ruumis

 erilainen  kuin  omansa.   On  aivan  varmasti
 hyvin vähän  sellaisia ihmisiä,  jotka menevät
 naimisiin   edes   toivomatta   onnea.   Mutta
 kaikkein   useimmat    paljastavat   katseensa
 kirkkaudella  ja  liikkeittensä  eloisuudella,
 että he  avioliiton kautta  toivovat astuvansa
 uuteen  ihanaan  olotilaan  vaikka  he  kuinka
 koettaisivat   sanoin  taikka   kyynillisyyden
 naamarein verhota kainot toivomuksensa.

        Kihlautuneiden       suudelmat       ja
        kädenpuristukset        ovat       niin
        riemuntäyteisiä  ja kiihoittavia,  että
        ne   saavat    veren   kuohumaan   kuin
        tulisen  viinin.   Rakastuneet  lukevat
        runoutta  ja   kuuntelevat  ihastuneina
        sitä  soittoa,  joka kajahtelee  heidän
        valtimoittensa reippaasta  laulusta, ja
        toistensa silmissä  näkevät he maailman
        kauneuksien heijastelun.

        Autuaassa hurmiossaan uskovat he aivan

luonnollisesti,  että   vaikka  he  seisovatkin
elämän   kynnyksellä,   ovat  he   vielä   vain
onnen esikartanoissa  mitä heidän kokemuksiinsa
sielujen yhtymisessä tulee.

Minkä  tunteellisempi,   haaveellisempi  taikka
ihanteellisempi  nuori mies  taikka nainen  on,
sen suurempaa  halua hän tuntee  saada sulautua
yhdeksi   sisarsielunsa   kanssa.  Mutta   joka
ainoa, vieläpä  yksinkertaisimmat arkisielutkin
tuntevat    suuremmassa   taikka    pienemmässä
määrässä     samaa    kaipuuta.     Tunnemmehan
lukemattomia 'kertomuksia siitä,

        kuinka  vakavinkin  liikemies,  olkoon,
        että  hän toimissaan  menestyisi kuinka
        hyvin, tuntee  itsensä vain vaivaiseksi
        raajarikoksi vaimon  puutteessa. Edward
        Carpenter  on  kuvannut  tätä  kaipuuta
        seuraavasti:

"Kunpa olisi joku  toinen ihminen, jonka kanssa
voisi avoimesti  vaihtaa ajatuksiaan,  jolta ei
tarvitsisi mitään  salata; ihminen,  jonka ruur
mis  olisi  yhtä  rakas  kuin  omani;  ihminen,
jonka läheisyydessä jokainen  itsekäs ajatus ja
tietoisuus  siitä mikä  on  sinun, mikä  minun,
kuolisi itsestään; ihminen, jonka sielussa omat
ajatuksensa voisi valaa uudelleen selvitettyinä
ja valaistuina;

        ihminen,   jonka    sisin   minä   oman
        sisimpäni  kanssa olisi  säännöllisessä
        myötätuntoisessa  kosketuksessa  elämän
        kaikissa  riemuissa ja  suruissa se  on
        varmaankin yksi  sydämemme rakkaimmista
        toivomuksista "

On mahdollista, että joku, joka tämän kirjan

lukee,  huomauttaa,   ettei  hän   koskaan  ole
tuntenut   tällaista    kaipuuta   olla   osana
siinä  kolminaisuudessa,  joka yksin  muodostaa
ihmisen olemuksen  korkeimman ja täydellisimmän
ilmaisumuodon. Jos niin on,  voi olla, että hän
sairastaa todellista  sairautta, jota kutsutaan
sukupuoliseksi   tunnottomuudeksi.  Sellaiseksi
kutsutaan   perinnöllistä  välinpitämättömyyttä
toista sukupuolta kohtaan,

        toisin        sanoen       inhimillisen
        hellyydenkaipuun     puutetta,     joka
        tavallisesti    esiintyy   asianomaisen
        olematta    siitä   tietoinen.    Mutta
        saattaa olla  niinkin, että sellaisella
        luonnottomuudella on syvemmät juurensa.
        Neuvoisin  sellaista henkilöä  lukemaan
        esimerkiksi   kuuluisan   sveitsiläisen
        professorin   August   Forelin   kirjan
        "Sukupuolikysymys"

        (joka   on    suomeksikin   käännetty).
        Asianomainen      saattaisi     silloin
        mahdollisesti   havaita    mitä   lajia
        ihmissuvun monista  erilaisuuksista hän
        edustaa.  Minun   kirjaani  sitävastoin
        hänen   ei   pidä  .lukea,   sillä   se
        on    kirjoitettu    tavallisista    ja
        tavallisille   miehille  ja   naisille,
        jotka eivät  tyydy elämään  yksin, vaan
        kaipaavat yhtymistä toiseen,

        ei      vain      syventääkseen      ja
        rikastuttaakseen  omaa elämäänsä,  vaan
        myös luodakseen uutta elämää.

On   kyllä  vuosisatojen   kuluessa  esiintynyt
tapauksia, jolloin jotkut  ihmiset ovat voineet
tukahduttaa    luonnollisen   puolisokaipuunsa,
vieläpä  pitäneet   naimattomuutta  korkeimpana
ihanteenaan   ja   saarnanneet  sen   puolesta.
Siellä,

--26--

missä  tämä  ihanne  on  saavuttanut  jaloimman
ilmaisumuotonsa   ja    todella   osoittautunut
korkeimmaksi   on   siitä   ollut   seurauksena
kaikkea käsittävä  rakkaus rajoitetumman kotiin
ja  lapsiin   kohdistuvan  rakkauden  asemasta.
Monet  pyhimykset  ja  viisaat,  uudistajat  ja
jumaluusoppineet,  ovat  muodostaneet  elämänsä
tämän ihanteen mukaiseksi.

        Mutta   tällaiset   yksinäiset   ilmiöt
        eivät kelpaa  esimerkiksi ihmiskunnalle
        kokonaisuudessaan,  sillä he  ovat joka
        tapauksessa   sellaisia,   jotka   ovat
        suurelta valtatieltä  syrjässä. He ovat
        elämänpuun oksia, jotka kukkivat, mutta
        eivät kanna hedelmää.

Asianlaita   on    nimittäin   sillä;   tavalla
tässä  maailmassa,  että   meidän  sielumme  ei
ainoastaan  hallitse ainetta,  vaan on  myöskin
aineesta riippuvainen, sillä  se tarvitsee sitä
voidakseen esiintyä.  Niinkauan kuin  me olemme
ihmisiä, tarvitsemme  me ruumiin, ja  ruumis on
yhtähyvin kemiallisten  ja fysiologisten lakien
alainen kuin henkistenkin.

Jos   ihmissuku    kokonaisuudessaan   ryhtyisi
noudattamaan      sitä     ihannetta,      että
äärimmäisyyteen   saakka  kartettaisi   kaikkea
ruumiillista, olisi  puhe ihmiskunnasta  ja sen
olemassaolosta pian lopussa.

Kuitenkin me  olemme ihmisiä. Kaikki  me elämme
määrättyjen lakien  alaisina, joista  vain osan
ymmärrämme,  mutta  joista  suurin  osa  meille
edelleenkin on tuntematonta. Täydellisin

ihminen  on  se,  oli hän  sitten  mies  taikka
nainen,   joka   tieten   taikka   tietämättään
tottelee  olemuksemme syviä  fyysillisiä lakeja
antaen  ruumiinsa  auttaa  sielua  niin  paljon
kuin  voi   ja  estää  niin  vähän   kuin  voi.
Henkinen elämämme kärsii siitä, jos ruumistamme
hoidetaan  huonosti,   jos  sitä  laiminlyödään
taikka käytetään väärin.

Jos   me   joko  taitamattomuudessamme   taikka
huolimattomuudessamme itseämme  kohtaan rikomme
luonnon peruslakeja vastaan, häviää elämästämme
samalla   yleinen   sopusointuisuus.   Nykyinen
ahdasmielinen kieltäymysaate pyrkii kehittämään
sielua  tukahuttamalla sen  fyysilliset vaistot
sensijaan, että käyttäisi niitä hyväkseen.

Mutta  minä tahtoisin  väittää, että  me olemme
syntyneet   tähän   maailmaan   muodostaaksemme
aineen sielumme  ilmaisumuodoksi että  on liian
rohkeata nousta  sotaan aineellisen olemuksemme
ikivanhoja  lakeja   vastaan.  Se,   joka  niin
menettelee  menettää   tietämättään  sen  ilon,
jonka  synnyttää  uuden  luomisihmeen  saaminen
päivänvaloon.

Käyttääkseni  helposti käsitettävää  esimerkkiä
vertaan   kahta    eri   sukupuoleen   kuuluvaa
ihmistä kahteen erinimisellä sähköllä ladattuun
paristoon.   Niinkauan   kuin   nämät   pysyvät
erillään    on   niissä    piilevä   sähkövoima
luonnollisesti  merkityksetön,   mutta  kun  ne
yhtyvät,  syntyy  luonnollisella tavalla  oikea
voima ja kipinä, lämmön

ja valon säde  syttyy näiden välillä. Sellaista
on rakkaus.

Rakastetun     ruumiista,     jota     ikivanha
luomisvaistomme  pakottaa   meidät  halajamaan,
sinkoaa    se   Ihmeitätekevä    kipinä,   joka
ei   ainoastaan  synnytä   uutta  elämää   vaan
myöskin  laajentaa  näköpiiriämme  inhimillisen
mieltymyksen ja syventyneitten elämänkäsitysten
muodossa tavalla, jota  yksinelävä sielu ei voi
koskaan saavuttaa.

Useat   väittänevät   tätä   lukiessaan,   että
he  ovat  harjoittaneet  ruumiillista  yhdyntää
havaitsematta    silti     näitä    sielullisia
vaikutuksia,   ehkäpä  vielä   tuntematta  edes
onnea. Jos  niin on,  saattaa se  johtua siitä,
että  tällaiset  henkilöt  joko  tieten  taikka
tietämättään  ovat   rikkoneet  joitakin  niitä
lakeja vastaan, jotka ohjaavat miehen ja naisen
välistä rakkautta.

        Saammehan viulustakin oikean äänen vain
        ohjaamalla  käyrää  oikein samoin  myös
        voimme  kohota  ylemmälle tasolle  vain
        siten,  että noudatamme  luonnon lakeja
        alemmalla tasolla.

II.

SAMENTUNUTTA ILOA.

"Rakkaus    vaatii   lepoa,    rakkaus   tahtoo
uneksia;  se  ei  voi elää  meidän  aikamme  ja
persoonallisuutemme pirstaleilla."

Ellen Key.

Nuori   mies   ja  nainen   menevät   naimisiin
onnesta uneksien  ja vakuutettuina  siitä, että
ainakin  he  ovat  löytäneet sen  ainoan,  joka
voi   jatkuvasti   antaa  heille   kaipaamaansa
ymmärtämystä ja hellyyttä.

Aluksi  aikana,  jota kutsutaan  kuherrusajaksi
tuottaa  eräänlaisen vapauden  uutuudenviehätys
ja  avioliiton  siteiden  suloisuus  useimmiten
todellista  onnea.  Kuinka   kauan  se  säilyy?
Vallan  liian   usein  huomattavasti  pienemmän
ajan,  kuin   tavallisesti  ollaan  taipuvaisia
myöntämään.

Avioliiton ensimäisessä  ilonhuumauksessa eivät
nuoret  vielä   tiedä  taikka   tietävät  liian
vähän  toistensa perusluonteista.  Sukupuolinen
vetovoima    ei   ainoastaan    ihmisten   vaan
eläintenkin keskuudessa kaikkialla maailmassa

perustuu        kummankin       yhteenliittymän
erilaisuuteen.  Nähtävästi   he  eivät  huomaa,
että  juuri tämä  erilaisuus,  joka vei  heidät
yhteen,  jonkun ajan  kuluttua alkaa  vaikuttaa
eroittavana  voimana.  Mutta  niin  kauan  kuin
ensimäinen    kuvitelma,   että    aviopuolisot
ymmärtävät toinen  toistansa, pysyy todellisena
alati  uudistuvin   ilon  väristystä  tuottavin
havainnoin,

        ovat   näiden   elämysten   vaikutelmat
        siksi   vaikuttavat  ja   ihanat,  että
        rakastuneet   eivät  huomaakaan   sitä,
        että  heiltä  puuttuu  molemminpuolisen
        tuntemuksen  kova  maa jalkainsa  alta.
        Tosin     saattaa    onnellisimmillakin
        puolisoilla  olla erilaiset  tapansa ja
        käsityksensä  uskonnosta,  politiikasta
        ja asioista yleensäkin, mutta sellaiset
        eroavaisuudet     voidaan    vähäisellä
        molemminpuolisella hyvällä tahdolla,

        kärsivällisyydellä ja älyllä tasoittaa,
        koska  kaikissa  asioissa  on  olemassa
        keskitie, jolla  eri mielipiteet voivat
        yhtyä.   Ihmiset  ennen   heitä,  miten
        erilaisen  katsantokannan   he  ovatkin
        eri   asiain  suhteen   ottaneet,  ovat
        jokatapauksessa  niitä  jo  monasti  ja
        perinpohjaisesti  tuumineet,  penkoneet
        edestä    ja     takaa,    sukupolvesta
        sukupolveen.

        Mutta     paljon      tärkeämmän     ja
        laajakantoisemman   sukupuolikysymyksen
        suhteen   vallitsee   vielä   sellainen
        taitamattomuus, joka on laaja kuin koko
        maailma  ja  syvä  kuin  kadotus.  Sitä
        peittävät usvat  ja synkät  varjot ovat
        saattaneet  etevät  tutkijatkin,  jotka
        pyrkivät kaiken

salatun paljastamaan, pysähtymään voimattomina.
Tällaisista             perusmerkityksellisistä
erilaisuuksista  alkavat   vastanaineet  kärsiä
ennenkuin he tietävät edes sellaisten seikkojen
olemassaolosta, saati sitten, että heillä olisi
edes vähäisintä toivoa  joskus saada epäselviin
kysymyksiin tyydyttävät vastaukset.

Melkein kaikki sellaiset, joitten oma avio-onni
on   särkynyt   taikka   sumentunut,   laskevat
itsensä  joksikin  poikkeukseksi  ja  koettavat
lohduttautua  ajattelemalla   hyviä  ystäviään,
jotka heidän  mielestään ovat  saavuttaneet sen
onnen, joka oli heiltä kielletty.

Luullaan  nimittäin jokseenkin  yleisesti, että
onnelliset   ihmiset    samoinkuin   onnelliset
kansatkin    ovat    todella    siinä    määrin
onnellisia,    ettei   heillä    olisi   ikäviä
asioita,  jos  he  vaikenevat  asioistaan.  Ne,
jotka  puhuvat avioliitostaan,  ovat useimmissa
tapauksissa sellaisia, jotka  eivät ole saaneet
tavoittamaansa  onnea. Tämä  pitänee useimmissa
tapauksissa paikkansa,

        vaikka se ei  olekaan mikään ikuinen ja
        järkkymätön laki. On nimittäin ihmisiä,
        joita  pidetään  onnellisina  ja  jotka
        itse   pitävät  itseänsä   onnellisina,
        vaikka saattaakin  käydä niin,  että he
        aivan odottamatta  paljastavat salaisia
        pettymyksiä, jotka  ovat heidän onnensa
        särkeneet.

Vaikka  jätämmekin  pois laskuista  "oikulliset
naiset" ja  yleensä kaikki  liian tunteelliset,
hermostuneet ja  puoliksi epänormaalit ihmiset,
jää

sittenkin  hämmästyttäväksi  ja  traagilliseksi
tosiasiaksi, että monen  monet avioliitot ennen
pitkää   menettävät  ensimäisen   viehätyksensä
Ja    useimmissa     tapauksissa    muodostuvat
onnettomiksi.

Vuodesta vuoteen ovat miehet ja naiset uskoneet
minulle   elämänsä  salaisuuksia   ja  kaikissa
niissä  lukemattomissa   avioliitoissa,  joihin
olen  tutustunut,  on ollut  peloittavan  vähän
sellaisia,  joissa  edes  likimaillekaan  olisi
ollut saavutettavissa olevaa maallista onnea.

Monet   näistä  avioliitoista   ovat  maailman,
sukulaisten   vieläpä  itse   rakastavaistenkin
silmissä näyttäneet  täysin onnellisilta. Mutta
sittenkin on  ollut jotakin, mikä  on heittänyt
varjonsa tunteellisemman asianomaisen yli.

Mitä  morsiameen tulee,  niin  on moni  aikamme
nuorista   tytöistä  suorastaan   neitseellisen
sulouden ja taitamattomuuden ruumiillistuma, ja
hänen miehensä on usein ensimäinen, joka koskee
tähän arkaan olentoon silloin alkaa myös heille
kummallekin kärsimyksensä]  yhtaikaa. Naistemme
ulkonainen  vapautuminen  ei  ole  oleellisesti
muuttanut  eikä voikaan  muuttaa pohjoismaisten
rotujen ikivanhoja puhtauskäsitteitä,

        mitä     nuoreen     tyttöön     tulee.
        Tavallisimmin     hänellä    ei     ole
        sen   enempää    teoreettisia   tietoja
        kuin      omakohtaisia      fyysillisiä
        kokemuksiakaan, jotka tekisivät hänelle
        mahdolliseksi käsittää  edes avioliiton
        yksinkertaisimpia ja luonnollisimpia

tarpeita   ja   edellytyksiä.   Siksipä   hänen
miehensä    täytyykin   tietämättään    loukata
häntä.  Saattaapa  sattua,   että  hän  luonnon
vaatimuksista    ja    omista    virheistäänkin
tietämättömänä  johtuu  harhaan ja  saa  kärsiä
naisen useinkin  vain epäselvästi  ja hämärästi
ilmaistusta kiusaantumisesta.

Yhtä   totta    saattaa   olla,    että   nuori
mies   avioliittonsa   alkuaikoina   useastikin
on    vielä    tunteellisempi,    romanttisempi
ja  herkkätunteisemmin   elämän  tosiseikkoihin
suhtautuva kuin hänen nuori vaimonsa, sekä että
hän  avioliittoon  mennessään toivoo  yhtymistä
sekä    sielullisesti    että    ruumiillisesti
suuremmassa määrässä kuin vaimo.

        Mutta  toiselta   puolen  mies  asettuu
        välinpitämättömäksi   ja  kyynilliseksi
        oppien pitämään  onnea vain haavekuvana
        helpommin kuin hänen vaimonsa.

Nainen sensijaan on kärsivällisempi ja hitaampi
tuntemaan   pettymystä.    Mutta   aviollisessa
elämässä on se  useimmiten vaimo, joka syvimmin
haavoittuu   ja   se   on   silloin   vaikeasti
lääkittävä,  hitaasti   arpeutuva  haava,  joka
voi  turmella koko  hänen sisäisen  elämänsä ja
suistaa koko hänen elämänsä raiteiltaan.

Täydellinen  onni  on  parhainta, mutta  se  on
riippuvainen  tuhansista   ja  taas  tuhansista
asioista   ja   se   on   altis   lukemattomien
hävittävien voimien hyökkäyksille.

Jos  minä   alkaisin  tässä   selostaa  kaikkia
mahdollisia

syitä,    jotka     avioliitossa    aiheuttavat
pettymystä  ja   onnettomuutta,  paisuisi  tämä
kirja  tusinaksi  paksuja niteitä.  Koska  minä
tässä puhun niille,  jotka ovat lukeneet taikka
joilla  ainakin  on   tilaisuutta  lukea  muita
kirjoja,  jotka  käsittelevät tämän  asian  eri
puolia,  en  koskettele  sellaisia  kysymyksiä,
joita  jo lukemattomat  muut kirjoittajat  ovat
käsitelleet.

        En      myöskään      aio      kuluttaa
        aikaa       puhumalla       abnormeista
        ja       luonnottomuuksista,      jotka
        täyttävät   suurimman    osan   useista
        sukupuolikysymystä       käsittelevistä
        kirjoista.

Viime vuosina on  yleisesti herätty käsittämään
prostitutsionin  turmiollisuus  missä  muodossa
se esiintyneekin  joten minun  tuskin tarvinnee
sanoakaan, ettei yksikään  avioliitto voi tulla
onnelliseksi, jos mies ostamalla toisen ruumiin
on  myynyt  sekä   terveytensä  että  kunniansa
saaden ehkä sijaan vain inhottavan sairauden.

        Sanomattakin   on  nykyään   jokaiselle
        ajattelevalle  selvää,  että  sellainen
        sairaus     ei     ainoastaan     tuhoa
        miehen   elämää   ja   tuota   vaimolle
        aavistamattomia    kärsimyksiä,    vaan
        myöskin    turmelee     heidän    vielä
        syntymättömien  lastensa  terveyden  ja
        elinkelpoisuuden.

Ei   liioin   liene   tarpeellista,   varsinkin
kun  puhun  nuorille toivorikkaille  ihmisille,
syventyä  niihin   ilmeisiin  vaaroihin,  jotka
seuraavat  väkijuomain  käyttöä,  oman  itsensä
laiminlyöntiä taikka itsekkyyttä sen raaimmissa
muodoissa.

Tässä  on   kysymys  vain   vähemmän  karkeista
rikoksista    luonnon   peruslakeja    vastaan.
Murhenäytelmän alku on  säännöllisesti se, että
ei  kumpikaan  nuorista   tiedä  näiden  lakien
olemassaolosta.  Sillä   yhtähyvin  lainrikkoja
tässä   niinkuin    muutenkin   tulee   saamaan
rangaistuksen,   vaikkapa   hän  ei   olisikaan
tietoinen niiden lakien olemassaolosta,

        joita vastaan hän on rikkonut.

Vielä     meidän    päivinämmekin     yleisesti
vallitsevan  taitamattomuuden takia  ilmestyvät
ensimäiset    pilvet     nuorten    paratiisiin
tavallisesti   yksinäisyydentunteen   muodossa,
s.o. tunne siitä, että toinen, jonka piti jakaa
kaikki, ei  ole enää  kaikessa mukana,  ei enää
käsitä  rakastetun  pieniä  ilon  aiheita  eikä
ymmärrä hänen tarpeitaan.

        Usein    juuri    vähäpätöiset    asiat
        viittaavat   siihen,   että  jokin   on
        hiljaisesti   alkanut  työntää   juuria
        syvälle loukkoihin. Nuori vaimo saattaa
        itkeä   tuntikaupalla   jostakin   niin
        vähäarvoisesta asiasta,  ettei hän edes
        itse  kykene sitä  sanoin selvittämään,
        samalla kuin mies,  joka luuli saavansa
        elää   taivaallisia   hetkiä   sielunsa
        rakastetun kanssa,

        havaitsee   selvästi,   että   hän   on
        kohdannut  esteen,   jonka  vaimo  itse
        on  nostanut   esteen,  joka   on  yhtä
        käsittämätön kuin mitätönkin.

Sillä  niin ihmeellinen  on  sielun ja  ruumiin
välillä vallitseva vuorovaikutus, että me aivan
toisella taholla saamme kärsiä rangaistuksen

niistä  synneistä, joita  taitamattomuudessamme
olemme  tehneet aviollisessa  elämässämme, jopa
siinä   määrin,  että;   uusia  ja   yhä  uusia
väärinkäsityksiä  lopulta  näyttää  aivan  kuin
satavan.  Ennemmin   taikka  myöhemmin  alkavat
molemmat    aviopuolisot   salaisesti    tuntea
rajatonta yksinäisyyttä. Voitanee väittää, että
tämä kuvaus on liioiteltu.

        Kuitenkin    se   perustuu    lukuisiin
        elävästä       elämästä      otettuihin
        tositapauksiin.      Vaimot,     joiden
        avioliittoa   on  pidetty   kauneimpana
        ajateltavissa  olevan  maallisen  onnen
        kuvana, ovat seikkaperäisesti kertoneet
        minulle   salaisista   kärsimyksistään,
        joista    he    eivät   ole    antaneet
        miehensä   edes   aavistaakaan.   Monet
        miehet  epäilemättä tietävät  kuinka he
        ovat  rakkaalta   vaimoltaan  salanneet
        hiljaisen pettymyksen tunteensa,

        jonka   ehkä   on  aiheuttanut   vaimon
        kylmyys aviollisessa syleilyssä, taikka
        huomio, että hänessä on jotain arkaa ja
        vapisevaa, joka aina karttaa syleilyä.

Tällaiset      väärinkäsitysten     aiheuttamat
syvät   tunteet   puhkeavat  sanoiksi   ensinnä
karkeampitekoisten      ja      yksinkertaisten
luonteiden keskuudessa.  Avioliiton aiheuttamia
pettymyksiähän     kuvataan     niin     paljon
sekä:    lukemattomissa     romaaneissa    että
teatterikappaleissa ja pilalehdissä. Sitäpaitsi
paljastavat    niitä    meidän    jokapäiväinen
puheemme.

Nykyisenä kaikenlaisten "-ismien" ja liikkeiden
aikakautena ollaan eri kansankerroksissa

taipuvaisia  väittämään,  että avioliitto  itse
aiheuttaa  nämä  pettymykset.  Monet  väittävät
väittämästä päästyään, että kunhan vain pääsisi
entisestä  puolisosta  eroon  ja  saisi  valita
muka   mieleisensä,  niin   elämä  taas   olisi
sopusointuista ja  onnellista. Mutta asianlaita
on niin,  että nämä ihmiset aina  unohtavat sen
seikan, että se,

        joka  ei   pysty  tekemään  avioliittoa
        kauniiksi   ja   miellyttäväksi   yhden
        kanssa,  harvoin  pystyy sitä  tekemään
        sellaiseksi  toisenkaan   kanssa.  Vain
        hartaasti ja nöyrästi koettamalla oppia
        rakkauden  suurta  taitoa  voidaan  sen
        kauneuskin käsittää, ja elämä miehen ja
        naisen kesken muodostuu herttaiseksi ja
        ihanaksi.

Ja  vielä  sittenkin,  kun jo  olemme  oppineet
rakastamisen  taidon,  kestää ennenkuin  opimme
käyttämään  sitä  hyväksemme. Ellen  Key  sanoo
vallan oikein  kirjoittaessaan: "Rakkaus vaatii
lepoa, rakkaus  tahtoo uneksia; se ei  voi elää
aikamme ja [persoonallisuutemme pirstaleilla."

On   aivan  varmaa,   että  rakkaus   nykyisenä
levottomuuden  ja  melskeiden  aikana  menettää
sulonsa    ja   viehätyksensä    sekä   myöskin
osan  elinvoimaisuudestaan.  Näiden  melskeiden
tuhoisat    seuraukset,    jotka    synkentävät
ja   myrkyttävät    elämämme,   ovat   naisille
paljon  tutummat   kuin  miehille.  Kiihoittava
kaupunkielämä  vaikuttaa kiihoittavasti  miehen
vastustuskykyyn,

        mutta  naisessa  sensijaan  heikentäen.
        Rakastavaisillekin   on   kaupunkielämä
        vaarallista, he kun joutuvat

--38--

viettämään   yhteiset    hetkensä   biograafien
ja  muiden   vähemmän  terveellisten  paikkojen
ilmapiirissä.  Näissä  olosuhteissa ei  rakkaus
puhkea yhtä  kauniiseen kukkaan  kuin maaseudun
rauhallisuudessa.  Nykyään  näyttää siltä  kuin
ruumiilliset   intohimot,    joihin   varsinkin
miehillä   on   taipumusta,   veisivät   voiton
kaikesta  muusta,  hillittömimmät  miesluonteet
eivät  etsikään muuta  kuin tyydytystä  yhdelle
halulleen.

        Nainen     antaa     anteeksi     hänen
        kevytmielisyytensä,     koska     hänen
        luonteeseensa  kuuluu  antaa  anteeksi,
        mutta  ennemmin   tai  myöhemmin  tekee
        hänen   rakkautensa    kapinan,   usein
        tosin    salassa,    ja   vaikka    hän
        voisikin  pakottaa itsensä  näennäiseen
        hellyyteen,  lopuksi se  syleily, jonka
        pitäisi   olla  alituisena   riemun  ja
        tyydytyksen lähteenä,

        ei sisällä muuta  kuin halveksumista ja
        vastenmielisyyttä.

Monet  ihmiset  syntyvät  ja  kasvavat  nykyään
niin    keinotekoisessa   ja    epätodellisessa
ilmapiirissä,   että  heiltä   puuttuu  yksinpä
tietoisuuskin  siitä elävästä  totuudesta, että
sukupuolielämän  pitäisi   tuottaa  iloa.  Eräs
huomattava  amerikalainen  lääkäri on  lausunut
seuraavat hämmästyttävät sanat:  "Minä en usko,
että sillä molemminpuolisella ilolla,

        jota   sukupuoliyhdyntä   tuottaa,   on
        mitään tekemistä elämänilon kanssa."

(Amerikan Lääkäriseuran  Vuosikirja 1900.) Tämä
saattaa  olla erikoistapaus,  mutta on  tosiaan
niin paljon eteviä lääkäreitä, gynekologeja

ja   fysiologeja,   jotka  muutamissa   ihmisen
sukupuolielämää koskevissa syvissä kysymyksissä
ovat niin  horjuvalla kannalla,  ettei suinkaan
ole  syytä  ihmetellä,  jos  tavalliset  nuoret
rakastavaiset  parit  sumentavat ja  turmelevat
sen ilon, joka  olisi heidän elämälleen antanut
sen kauneimman ja kallisarvoisimman sisällön.

III.

NAISEN "OIKULLISUUS".

"Oi,  minkälainen  olento!  Minä  tiedän,  että
sellainen   on,   mutta   en   kuitenkaan   voi
sitä    todistaa.   Voisinpa    silloin   mennä
hänen   luokseen,   kun   mieleni   tekee   kun
sieluni  on  sairas,  kun  minulla  on  aihetta
mieliharmiin,  kun  haluaisin uneksia  kauniita
unia astillisista  nautinnoista! Olen koettanut
kasvattaa   yhtä  tai   pariakin  naista   tätä
tarkoitusta varten,

        mutta en voi juuri kerskua tuloksilla."

Herrick.

Mitä   odottaa  mies   kohtaloltaan  mennessään
onnellisena  ja  toivorikkaana naimisiin  tytön
kanssa, jonka  katsoo itselleen  sopivaksi? Hän
toivoo koko sydämestään molemminpuolista, halki
elämän  kestävää  onnea.  Hän  menee  naimisiin
siinä vakaassa aikomuksessa, että hän noudattaa
niitä neuvoja, joita hänelle ovat antaneet isä,
lääkäri ja ystävät.

        Hän   on   kärsivällinen,   ei   välitä
        pikkuseikoista, ei lausu kovia sarnoja,
        hän  ja  hänen  nuori  vaimonsa  elävät
        toinen  toisellensa, lukevat  ja ehkäpä
        työskentelevätkin  yhdessä,   jos  ovat
        oikein  ymmärtäväisiä.  Mutta  muutaman
        kuukauden taikka muutaman vuoden

kestäneen avioliiton jälkeen tuntuu heistä kuin
he  olisivat  liukuneet kauemmaksi  toisistaan,
ja   mies  havaitsee   usein,  että   vaimo  on
kylmä   ja   käsittämätön.   Aniharvat   miehet
tunnustavat  tämän  edes parhaille  ystävilleen
mutta  jokaisen  sydän  tietää  parhaiten  omat
pienet salaisuutensa.

Mies  saattaa toisinaan  mitä ystävällisimmässä
tarkoituksessa   kiusotella    vaimoaan   hänen
"oikullisuutensa"  takia.  Joku voisi  väittää,
että  hän täten  vain leikillisyydessään  salaa
syvää   rakkauttaan.   Mahdollisesti  on   asia
niinkin.  Mutta se  ei  estä  sitä, että  hänen
rakkautensa  juurissa  on pieni  epämiellyttävä
mato, joka syö ja kalvaa niitä

        ajatus   että   vaimo  on   oikullinen.
        Mies  tuntee,  että   vaimo  väliin  on
        käsittämättömän   kylmä    että   vaimo
        toisinaan,  vaikka  hän ei  mitään  ole
        tehnyt,   saattaa   itkeä   järjettömiä
        kyyneleitä, joita  hän ei  itsekään voi
        selvittää.

Eräänä  viikkona  havaitsee  mies,  että  hänen
hellät rakkaudentunnustuksensa  ja intohimoinen
lähentelemisensä  saavat vaimon  hymyilemaan ja
ilolla  antautumaan   hänelle,  mutta  muutaman
päiväin  kuluttua  kohtaavat hänen  samanlaiset
hyväilynsä   vaimon  puolelta   taas  kylmyyttä
taikka teeskenneltyä lämpöä, joka koskee häneen
syvästi,

        vaikka     hän      yrittääkin     olla
        ajattelematta   sitä.   Ja  tämä   syvä
        selittämätön tuska  useasti onkin lopun
        alkua hänen rakkaudelleen. Miehet

tahtovat mielellään tuntea,  että he ymmärtävät
rakastettuaan, ja että hän on (järkevä ihminen.

Kun    tällainen    on   uudistunut    muutamia
kertoja,   alkaa    mies,   jos    hänessä   on
hiukankin mustasukkaisuuden  vikaa, tarkastella
vaimonsa    tuttavia,   päästäkseen    selville
siitä,  olisiko  näiden joukossa  mahdollisesti
joku,   joka   sattumalta  olisi   kiinnittänyt
hänen  huomiotansa.  Sillä niin  katkeraa  kuin
todelliselle miehelle onkin ajatuskin siitä1,

        että  joku  toinen  olisi  syrjäyttänyt
        hänet,    ovat    muutamat    kuitenkin
        aina  valmiit   etsimään  kilpakosijaa.
        Toisinaan,    kun     vaimon    kylmyys
        lamaannuttaa  miehen,   tuntenee  mies,
        että    hänen   oma    rakkautensa   ja
        oma   intohimonsa   on   yhtä   tulista
        kuin   muutama   päivä  sitten,   mutta
        kuitenkin   nyt,  kun   hän  sen   niin
        hyvin  tuntee   sydämessään  ja  tuntee
        olevansa     vakuutettu     rakkautensa
        kestäväisyydestä,

        herää  jälleen  sama kalvava  kärsimys,
        jota  vielä kiihoittaa  vaimon kauneus.
        Hän  muistaa,  että  hänen  intohimonsa
        muutama  päivä sitten  herätti vaimossa
        vastakaikua  ja tulee  sentakia ainakin
        omasta  mielestään  täysin  oikeaan  ja
        johdonmukaiseen  johtopäätökseen,  että
        hänen  vaimollaan  on joko  kilpakosija
        taikka  sitten  hän on  käsittämättömän
        "oikullinen"

        olento.  Mutta molemmat  johtopäätökset
        ovat yhtä väärät.

Yleisesti  ei oikullisuudella  saavuteta mitään
miesten  kanssa.   Oikullisuus  tekee  tyhjäksi
miehen parhaat pyrkimykset. Naisen oikullisuus

on  taikka   näyttää  ainakin   hänestä  olevan
terveen  järjen  kieltämistä.  Ja  koska  järki
on  ihmisen  kallein  ja  suurimmalla  vaivalla
hankittu  omaisuus,  joka juuri  on  kohottanut
ihmissuvun  eläinten yläpuolelle,  ei mies  voi
sallia, että sitä pilkataan.

Että  hänen  vaimonsa  ei  ole  johdonmukainen,
rakastettava  ja   järkevä,  on   ajatus,  joka
haavoittaa miestä, ajatus,  jota hän suorastaan
kieltäytyy ajattelemasta.

Silloin  voi sattua,  että  nuori mies  aikansa
itseään   kiusattuaan    ja   pelättyään   sekä
kiusattuaan  vaimoaan  tulisella  intohimollaan
päättääkin miellyttää häntä pidättyväisyydellä.
Hän  alkaa  muistella  näin: eivätkö  papit  ja
lääkäritkin   kirjoissaan  jotka   käsittelevät
sukupuolielämää,  tällaisissa   tapauksissa  ja
yleensäkin neuvo pidättyväisyyteen?

        Hän lukee kirjoja, jotka on kirjoitettu
        nuorison   opastamiseksi.   Ja   vallan
        oikein,    pidättyväisyys,    itsekuri,
        itsekieltäymys,  siinä ne  sanat, joita
        näissä  kirjoissa  suorastaan  vilisee.
        Niinpä  päättää mies  väkivalloin sitoa
        hellät tunteensa ja joka ilta taistella
        määrätyn   taistelun   itsensä   kanssa
        sensijaan,  että  menisi  vaimonsa  luo
        suudellakseen häntä ja etsiäkseen häntä
        suloiseen syleilyyn yön pimeydessä.

Mutta jos miehellä vähänkin on huomiokykyä, saa
hän suureksi  kummastuksekseen jälleen havaita,
että vaimo on totinen ja loukkaantunut.

Hartaan halunsa vuoksi ymmärtää vaimoansa, joka
muuten on niin luonteenomaista kaikille hyville
miehille,  alkaa hän  pyytää ja  rukoilla, että
vaimo selittäisi syyn  suruunsa. Ja silloin saa
mies todelliseksi hämmästyksekseen kuulla, että
tällä kerralla on vaimo loukkaantunut sentakia,
ettei mies tullut hänen luokseen hyväilyineen,

        jotka   edellisellä   kerralla   olivat
        hänelle    niin    vastenmielisiä    ja
        joista   siis    mies   niin   suurella
        vaikeudella  ja ankarasti  ponnistellen
        oli kieltäytynyt.

Mies   kysyy   epätoivoisena   itseltää:   Mitä
loppujen lopuksi mies-raukan olisi tehtävä? Jos
hän  on  sivistynyt, lukee  hän  luonnollisesti
kaikki  mahdolliset kirjat,  jotka käsittelevät
sukupuolikysymystä. Hän  saa uudelleen  ja taas
uudelleen kuulla puhuttavan pidättyväisyydestä,
mutta eri  kirjoittajani teoksista  huomaa hän,
että pidättyväisyydellä tarkoitetaan sitä,

        että   hänen  on   rajoitettava  kaikki
        aviollinen toimintansa  vaimonsa kanssa
        tapahtuvaksi   esim.   kerran   kuussa,
        toisten  mielestä  kerran, pari  taikka
        kolmasti  vuodessa,  vieläpä  muutamien
        mielestä    vain   siihen,    mikä   on
        välttämätöntä lasten siittämiseksi. Hän
        ei  yksinkertaisesti löydä  ainoatakaan
        järkevää   neuvoa,    joka   perustuisi
        luonnonlakeihin.

        Luonteensa mukaisesti alkaa hän silloin
        soveltaa  käytäntöön  suhtautumisessaan
        vaimoonsa   sitä,   mitä   hän   kaiken
        oppimansa  perusteella pitää  tarpeeksi
        "pidättyväisenä".

Mutta  silloin saattaa  tapahtua ja  varmaan en
yhdessä ja toisessa avioliitossa tapahtunutkin,
että     sankarillisesti     pidättyväisyytensä
puolesta taisteleva  aviomies tapaakin vaimonsa
yksinäisellä vuoteellaan katkerasti itkemässä.

Mies  hakee   varovaisesti  neuvoa  ystäviltään
ja    ehkä   lääkäriltäänkin.    Mutta   kuinka
tietäisivät  hänen   yksinkertaiset  lääkärinsä
tai  ystävänsä enempää  kuin Europan  etevimmät
asiantuntijatkaan  tässä   asiassa?  Kirjassaan
"Sukupuolikysymys"  antaa  kuuluisa  professori
Forel seuraavan neuvon:

"Uskonpuhdistaja      Luther,     joka      oli
käytännöllinen  mies  antoi  seuraavan  neuvon:
kaksi   taikka   kolme   aviollista   yhtymistä
viikossa,   silloin    kun   ollaan   parhaissa
sukupuolisissa   voimissa.   Ja  minun   täytyy
myöntää,  että  lukuisat kokemukseni  lääkärinä
vahvistavat tämän säännön,  joka näyttää olevan
sopusoinnussa sen käytännön kanssa,

        mihin mies

*)

*)

Harvennus  tekijän.   Tekijä  huomauttaa  tässä
kohden,    miten   selvä    esimerkki   tämäkin
on   siitä,  että   muuten  laajakatseiset   ja
lämminsydämiset    'ajattelijat    kiinnittävät
yksipuolisesti  huomiota   miesten  tarpeisiin,
lainkaan  ajattelematta   naisten  luonnollisia
tarpeita.

vuosituhansien     kuluessa    on     tottunut.
Aviomiehet,  jotka   mahdollisesti  tahtoisivat
pitää  tätä  jonakin järkähtämättömänä  lakina,
tekevät    itsensä   syypäiksi    kohtuuttomiin
vaatimuksiin.  Luonnollisesti  kehittynyt  mies
voi aivan varmasti kieltäytyä sukupuoli

yhteydestä   pitemmäksikin   ajaksi,  onpa   se
suorastaan    hänen   velvollisuutensakin    ei
ainoastaan  vaimon sairauden  vaan myös  vaimon
kuukautisten ja raskauden aikana."

Lienee  kuitenkin  useita miehiä,  jotka  eivät
ole   niin   varovaisia,  että   noudattaisivat
tätä   neuvoa;   mutta   toiselta   puolen   on
monta    sellaista    miestä,    jotka    eivät
pidättyväisyydessään tyydy tähän, vaan tahtovat
mennä vielä pitemmälle  toivossa, että he siten
saavuttaisivat sen, mihin  pyrkivät vaimonsa ja
samalla myöskin oman onnensa.

Mutta  kuinka  halukas mies  olisikin  menemään
pitemmälle,   on   hänellä   joka   tapauksessa
edessään kysymys: kuinka pitkälle?

On  lukemattomia   oppimestareja,  jotka  kukin
tyrkyttävät   hänelle  omia   neuvojaan.  Nuori
mies   ehkä   kokeilee   ensin   yhtä,   sitten
toista  ja kuitenkin  on  hänen vaimonsa  alati
tyydyttämätön,   käsittämätön  ja   oikullinen.
Silloin  saattaa   loppujen  lopuksi  tapahtua,
että   mies   vaipuu  pettyneenä   väsymykseen,
vaimo  taas   puolestaan  antautuu  täydellisen
välinpitämättömyyden    tilaan   ja    mukautuu
täyttääkseen "vaimon velvollisuutensa".

        Mies  käy   jäytävä  pisto  sydämessään
        ajatellen, että jos vaimo ei vain olisi
        ollut  niin   oikullinen,  olisivat  he
        vieläkin onnellisia.

Monet  kirjailijat, novellistit,  runoilijat ja
näytelmänkirjoittajat  ovat   käsitelleet  tätä
ihmiselämän suurinta tragediaa siinä valossa,

että  siihen muka  olisivat syynä  naisluonteen
käsittämättömät   vastakohdat.  Ystävällisimmät
hymyilevät,  ehkäpä jonkunverran  suojelevasti,
kertoen  meille,  että  naisella  on  hienommat
vaistot,    enemmän   lapsellisuutta    hyvässä
merkityksessä  ja  vähemmän  käsityskykyä  kuin
miehellä.    Ilkeät   kirjoittajat    ilkkuvat,
soimaavat tai nauravat naisessa sitä,

        jota  he eivät  ymmärrä, pitäen  heissä
        auttamattomana tyhmyytenä sitä, mikä on
        ylittänyt heidän käsityskykynsä.

On merkillistä, että  ne, jotka etsivät luonnon
lakeja maailmankaikkeuden  jokikisestä sopesta,
unohtavat kokonaan sen  tutkimisen aiheen, joka
koskee meitä kaikkia  äärettömän paljon enemmän
kuin konsanaan  taivaankappaleet ja hyönteiset.
Nainen ei  ole olemukseltaan  oikullinen. Hänen
olemuksensa  lait olisi  mahdollisesti keksitty
ainakin osaksi jo aikoja sitten,

        jos vain  olisi edes  aavistettu niiden
        olemassaolo. Mutta yhteiskunnan henkeen
        on sopinut  paremmin, että  miehet ovat
        kohauttaneet olkapäitään  ja hymyilleet
        naisille  pitäen  heitä oikullisina  ja
        järjettöminä   olentoina,   joita   voi
        imarrella silloin  kun sopii,  mutta ei
        koskaan tutkia.

Ehkäpä   ovat   miehet  hämärästi   ymmärtäneet
että   suuri  osa   elämän  hurmasta   perustuu
sukupuoliseen  eroavaisuuteen miehen  ja naisen
välillä, ja siitä lienevät he myöskin napanneet
sen  teoriansa, että  se  on oikullisuus,  joka
eroittaa naiset heistä.  Niin, ja vielä enemmän
kun

voitiin     oikullisuuteen     vielä     lisätä
naisen   kylmyys,  joka   joskus  voi   vallata
lämminverisimmänkin   naisen,    todisti   mies
itsensä itsetiedottomasti syyttömäksi, saatuaan
muutaman     kerran     pakoitetuksi     naisen
antautumaan.

Olosuhteet   ovat   vaikuttaneet,  että   tähän
saakka     melkein    kaikki     tutkijat    ja
tieteelliset   keksijät,   historioitsijat   ja
tilastotieteilijät,  runoilijat ja  taiteilijat
ovat olleet miehiä.  Jatkuvasti on naisen puoli
aviollisessa  elämässä  ollut  siinä  asemassa,
että se  ei lainkaan taikka vain  hyvin harvoin
on saanut äänensä kuuluville.

        Kantaessaan  lastaan sydämensä  alla on
        nainen  kauan   ollut  pakoitettu  sekä
        taloudellisesta     riippuvaisuudestaan
        että    suojeluksen   tarpeesta    niin
        paljon  kuin   mahdollista  mukautumaan
        miehen  tahtoon ja  tukahduttamaan omat
        luonnolliset   tunteensa  ja   sisimmät
        ajatuksensa   silloin,   kun  ne   ovat
        pyrkineet esiin.

Useimmat naiset eivät  ole koskaan todellisesti
tietäneet,   muutamat   ovat   vain   hämärästi
aavistaneet, että naisen  luonne on järjestelmä
rytmejä, jotka  eivät ole  miehen käskettävissä
sen  paremmin kuin  meren vuoksi  ja luodekaan.
Mutta, kun valtameri  voi masentaa ja lannistaa
miehen  ilkkuen   hänen  uhkayrityksilleen,  on
nainen taipunut miehelle  tämän halutessa hänen
ruumistaan,

        ja  mies voi,  välittämättä naisruumiin
        valtimoitten lyönneistä,  joko lähestyä
        taikka    olla   lähestymättä    häntä'
        mielensä mukaan,

aina miten häntä vain haluttaa. Muutamat näistä
naisen  rytmeistä pakoiltavat  miehen kuitenkin
perääntymään.  Nämä   ovat  naisen  kuukautiset
kerran kuukaudessa ja  se kymmenen kuun kiertoa
käsittävä  ajanjakso,   jolloin  nainen  kantaa
lasta  sydämensä   alla.  Ne   ovat  tekijöitä,
joita  mieskään  ei pysty  mestaroimaan.  Mutta
naissukupuolen hienoimpia pako-

        ja  nousuvesiä ei  mies ole  huomannut,
        taikka sitten hän ei välitä niistä.

Jos kylpijä  tulee rannalle pako  veden aikana,
jolloin aallot ovat  paenneet jättäen jälkeensä
paljaan  kauniin hiekan  siihen, missä  kylpijä
odotti  löytävänsä syvää  sinisenkirkasta vettä
nimittääkö hän silloin  pettyneenä ja vihaisena
merta oikulliseksi?

Mutta   hellinkin    mies   nimittää   vaimoaan
oikulliseksi silloin  kun tämä vastenmielisesti
antaa    ruumiinsa   uhriksi,    vaikka   hänen
tunteillansa juuri on pakovesi.

Tällä  kysymyksellä  on myöskin  toinen  puoli,
jota   ehkä    vieläkin   vähemmän   huomataan.
Rakastava  nainen,  jonka  rakkauden  nousuvesi
on  suurimmillaan, eikä  hänen miehensä  huomaa
hänen  verensä  lämmön  hienoja  ilmauksia,  on
traagillinen  olento.  Meidän  vähäverisenä  ja
keinotekoisena  aikanamme on  hyvin tavallista,
että   miehen   halu    on   vain   pinnallista
laadultaan,

        hetkessä    ohimenevä    ja    nopeasti
        tyydytetty, väritöntä ja vailla kaikkea
        kauneutta, eikä hän tiedä

mitään   niistä  lemmen   rikkaista  muodoista,
joista  rakkaudenmysterioihin   antautunut  saa
nauttia.  Sellaisesta  miehestä  saattaa  hänen
vaimonsa   tosiaan    tuntua   uppiniskaiselta,
oikulliselta taikka kohtuuttoman ärtyisältä.

Tämä  ihmeellinen  vuorovesi  kuohuu  naisessa,
ja  sellaisen  nousuveden  aikana  tuoksahtavat
hänessä  lukemattomat  rikkaat  muistot  niiltä
ajoilta,  jolloin  maan   lapset  vielä  saivat
lempiä  kukkien  keskellä.  Se  kuohuttaa  koko
hänen sisäisen  olemuksensa ja  pakoittaa hänet
itsetiedottomasti  ilmaisemaan kaipuunsa  kunpa
miehellä vain  silloin olisi taitoa  ottaa ensi
askel taikka tuntea ja lausua tervetulleeksi se
lämpö.

        Harvoin  uskaltaa   nainen  yleensä  ja
        vielä   harvemmin   aviovaimo   asettaa
        sydämensä  alttiiksi   niin  katkeralle
        haavoittumiselle,    jonka    tuottaisi
        hänelle  se,  että  hän  tarjouduttuaan
        ihanaan  lemmenleikkiin,  ei  saisikaan
        miehessä heräämään  vastakaikua. Sille,
        joka asioita ymmärtää, voi nainen monen
        monilla hienoilla merkeillä ilmaista,

        että   rakkauden   vuoksi  on   tullut,
        merkeillä,  jotka   mies  ilolla  ottaa
        vastaan.  Mutta jos  hänen miehensä  on
        sokea näille merkeille, ei vaimolle jää
        muuta  keinoa  kuin vaieta  ja  alistua
        vasten  tahtoaan, josta  on seurauksena
        sekä   itsensä-,   halveksiminen   että
        katkeruus    miestä    kohtaan,    että
        tämä  huolimatta   kaikista  puheistaan
        "rakkaudesta"

        on    saattanut     hänet    tällaiseen
        alennuksen tilaan.

Naisen         fysiologisten         virtausten
huomioitsemisessa  ovat  monet  nykyaikaisetkin
miehet   niin   huonoja,   että   esim.   erään
tuntemani  rouva  G:n  tapaus ei  suinkaan  ole
mikään poikkeus.  Hänen miehensä  hyväili häntä
ja  oli  usein   hänen  kanssaan  likeisimmässä
kanssakäymisessä, mutta ei  viitsinyt taikka ei
välittänyt  koskaan  herättää  vaimossaan  sitä
tunnevirettä,

        joka on  välttämätön molemminpuolisessa
        yhtymisessä.     Hän     oli     vallan
        kokemattomana tyttönä mennyt naimisiin,
        mutta  usein hänellä  silti oli  hämärä
        aavistus  siitä,  että  hänen  miehensä
        rakkaudesta   puuttui  jotakin.   Hänen
        miehensä  ei  ollut  koskaan  suudellut
        häntä muualle kuin  suulle ja poskille,
        mutta  kerran  kun  hänen  sukupuolinen
        nousuvetensä oli  korkeimmillaan (ilman
        että kukaan siitä silti olisi tietänyt)

        tunsi   hän   kaipausta  saada   tuntea
        miehensä  pään  ja huulet  rinnoillaan.
        Naisen    rintojen   ja    hänen   muun
        sukupuolielonsa     läheinen     yhteys
        ei   tunnu   ainoastaan   ruumiillisena
        väristyksenä myöskin  rakastavan naisen
        lapsen  kaipuu  täyttää hänen  helmansa
        kokonaisella  kauneuden   ja  hellyyden
        maailmalla, kun rakastaja lähestyessään
        häntä huulillaan  herättää elämään nämä
        hajanaiset riemunsäikeet.

        Vaikka  rouva  G. siis  kainosti  pyysi
        mieheltään   tätä,   antoi  tämä   vain
        hätäisesti   yhden   ainoan   suudelman
        hänen   rinnoilleen.   Hän   oli   niin
        taitamaton,  ettei  hän  tiennyt  sitä,
        että   suuteleminen  vaimon   rinnoille
        sulattaa hänen sydämensä

ollen  samalla   ensimäinen  ja   varmin  keino
saattaa vaimo  ruumiillisesti siihen vireeseen,
että  hän  on  valmis  täydelliseen  yhdyntään.
Sillä    tavalla    tukehdutti   mies    vaimon
luonnollisen  halun,  ja  kun  hän  ei  koskaan
tehnyt  mitään  sen  herättämiseksi,  ei  vaimo
myöskään koskaan saanut minkäänlaista nautintoa
heidän sukupuolisesta yhdynnästään.

        Sellaiset      turhankainot      taikka
        välinpitämättömät      miehet      ovat
        tyytyväisiä, kun  he itse  vain tulevat
        tyydytetyiksi   ja   välittävät   vähät
        siitä   kalvavasta  tyydyttämättömyyden
        tunteesta, joka riuduttaa vaimon mielen
        ja lopullisesti vaikuttaa haitallisesti
        koko hänen hyvinvointiinsa.

Usein    kyllä    on   mies    kuitenkin    sen
lyhytnäköisyyden  ja niiden  yhteiskunnallisten
ennakkoluulojen   uhri,   jotka   ovat   omalla
tavallaan     merkinneet    sukupuolikysymyksen
salaperäiseksi  ja jotka  ovat taitamattomuuden
varmin turva.

Meidän      yhteiskunnallisessa     elämässämme
on    tullut   perintätavaksi,    että   naisen
tietämättömyys   omasta  ja   tulevan  miehensä
ruumiista  on  kukkasen kauneuteen  verrattavaa
viattomuutta.  Tässä   suhteessa  mennään  niin
pitkälle,  että nainen  avioliittoon mennessään
tuskin  tietää  sitä, että  avioliitto  asettaa
hänen ja  miehensä välille  vallan toisenlaisen
suhteen kuin hänen ja veljensä välille.

        Kun  hän   sitten  havaitsee  ruumiinsa
        oikean  luonnon ja  oppii' ymmärtämään,
        minkälaisen  osan  esittäminen  hänelle
        vaimona

kuuluu,  kieltäytyy  häh  niin kauan  kuin  voi
suostumasta miehensä toivomuksiin. Tunnen erään
sekä   ritarillisen  että   rakastavan  miehen,
joka  sai vuosikausia  odottaa ennenkuin  hänen
vaimonsa  oli  päässyt   siitä  kauhusta,  joka
oli  tarttunut  häneen huomatessaan  avioliiton
tarkoituksen,  ja uskalsi  ryhtyä luonnolliseen
kanssakäymiseen miehensä kanssa.

Että   nuori   tyttö  voi   päästä   naimaikään
tietämättä     yhtään     mitään     avioliiton
tosiasioista, tuntunee uskomattomalta, mutta on
kuitenkin  totta. Eräs  hyvin sivistynyt  nuori
nainen omasta  seurustelupiiristäni on kertonut
minulle,  että hän  ollessaan 18-vuotias  kärsi
neljän  kuukauden  aikana vallan  sietämättömiä
tuskia luullessaan,

        että hän  oli raskaana  senvuoksi, että
        eräs   herra  oli   häneltä  muutamissa
        tanssiaisissa    riistänyt   suudelman.
        Eräs   toinen    tyttö   on   kertonut,
        että   hän   ei   ainoastaan   kärsinyt
        sielullisesti   samasta  syystä,   vaan
        että hän  sietämättömän pelkonsa vuoksi
        sentakia,   että    luuli   suudelmasta
        tulleensa  raskaaksi   sai  sen  tuntea
        ruumiillisestikin,

        siten  että häneltä  jäivät kuukautiset
        tulematta usean kuukauden aikana.

Kun  nai  sillätavalla   kasvatetun  tytön,  on
suorastaan rikos miehen  puolelta, jos hän heti
vaatii kaikkia "aviollisia oikeuksiaan". Täytyy
olla   vaikeata  ellei   suorastaan  mahdotonta
sellaiselle   naiselle  milloinkaan   myöhemmin
tuntea iloa  aviollisesta kanssakäymisestä, jos
hän heti

alussa saa sen  käsityksen, että hänen miestään
hallitsevat vain eläimelliset halut jollaisiksi
hän ne silloin käsittää.

Kerran luin eräästä aikakauskirjasta Kathierine
Nelsonin   nimellä   varustetun   runon,   joka
mitä  selkeimmin   kuvaa  tällaisten  tapausten
aiheuttamaa naisellista surua.

Runo oli tällainen:

"Me  saimme  miehet,  joiden sielu  ei  koskaan
maasta noussut,

jotka  hääyönämme   tukahduttivat  sydämistämme
sinkoavan kipinän,

jättäen sielumme värisemään harmaaseen sumuun,

ja vaimo-nimitys jäi vain naamariksi meille.

Oi nuoruus, turhaan hehku ja rakkaus levittivät
sylinsä!

Valhetta on elämämme ollut, ja hitaasti miesten
rinnalla

me olemme mitättömiksi surkastuneet

ja toivoimme vain kypsyysvuotten tuomaa rauhaa.

Meistä    tuli     vain    koreasti    puettuja
haaremiorjattaria"

Useilla      miehillä,     jotka      vakavassa
tarkoituksessa  ja   täynnä  hellyyttä  menevät
naimisiin,  saattaa  kaikesta  huolimatta  olla
aikaisempia   kokemuksia  ostetun   "rakkauden"
suhteen.   Ei   ole   tällaisissa   tapauksissa
suinkaan  mahdotonta, että  he tekevät  itsensä
vikapäiksi    sellaiseen   erehdykseen,    että
ryhtyvät  vertailemaan   kokemuksiaan  vaimonsa
ja  prostituoitujen naisten  vastavaikutuksesta
toisiinsa.

        He tekevät sen johtopäätöksen,

että       koska      prostituoitu       nainen
sukupuoliyhdynnässä osoitti ruumiillisesti iloa
ja  kiihkoa,  niin   täytyy  vaimon  olla  joko
"kylmä"  taikka "sukupuolisesti  alamittainen",
koska   hän   ei   tee  samalla   tavalla.   He
eivät  ymmärrä,  että  kaikki  ne  ruumiilliset
liikkeet, joita prostituoitu nainen tekee, ovat
useimmiten harkittuja ja teeskenneltyjä,

        koska   hänen   asiakkaansa   parhaiten
        nauttii   silloin,  kun   nainen  hänen
        käsissään    teeskentelee   vapisevansa
        kiihkosta.

Forel   sanoo   kirjassaan   "Sukupuolikysymys"
vallan     oikein:     "Prostitutioni     tekee
useasti    miehelle   mahdottomaksi    ymmärtää
naisen    todellista     sielunelämää,    koska
prostituoidut  naiset  tuskin ovat  muuta  kuin
miesten  aistillisia   harrastuksia  palvelevia
automaatteja.  Kun   mies  tällaisten  joukossa
rupeaa     tutkimaan    naisen     sukupuolista
psykologiaa,

        näkee hän tuskin  muuta kuin peilikuvan
        omasta itsestään."

Kuitenkin saattaa prostituoidun teeskennellyllä
väristyksellä olla arvoa,  koska se jäljittelee
todellisuuden  tuntua, jotakin  sellaista, jota
jokaisen  vaimon  pitäisi   tuntea  joka  kerta
miehensä  syleilyssä.   Jousta,  joka  vaimossa
vapauttaa  tämän  sähkövirran,  tulee  jokaisen
miehen hartaasti etsiä, sillä eri naisiin on se
piilotettu eri tavalla.

Usein  on kohtalo  kova  miehille. Hyvin  monet
ylevämieliset  nuoret   miehet,  useammat  kuin
yleensä luullaankaan, pyrkivät säilyttämään

puhtautensa   tulevalle    morsiamelleen.   Jos
sellainen   mies    sitten   joutuu   naimisiin
epäpuhtaan  naisen kanssa,  sellaisen, joka  on
menettänyt  kaiken   kunnioituksensa  rakkautta
kohtaan, taikka sellaisen  kanssa, joka on niin
"puhdas"  ja ujo,  ettei suostu  hänen kanssaan
aviolliseen  yhdyntään,  tuntuu miehestä  hänen
jalo urotekonsa katkerasti tarkoituksettomalta.

        Taikka voi myöskin  tapahtua, että mies
        monien  vuosien  taisteluitten  jälkeen
        antaa   verensä   poltolle  myöten   ja
        hakee sille  lievitystä prostituoitujen
        naisten  luota.  Sitten  hän  myöhemmin
        elämässään  löytää  sen  naisen,  jonka
        hän tuntee  olevan juuri  häntä varten,
        ja  mennessään naimisiin  tunnustaa hän
        katuvaisena  aikaisemmat työnsä  saaden
        anteeksi.

        Silloin     saattaa     hän     tuottaa
        tietämättään tälle naiselle kärsimyksiä
        joko   tulkitsemalla    häntä   muitten
        naisten  valossa  taikka  (mikä  muuten
        on   harvinaisempaa)  pitämällä   häntä
        kokonaan   erilaisena.   Tunnen   erään
        miehen,  joka   vietettyään  jokseenkin
        kevytmielistä  elämää   vihdoin  tapasi
        naisen, jota  hän sekä  kunnioitti että
        jumaloi.

        Hän      meni     naimisiin,      mutta
        säilyttääkseen       tämän       naisen
        "puhtauden",      pitääkseen      häntä
        yläpuolella    kaikkia     muita,    ei
        hän   koskaan  antautunut   aviolliseen
        syleilyyn  hänen kanssaan.  Nainen tuli
        merkillisen  onnettomaksi,   sillä  hän
        rakasti   miestään   ja  halusi   saada
        lapsen. Hän näytti miehestä piinallisen
        "oikulliselta",  kun hän  alkoi laihtua
        ja tulla hermostuneeksi.

Jos tämä  mies olisi tietänyt, että  on naisia,
jotka  suorastaan kuolevat  ellei heitä  naida,
olisi   hänkin   varmaan  nähnyt   menettelynsä
toisenlaisessa valossa.

Käsitys,    että     sukupuoliyhteys    alentaa
naista,   on   syvälle   juurtunut   nykyisessä
yhteiskunnassamme.   Tämän  väärän   käsityksen
synnyttäjinä  on  ollut monta  tekijää,  joista
ei  suinkaan  pienimmäksi ole  luettava  kirkon
muinaista   askeetti-ihannetta   enempää   kuin
sitäkään   seikkaa,  että   mies  on   tottunut
käyttämään naista jonkunlaisena välikappaleena,

        välittämättä   kuunnella   hänen   omaa
        tahtoaan.     Naisen    kasvatus     ja
        koko   yhteiskunnallinen   tunnevirtaus
        onkin   suunnattu  vapauttamaan   hänet
        tällaisesta,   ja   tämä   on,   väärin
        kylläkin,    antanut     monelle    sen
        käsityksen,  että   sukupuoliyhteys  on
        jotakin    matalaa,   aineellista    ja
        alentavaa,  josta puhtaan  naisen tulee
        kieltäytyä.

Avioliitossa  on   mies  käyttänyt  "aviollista
oikeuttaan"  sukupuoliyhteyteen nähden  milloin
hyvänsä häntä on haluttanut. Sekä lait

*)

*)

Tekijä puhuu tässä englantilaisista aloista.

että   perinnäistavat    ovat   tukeneet   tätä
käsitystä,  että  miehellä  on  siinä  mielessä
oikeus  lähestyä   vaimoansa  milloin  hyvänsä,
mutta  että  vaimolla  ei  ole  eikä  saa  olla
siinä  suhteessa mitään  omia toivomuksia  eikä
luonnollisia tarpeita.

Tuntuu siltä kuin ei tiedettäisi, että naisella

on  rytmillisesti toistuva  sukupuolinen nousu-
ja  pakovesi, joka  jos sen  merkit otettaisiin
huomioon   ei   ainoastaan  tuottaisi   hänelle
iloa,  terveyttä  ja elinvoimaa,  vaan  myöskin
hävittäisi   tarun  hänen   oikullisuudestansa.
Me  olemme  tutkineet  veden,  äänen  ja  valon
aaltoilua,  mutta  koska  alkavatkaan  ihmisten
pojat  ja tyttäret  tutkia naisen  sukupuolista
nousu-

        ja pakovettä  ja oppia  tuntemaan hänen
        halujensa   säännöllisen   esiintymisen
        lait!

IV.

RAKKAUDEN PERUSLAIT.

"Miesten käsitykset naisesta perustuvat harvoin
kylmään ja asialliseen huomioimiseen, vaan ovat
sekä  heidän omien  sukupuolisten taipumustensa
että  heidän  omien sukupuoliviettiä  (koskevan
moraalisen kannanottonsa värittämät

Miesten  lausunnot  naisten sukupuoli  vietistä
kertovatkin  enemmän lausujista  itsestään kuin
naisesta."

H. Ellis.

"Kunnon"   ihmisillä  on   yleisesti  sellainen
käsitys,   että   naisella    ei   ole   mitään
omaperäisiä   sukupuolisia    viettejä.   Tällä
minä   en   tarkoita  kykyä   sentimentaaliseen
rakasteluun,   vaan   fyysilliseen;   tarkoitan
ruumiillista  väristystä, joka  tulee itsestään
ilman,   että   sitä  varten   tarvitsee   olla
kosketuksessa  miehen kanssa  ei edes  ajatella
mitään määrättyä miestä.

        Tällainen   tila    on   itse   asiassa
        luomisvoiman   ja  korkean   elinvoiman
        ilmaus.   Niin  juurtunut   on  käsitys
        siitä,  että   ainoastaan  turmeltuneet
        naiset voivat  tuntea sellaista ainakin
        ennen    avioliittoa   että    useimmat
        naiset    ennemmin   kuolisivat    kuin
        tunnustaisivat,

TAULUKKO I.

[Taulukko]

Käyrä   osoittaa   terveen   naisen   mieliteon
jaksottaista    säännöllisyyttä.    Erinäisistä
syistä voi "aallonharjassa" esiintyä pienehköjä
häiriöitä  laajuuteen  ja kestävyyteen  nähden,
mutta rytmi on siitä huolinnatta ilmeinen.

(Varjostetut   osat   osoittavat   kuukautisten
aikaa.)

TAULUKKO II.

[Taulukko]

Käyrä osoittaa, kuinka  väsymys ja liikarasitus
vaikuttaa  "aallonharjan" muotoon.  Kirjaimen a
kohdalla  osoittaa se  hyvin heikkoa  mieliteon
nousua.  Vähän  ennen  jaksoa   d  on  lepo  ja
maaseudun   ilmasto  palauttanut,   entiselleen
asianomaisen  terveyden. "Aallonharjojen"  luku
ja korkeus osoittavat lisääntynyttä elinvoimaa.

(Varjostetut  paikat   osoittavat  kuukautisten
aikaa.)

että  he tosiaan  väliin tuntevat  kuvaamatonta
ruumiillista   rauhattomuutta,  joka   on  yhtä
voimakas  kuin  ravinnon  tarve.  Ja  kuitenkin
ovat  monen monet  naiset paljastaneet  minulle
oikean  luonteensa,   kun  yksinkertaisesti  ja
suoraan olen edellyttänyt,  että he terveinä ja
normaalisina  naisina ovat  tällaista tunteneet
sekä kysynyt ainoastaan:

        k   o   s   k  a?   Näiden   vastausten
        joukosta   olen  koonnut   tosiasioita,
        jotka   yksinään  riittävät   kumoamaan
        monta naista koskevaa entistä teoriaa.

Osaa niistä  hullunkurisista naurettavuuksista,
jotka   kulkevat   tieteen  nimellä,   kuvaavat
ehkä  parhaiten  erään  Windscheidin  lausunnot
"Centralblatt    fr   Gynäkologie"    nimisessä
lehdessä, jossa sanotaan m.m.:

"Naisen  sukupuolivietti  on  etenkin  ylempien
luokkien keskuudessa jälkeenpäin hankittu, eikä
synnynnäinen.  Jos  se on  synnynnäinen  taikka
herää  itsestään,   on  jokin  epäsäännöllisyys
kysymyksessä. Kun  naiset eivät  tästä vietistä
mitään tiedä  ennen naimisiinmenoaan,  eivät he
sitä  kaipaa  elleivät  saa  elämänsä  varrella
tutustua siihen."

Ellen   Key    esittää   vallan   päinvastaisen
käsityksen  tarussaan   Herasta.  Hera  lähetti
Iriksen maan päälle  etsimään kolme siveellistä
ja täysin  puhdasta neitsyttä, joita  ei mikään
rakkaus^  unelma  ollut tahrannut.  Iris  löysi
kyllä  sellaiset, mutta  ei voinut  ottaa heitä
mukaan Olympokseen,

koska   heidät   oli  jo   lähetetty   manalaan
korvaamaan vanhentuneiden raivotarten paikat.

On   myöskin   totta,    että   nuoren   naisen
koko   kasvatus   on   suunnattu   niin,   että
häneltä  salataan  olemassaolon  merkitsevimmät
salaisuudet.  Niin voimakasta  on tämä  opetus,
että hänen silmissään sukupuoli vaistot vihdoin
ovat  jotakin matalaa  ja häpeällistä.  Myöskin
yhteiskunnalliset  olosuhteet,   jotka  tekevät
naisen   miehen   tahdosta  riippuvaiseksi   ei
ainoastaan  silloin  kun kysymys  on  joistakin
ylellisyyksistä,

        vaan  silloinkin  kun  on  puhe  elämän
        välttämättömyyksistä,    ovat    kaikki
        vaikuttaneet   siihen  suuntaan,   että
        naisen luonnolliset  sukupuolivietit on
        tukahdutettu ja hän on ollut pakoitettu
        salaamaan  ja   kutistuttamaan  senkin,
        mitä on jäänyt jälelle.

On  myöskin  totta,   että  meidän  pohjoisessa
ilmanalassamme  naisilta  yleensä puuttuu  sitä
säännöllistä   ja   luonnollista   kiihoitusta,
jota  on  etelän  naisilla.  Samoin  on  totta,
että  pohjolan  naisten  myöhäinen  kypsyminen,
josta  juuri johtuvat  myöhäiset avioliitotkin,
aiheuttaa  sen,  että   nainen  saattaa  kohota
kolmenkymmenen vuoden ikään taikka ylikin sen,

        ennenkuin    hän     herää    kuulemaan
        luonnon  kutsuvia  ääniä sisässään.  Jo
        vuosikausia  sitä  ennen  on  kuitenkin
        sen vaikutus itsetiedottomasti tunkenut
        läpi  koko   hänen  olemuksensa  tehden
        häneen Valtavan vaikutuksen. Myöskin on
        totta, (johtuen osaksi tottumuksesta

ja   perinnäistavoista,   osaksi   yhteiskunnan
kaavamaisuuksien  turruttavasta  vaikutuksesta)
että  nainen  joutuu  naimisiin  ennenkuin  hän
on  herännyt,  jääden vuosikausiksi  avioliiton
solmiamisen  jälkeenkin tietämättömäksi  niistä
aalloista,  jotka  hillittyinä  kuohuvat  hänen
sisässään.  Lukemattomien  naisten  suhteen  on
niin,   että    miehen   ainaiset   vaatimukset
sukupuoliyhteyden suhteen niinhyvin silloin,

        kun nainen  olisi tuntenut  siitä iloa,
        kuin  silloinkin,  kun  se  on  hänelle
        ollut vastenmielistä, ovat häivyttäneet
        olemattomiin  hänen  oman  mielitekonsa
        nousuja  pako  veden.  Nämä  miehet  ja
        niitä   on   monta   jotka   valittavat
        Vaimojensa kylmyyttä, saavat useimmissa
        tapauksissa syyttää  siitä itseään. Jos
        mies vaatii vaimoaan sukupuoliyhteyteen
        silloin,

        kun   tällä   ei   siihen   ole   halua
        ja  kaiken  lisäksi   tekee  sen  vielä
        ensin   häntä   siihen   hellyyttämällä
        taivuttamatta,  alentaa yhdyntä  naisen
        persoonallisuutta, ja  hävittää hänestä
        iloitsemisen  voiman   silloinkin,  kun
        hänellä on rakkauden aika.

On  kieltämättä   totta,  että   naiset  kiitos
meidän    aikamme     ehkäisevän    vaikutuksen
avioliittoon  mennessään   eivät  ole  selvillä
sukupuolensa   tarkoituksesta.   Ja  koska   me
olemme   inhimillisiä  olentoja,   syrjäyttävät
yhteiskunnallinen  ja henkinen  puoli rakkauden
valinnassa tietoisuuden  naisen sukupuolielämän
fysiologisista perustuksista.

        Ei ole vaikea löytää naista,

jolle  kaikki  tämä  on  tietoisuudessaan  vain
yhtenä  sekavana  vyyhtenä,   mutta  minä  olen
tavannut vaimoja (etupäässä onnellisia vaimoja,
joiden   tunteita   ei   ole   toinen   rakkaus
sekoittanut),  jotka elettyään  muutaman viikon
taikka  kuukauden erossa  miehestään ovat  mitä
parhainta  tutkimusainesta otettaessa  selville
useinmainittua tunteitten rytmiä.

        Sellaiset  naiset.,   jotka  päivittäin
        kaipaavat    miehen   läheisyyttä    ja
        hänen  hellää   toveruuttaan,  tuntevat
        sitäpaitsi eri tilaisuuksissa suurempaa
        halua    sukupuoliseen    ruumiilliseen
        yhdyntään.    Monet    edellämainitulla
        tavalla  erossa  olleet naiset  (miehen
        ollessa  joko matkoilla  liikeasioitten
        t. m. s. vuoksi) ovat kokeneet tämän;

        ja    ne,    joilta    olen    kysellyt
        päivämääriä,     ovat    hämmästyttävän
        yhdenmukaisesti     kertoneet,     että
        nämä   mieliteon    hetket   esiintyvät
        välittömästi  ennen   kuukautisia  sekä
        noin  viikon kuluttua  näiden päätyttyä
        toisin  sanoen  siis  suunnilleen  joka
        kahden  viikon  kuluttua. Juuri  näiltä
        naisilta   sainkin    minä   ensimäiset
        johtolankani niihin huomioihin,

        joiden   perusteella    sain   selville
        sen       mitä      kutsun       naisen
        mieliteon  jaksottaisen  säännölliseksi
        ilmenemiseksi.  Muutamia   vuosia  olen
        koettanut mahdollisimman tieteellisesti
        ja   yksityiskohtaisesti  tutkia   tätä
        tavattoman   monimutkaista   kysymystä.
        Minun on  kiittäminen muutamien naisten
        ennakkoluulottomuutta  ja  tieteellisiä
        harrastuksia

ja vielä  useimpien avointa  luottamusta siitä,
että jo  nyt katson voivani  kysymyksen suhteen
esittää   yleisen   säännön,  jolla   on   mitä
suurin  lääketieteellinen ja  yhteiskunnallinen
merkitys.

Odotusteni mukaan sain  tämän kirjan ensimäisen
painoksen ilmestyttyä  vastaanottaa niin paljon
todistusainehistoa,  että  ne  mitä  selkeimmin
todistavat   tähän    liitettyjen   taulukkojen
paikkansapitävyyden  niin,  etten ole  katsonut
olevan syytä  korjata käyrää  siinä taulukossa,
joka   koskee    tervettä   keskitason   naista
(taulukko I).

        Seikkaperäisemmän   ja  tieteellisemmän
        tutkielman   eri  päivämääristä   tulen
        myöhemmin julkaisemaan.

Minun  lakini naisen  mieliteon jaksoittaisesta
toistumisesta voidaan  havainnollisesti esittää
graafillisella     käyrällä,    joka     seuraa
ennenmainitun sukupuolisen  nousu- ja pakoveden
aaltoilua.  Sen yksinkertaisin  ja alkuperäisin
ilmaus tulee kuitenkin tavallisissa tapauksissa
paljon  mutkikkaammaksi muista  kiihoittimista,
jotka  aikaansaavat   erilaisia  aaltoliikkeitä
taikka epäsäännöllisiä aallonharjoja.

        Useimmat   meistä   ovat   nähneet   ne
        säännöllisesti  toistuvat hyökylaineet,
        jotka  meri  heittää  esim.  tasaiselle
        hiekkarannalle,  sekä  samalla  panneet
        merkille,    kuinka   toinen    tuulen-
        taikka  merenvirta synnyttää  aallokon,
        joka  usein  juuri leikkaa  varsinaista
        aallokkoa suorakuliriaisesti.

Nainen  on  niin  arka ja  tunteellinen  olento
sekä  altis kaikenlaisille  sivistyneen aikamme
kiihoituksille, että tuskin on syytä ihmetellä,
vaikka hänen  sukupuoliset virtauksensa ovatkin
samentuneet ja  sekoittuneet niin,  että niiden
säännöllinen toistuvaisuus  on mennyt sekaisin,
varsinkin, kun kukaan ei, puhumattakaan siitä,

        että olisi niitä  tutkinut, ei ole edes
        aavistanut niiden olemassaoloa.

Läheisen yhteytensä  vuoksi sen  aiheen kanssa,
jota    tässä   luvussa    käsittelen,   lienee
paikallaan tässä luoda  lyhyt ja yksinkertainen
katsaus   päätelmiini  naisen   sukupuolielämän
rytmillisyydestä.

Sitä    ennen   on    kuitenkin   välttämätöntä
tarkastella muita piirteitä naisen elämässä.

Naisen  säännöllisesti   toistuvia  kuukautisia
niin   säännöllisiä,    että   ne    on   ollut
pakko  huomata  on   osaksi  tutkittu,  etenkin
niiden   suhdetta   hänen  muuhun   tavalliseen
elintoimintaansa. On tehty kokeita kuukautisten
vaikutuksista  naisen   hengitykseen,  lihasten
vahvuuteen,  ruumiinlämpöön,  näön  tarkkuuteen
j.n.e.,   onpa   näiden  tulosten   perusteella
muodostettu erikoinen käyräkin,

        joka   osoittaa   naisen   voimakkuutta
        eri  aikoina  hänen 28  päivän-jaksonsa
        aikana.

Mutta   osoitukseksi    siitä,   kuinka   vähän
itsenäistä työtä  tässäkin suhteessa  on tehty,
mainittakoon,  että  tämä  graafillinen  esitys
kiertää

samanlaisena yhden  oppineen teoksesta toiseen.
Marshallin  "Fysiologi"-nimiseen   teokseen  se
on  lainattu  "Sellheimin"  kirjasta,  Havelock
Ellisin  kirjaan  von   Ottin  kirjasta  j.n.e.
pitkin    matkaa   aina    vain   sama    käyrä
muuttumattomana. Tätä käyrää on uudistanut yksi
oppinut toisensa  jälkeen ja  kuitenkin näyttää
melkeinpä joka ainoa kohta siitä,

        mihin     käyrä    perustuu,     olleen
        keskustelun alaisena.

Tämän    käyrän    mukaan   naisen    elinvoima
kohoaa  korkeimmilleen  muutamia  päiviä  ennen
kuukautisia,   aleten    niiden   aikana   taas
alimmilleen,   ja    nousee   jälleen   jatkuen
sitten  jokseenkin  tasaisena kohotakseen  taas
uudelleen ennen  seuraavaa kuukautisaikaa. Tämä
yksinkertainen  käyrä  saattaa  olla  yhtähyvin
oikea kuin vääräkin sellaisiin seikkoihin,

        kuin       naisen       ruumiinlämpöön,
        lihasvahvuuteen    ja    muihin    yhtä
        merkityksettömiin   seikkoihin  nähden,
        joita  on  tutkittu. Tekemäni  huomiot,
        jotka  koskevat  hyvin  useita  naisia,
        osoittavat  selvästi,  ettei sillä  ole
        mitään  tekemistä  naisen  sukupuolisen
        elinvoiman aalto järjestelmän kanssa.

Koko  tämä   aihe  on  niin   monimutkainen  ja
vähän  tunnettu,  että on  oikeastaan  mahdoton
tarttua mihinkään erikoisesti selvittämättä sen
yhteydessä  olevia   seikkoja  yksityiskohtiaan
myöden,    vaikkapa    ne   lukijasta    väliin
tuntuisivatkin  ikäviltä ja  sellaisilta, jotka
eivät tähän kuulu. Sellaisia seikkoja ovat m.m.
eräs kysymys,

jota  me  kaikki olemme  miettineet  pääsemättä
siitä   selvyyteen,    nimittäin:   mitä   ovat
kuukautiset?   Siihen    ei   voida   vieläkään
vastata.  Maallikko   saattaisi  väittää,  että
lääkäri  voi  siihen vastata  empimättä  kohta,
mutta  asianlaita   on  kuitenkin   niin,  että
useat  lääkärit eivät  pysty siihen  vastaamaan
lähestulkoonkaan tyydyttävästi.

        (Katso liitettä I.)

Muutamissa    poikkeustapauksissa    esiintyvät
kuukautiset joko kolmen taikka viidenkin viikon
kuluttua,  mutta  melkein  kaikilla  pohjoisten
rotujen   naisilla  tulee   tämä  kuukausivuoto
jokseenkin  säännöllisesti  yhden  kuunkierron,
siis 28  päivän kuluttua.  Piirtäkäämme kartta,
johon  on merkitty  nämä  28 päivän  ajanjaksot
peräkkäin.

        Tarkastellessamme  tätä  kokonaisuutena
        kysymme,   milloin   tämän   ajanjakson
        aikana  siis normaali  ja terve  nainen
        tuntee  halua,  eli  koska  hänellä  on
        sukupuolisen nousu vetensä aika?

Ne harvat  lausunnot, jotka lääketieteellisessä
ja   fysiologisessa   kirjallisuudessa   naisen
sukuvietistä   tapaamme,    ovat   tavallisesti
varovaiseen ja  epätarkkaan muotoon laadittuja.
Marshall esim. kirjoittaa: "Sukuvietti esiintyy
voimakkaimpana  useimmiten  juuri  kuukautisten
loputtua."  Ellis   tuumii,  että   sekä  ennen
että joskus  jälkeenkin kuukausivuodon  on halu
suurin.

        Hän   tuntuu   lisäksi  antavan   tukea
        sellaiselle otaksumalle, että tämä halu
        on riippuvaisuussuhteessa kuukautisiin.

Suorittamien!   tutkimusten  perusteella   olen
tullut  siihen lopputulokseen,  että jokaisessa
terveessä  naisessa  esiintyy  syvä  sukuvietin
rytmi,  vaikka  se  onkin kätketty  eikä  pääse
esiintymään  nykyajan  monien  kiihoitusten  ja
ehkäisevien   voimien   takia.   Lisäksi   ovat
eri  henkilöt  jossakin  määrin  erilaiset,  ja
harvoilla  naisilla  on  tuskin  aavistustakaan
siitä,

        mitä tiede tässä  suhteessa sanoo. Mitä
        minun  käyttämääni  tutkimusainehistoon
        tulee,  olen   minä  koettanut  erottaa
        syvän    ja     luonnollisen    rytmin,
        epäsäännöllisestä ja pinnallisesta.

Puheenaollut  taulukko   selvittänee  lukijalle
tarkemmin    sen,    mitä    näillä    sivuilla
olen   sanonut.   Se   perustuu   suorittamiini
tutkimuksiin, ja osoittaa kauniin kaavamaisesti
naisen sukupuolisen voiman nousu- ja pako veden
vaihtelut.  Aaltokohdat  toistuvat  merkittävän
säännöllisesti  niin,  että niitä  sattuu  aina
kaksi jokaista kuunkiertoa,

        siis  28   päiväistä  kuukautta  kohti.
        Toinen   tulee   kaksi   taikka   kolme
        päivää  ennen   kuukautisia  ja  toinen
        jälkeen. Kuukautisten  päätyttyä seuraa
        jokseenkin  tasainen  väliaika,  kunnes
        89    päivän   kuluttua    kuukautisten
        loppumisesta    tulee   jälleen    pari
        kolme   päivää   kestävä  aalto.   Siis
        nousuvesiaallokko tulee  joka 14 päivän
        kuluttua.

        Jos     tahdomme      sanoa     säännön
        yksinkertaisesti,   kuuluu   se   näin:
        joka  14 päivän  kuluttua tulee  naisen
        sukupuolielämässä    nousuveden   aika,
        jolloin hänen sukupuoliviettinsä

on voimakkain,  toinen näistä 28  päivän aikana
sattuvista  jaksoista  tulee aina  välittömästi
kuukautisten edellä.

Jokaisen tällaisen  jakson taikka käyttääksemme
edelleenkin  vertausta  aallon laajuus  riippuu
naisen  silloisesta  elinvoimasta ja  yleisestä
terveydentilasta.   Väliin  saattaa   hän  olla
täysin  luonnollisesti  kiihoittunut  ja  kuuma
koko kolmen päivän  ajan taikka enemmänkin, kun
taas sama nainen toisella  kerralla, kun hän on
väsynyt ja rasittunut,

        saattaa  tuntea   halua  vain  muutaman
        tunnin ajan taikka vieläkin vähemmän.

Liikarasituksen,                kaupunkielämän,
aliravitsemisen   ja    muitten   senkaltaisten
ulkonaisten  seikkojen   vaikutukset  saattavat
tuntua   naisessa    vuosikausia,   jopa   koko
elämänkin,   aiheuttaen  sen,   että  sellainen
nainen tuskin  koskaan tuntee  mitään itsestään
syntynyttä sukuviettiä.

Seuraukset   liikarasituksesta,  joka   alentaa
normaalin  ja   vahvasti  eroottisenkin  naisen
elinvoimaa,   näkyvät   taulukossa  II,   jossa
esim.   allonharja   a-kirjaimella   merkityssä
kohdassa  on   tuskin  näkyvä.   Tämä  taulukko
ei    osoita    mitään   yleistä,    vaan    on
seikkaperäinen  selonteko eräästä  todellisesta
henkilökohtaisesta tapauksesta.

Ensimäisessä  taulukossa  oleva  käyrä  esittää
yksinkertaisen   kuvaannollisesti  tutkimusten!
tulokset meidän rotumme naisen normaalista,

itse   syntyvästä   sukupuolisesta  nousu-   ja
pakovedestä.  Eräs  nuori rouva  uskoi  minulle
kerran,  että   hän  tunsi   halua  lihalliseen
yhteyteen  miehensä  kanssa aivan  toisenlaista
kuin    joka   päiväisten    syleilyjen   halua
säännöllisten    väliaikojen   jälkeen    aivan
kuin   olisi  toiminnassa   "joku  kellolaite".
Erikoisesti huomasi hän tämän silloin kun hänen
miehensä oli pitkillä matkoilla.

        Mutta   kaikki  ihmiset   ovat  ainakin
        jossain suhteessa erilaiset, samoinkuin
        jokainen    on    kasvonpiirteiltäänkin
        toisestaan eroava,  joten on luultavaa,
        että tuskin löytyy kahta naista, joiden
        käyrä puheenaolleessa taulukossa tulisi
        olemaan  aivan  samanlainen, jos  heitä
        tarpeeksi tarkasti tutkittaisiin. Useat
        naiset  eivät  tunne muuta  kuin  yhden
        viettikauden kuunkierron aikana,

        ja  näistä   toiset  sen,   joka  tulee
        kuukautisten   edellä,    toiset   taas
        niiden   jälkeen    seuraavan   jakson.
        Nämä,   joilla  tavallisesti   on  vain
        yksi  tällainen  jakso,  voivat  joskus
        kuitenkin  heikosti  tuntea  toisenkin,
        kun    tuntevat    itsensä    erikoisen
        hyvinvoiviksi, kun lukevat eroottisesti
        kiihoittavaa    kirjallisuutta   taikka
        tapaavat  rakastettunsa  juuri  silloin
        kun  heillä  pitäisi olla  luonnollisen
        mielitekonsa aika.

        On  kuitenkin,  vaikkakin hyvin  vähän,
        sellaisia jossakin määrin epänormaaleja
        naisia, jotka tuntevat kiihkeintä halua
        juuri kuukautisten aikana.

Jos joku lukijoistani  yrittäisi kokeilla minun
teoriallani käytännössä esimerkiksi kyselemällä

eri  naisilta asiaa,  saattaisi näyttää  siltä,
kuin  en olisikaan  puhunut totta,  jo siitäkin
syystä,    että   harvat    naiset   tällaisiin
kysymyksiin    vastaavat    totuudenmukaisesti,
taikka myöskin  siksi, että useat  eivät huomaa
toista   puheenaolleista  jaksoista   lainkaan,
jos  ylimalkaan   ovat  mitäänkään  huomanneet.
Mutta   hienotunteinen  ja   tarkempi  tutkimus
tällaisissa  tapauksissa  useastikin  paljastaa
asian todellisen laidan.

        Kun   kerran   olemme  päässeet   tämän
        perusajatuksen      perille,      tulee
        usea     sellainen     seikka,     joka
        ennen   tuntui   käsittämättömältä   ja
        hämärältä,   senjälkeen   näyttäytymään
        täysin  käsitettävässä   valossa.  Eräs
        naislääkäri,  jonka kanssa  keskustelin
        kerran   teoriastani,  sanoi   minulle,
        että  se valaisee  hänelle monta  hänen
        potilaitaan koskevaa seikkaa,

        joita   hän   ei  ole   käsittänyt   ja
        joita  hän  ei   ole  yhdistellyt  eikä
        selvittänyt.

On     suorastaan    silmiinpistävää,     miten
vähän    tämäntapaisia    huomioita    esiintyy
tieteellisissä    teoksissa,   mutta    Forelin
teoksessa   "Sukupuolikysymys''    on   eräässä
toisessa    yhteydessä    kuitenkin    esitetty
mielenkiintoinen tapaus.  Hän kirjoittaa: "Eräs
naimisissa  oleva  nainen  uskoi  minulle,  kun
moitin häntä uskottomuudesta miestä kohtaan,

        että   hän   halusi   sukupuoliyhteyttä
        vähintäin    joka   14:s    päivä,   ja
        että  hän,   kun  oma  mies   ei  ollut
        saapuvilla,  otti ensimäisen  parhaan."
        Forell ei  huomannut sen  takana mitään
        luonnonlakia. On totta, että me kaikki

pidämme       tuon       naisen       puuttuvaa
itsehillintäkykyä      peloittavaan     määrään
kehittyneenä  epänormaalisuutena,  mutta  hänen
säännöllisesti joka 14:s päivä toistuva halunsa
on  täysin  sopusoinnussa fysiologisten  lakien
kanssa, jotka minun käsitykseni mukaan johtavat
meidän rotumme  naisten sukupuolista  nousu- ja
pakovettä.

Tässä yhteydessä  saattaa olla mielenkiintoista
huomauttaa     myöskin    niistä     aviollisia
syleilyjä   koskevista    määräyksistä,   jotka
tapaamme  Mooseksen  laissa.  Sukupuoliyhteyden
harjoittaminen   naisen   kanssa  silloin   kun
hänellä oli kuukautisensa,  ei ollut ainoastaan
ankarasti kielletty (kts. 3 Moos. kirj. XX: 18:
"Jos mies makaa vaimon hänen sairautensa aikana
...

        niin    ne    molemmat    hävitettäkööt
        kansastansa"), vaan  laki sääsi myöskin
        sen,   että   naista   oli   suojeltava
        sukupuoliyhteydeltä    vielä   muutamia
        päiviä   kuukautisten  jälkeenkin.   Ne
        johtopäätökset,   joihin    minä   olen
        tullut täysin  itsenäisten tutkimusteni
        kautta, saavat siis vahvistuksensa itse
        itämaitten  viisailtakin.  Nykyaikaiset
        kirjailijat pilkkaavat  Mooseksen lakia
        siksi,

        että   se   kieltää   sukupuoliyhteyden
        harjoittamisen juuri  sinä ajankohtana,
        jolloin  he kuvittelevat  vietin olevan
        voimakkaimman.  Mihin   he  tällaisissa
        olettamuksissaan  nojautuvat,   ei  ole
        koskaan  selvitetty,  eivätkä  he  sitä
        liioin pysty todistamaan tieteellisillä
        tosiseikoilla. Niinpä sanoo Gallabin

synnytyskäsikirjassaan:    "Juutalaisten   laki
kieltää

*)

*)

Leviticuksen    XV   luvussa    (edellämainittu
Mooseksen  kirja) kielletään  nimenomaan miestä
makaamasta    naista    puhdistusaikana    sekä
sanotaan, että hän  tulee epäpuhtaaksi, jos hän
sen kuitenkin tekee. Tekijän huomautus.

naista     harjoittamasta     sukupuoliyhteyttä
kuukautisten aikana ja  seitsemän päivän aikana
niiden  jälkeen.  Sellaistenkin,  jotka  muuten
tarkkaan noudattavat  lakeja, sanotaan rikkovan
tätä  Leviticuksen (Mooseksen  lain) määräystä.
Vaikka  vuotoa   kestäisi  vain   pari  tuntia,
olisi  pidättyväisyyttä noudatettava  kuitenkin
ensinnäkin niiden viiden päivän aikana,

        jotka kuukautiset tavallisesti kestävät
        ja  tämän  lisäksi vielä  ne  seitsemän
        päivää  siis  yhteensä  12  päivää.  On
        täysi  syy   epäillä,  että  kokonainen
        kansakunta koskaan  on voinut noudattaa
        täydellistä    pidättyväisyyttä   juuri
        sinä  aikana,   jolloin  sukuvietti  on
        voimakkain."   Mutta,  kuten   helposti
        saatamme   nähdä,    käy   juutalaisten
        määräys     12:sta    puhdistuspäivästä
        kuukautisten alkamisesta  lukien täysin
        yksiin minun taulukkoni kanssa,

        joka  esittää   normaalin  naisen  suku
        vietin säännöllistä nousua ja laskua.

Nämä   suhteellisesti   yksinkertaiset   käyrät
osoittavat  niin  sanoakseni  naisen  normaalia
luonnollisesti itsestään kumpuavaa sukupuolista
halua.   Ne  ovat   ne  perusteet,   joille  on
rakennettava  tutkittaessa  edelleen  rakkauden
fyysillisiä

ilmauksia.   Ei    kuitenkaan   saa   unhottaa,
että  nykyisenä  ylellisenä   aikana  on  monen
monia  yllyttimiä,  jotka saattavat  kiihoittaa
sukuvietin,  samoin  kuin  on  elämässä  useita
tekijöitä,   jotka   voivat  siihen   vaikuttaa
ehkäisevästi   ja    tukahduttavasti.   Naista,
niinkuin  miestäkin,  voi  suuri  rakkaus  niin
hallita,  ettei  mene  päivääkään  kokonaisessa
kuukaudessa ilman,

        että    rakastetun    hyväily,    hänen
        äänensä   taikka  hänen   hymyilynsäkin
        muisto  herättää  hänessä  vavisuttavan
        halun  ruumiilliseen  yhdyntään.  Tämän
        takia     on     vaikeata     varsinkin
        sen,   joka  säännöllisesti   oleskelee
        rakastettunsa   läheisyydessä,  huomata
        ruumiin   luonnollista  rytmiä,   sillä
        häntä    kiihoittavat    sanomattomasti
        toisen rakkaus ja koko olemus.

Minä    olen   kuitenkin    vakuutettu   siitä,
että  keskitason   naista  yleisesti  hallitsee
esittämäni joka  14:nnen päivän  rytmi, tiesipä
hän  siitä tai  ei,  ja että  se kaikin  tavoin
on myötävaikuttamassa  aviollisessa yhdynnässä.
Suurta, liekehtivää ja elinikäistä rakkautta ei
suoda  kaikille, ja  siksi  olisi miehen,  joka
haluaa pysyvää molemminpuolista onnea,

        tarkoin  tutkittava  vaimonsa,  tehtävä
        huomioita   hänen  rytminsä   laajuuden
        suhteen sekä  pantava merkille, milloin
        hänellä ovat hänen erikoiset eroottiset
        päivänsä. Edelleen on hänen sovitettava
        halunsa vaimonsa  mukaisesti, niin että
        ne sointuvat vaimon luonteeseen.

Vaimo ei myöskään saa mieheltään salata

aikaa,  jolloin  hän  tuntee  halua,  vaikkakin
hän  jos on  viisas, voi  sen ilmaisun  verhota
suloisella   salaperäisyydellä.  Vaimo   älköön
myöskään  ryöstäkö  mieheltä sitä  luonnollista
iloa, että  hän tunnustaa  tuntevansa nautintoa
yhdynnästä.   Aviomies,   joka   siten   tuntee
saaneensa  jotakin  aikaan,  sovittaa  varmasti
vaimoaan  miellyttääkseen  omat halunsa  vaimon
toivomusten   mukaan  paljon   mieluummin  kuin
sellainen mies,

        joka  saa  vaimonsa  puolelta  osakseen
        vain   kylmyyttä,  liian   yksipuolista
        vaikenemista    taikka   teeskenneltyjä
        tunteita.  Oikeata   tunnelmaa  ei  voi
        teeskennellä,   mutta  jos   rakastetut
        oikein käsittävät  toisensa, versoaa se
        kummankin rinnasta ja puhkeaa kukkaan.

Molemminpuolinen mukautuminen ei olekaan mikään
yksinkertainen  asia. Siksi  se vaatiikin  oman
lukunsa.

--78--

V.

MOLEMMINPUOLINEN MUKAUTUMINEN.

"Rakkaus ei  tuota rakastavalle  mitään pahaa."
Pyhä Paavali.

Meidän    rotumme   keskitason    miehen   halu
ei   ole  riippuvainen   ajasta,  ellei   oteta
lukuun  lievähköä   laimeutta  talvisaikana  ja
tuntuvinta   kiihkeyttä    keväällä.   Muutamat
miehet  ovat  huomanneet jonkunlaisia  merkkejä
kuukausirytmistä, muutamat  taas ovat tunteneet
kasvavaa kaipausta joka  14:s päivä. Useimmilla
miehillä halu ainoastaan uinuu,

        vaikka  pidätettynä ahtaissa  rajoissa.
        Se  on  siellä   aina,  alati  alttiina
        heräämään pienimmästäkin houkutuksesta,
        ja  väliin  niin voimakkaana,  että  se
        vaatii  alituista huolta  vetäytyäkseen
        takaisin.

Olisi todella sääli  miestä, jos naisella olisi
säilynyt  villien  eläinten rytmi,  niillä  kun
halu  rajoittuu  vain  pitkien  aikojen  päästä
seuraaviin kiima-aikoihin.  Mutta vaikka naisen
sukuvietin  rytmi   onkin  vilkkaampi,   ei  se
kuitenkaan  ole  yhtä aktiivinen  kuin  miehen.
Siitä  johtuukin, että  mies  usein jättää  sen
kokonaan huomioonottamatta

ja    pakottaa     naisen    omien    halujensa
mukaan   yhdyntään   joko  väkivalloin   taikka
"jumalallisella"      auktoriteetillaan      ja
yhteiskunnallisten   perinnäistapojen  vieläkin
musertavammalla mahdilla.

Jos   miehen  halu   on  alituinen   ja  naisen
ajoittainen  jos   miehen  kuohuu   joka  ainoa
päivä,   kun  taas   naisen   vain  joka   14:s
päivä   taikka  kerran   kuussa  näyttää   ensi
katsomalla  mahdottomalta   tyydyttää  molempia
niin rajoitetussa liitossa  kuin avioliitto on,
joka käsittää vain nämä molemmat.

Tunne  siitä,  että  molemminpuolinen  tyydytys
on  mahdollisuuksien  rajojen ulkopuolella,  on
kiusannut ihmiskuntaa  vuosisatoja. Seurauksena
on  ollut, että  toisen asianomaisen  otaksuttu
tarve   on   vaatinut    toiselta   liikaa   ja
siten    olemme    saaneet    yhteiskunnallisen
perinnäistavan  miehen  "oikeudesta" ja  naisen
"velvollisuudesta".

        Asianlaita   on   niinkuin  eräs   mies
        minulle täysin avomielisestä sanoi: "On
        kerta  kaikkiaan  niin,  että  molempia
        sukupuolia  ei voida  tyydyttää. Toisen
        täytyy siis uhrautua. Yhteiskunnalle on
        parempi, että sen tekee nainen."

Ne miehet, jotka  tieten uhraavat naisen, eivät
ole  niinkään  harvat.  Useimmat  tekevät  niin
tietämättömyydessään. Laki

*)

*)

Tekijä puhuu Englannin laista.

on kuitenkin sokeasti uhrannut ei vain naisten,
vaan

useimpien     miestenkin     onnen     miesten,
jotka  täysin   tietämättöminä  sukupuolielämän
tarkoituksesta  ja  sisällöstä  ovat  kasvaneet
siinä  uskossa,  että   naisen  on  alistuttava
sukupuoliyhteyteen  säännöllisesti   ja  usein,
vieläpä  joka   ainoa  yö.   Muutaman  minuutin
aistillisen   nautinnon   vuoksi  uhraavat   he
kaikkivoittavan riemun ja hellyyden.

        Ja   vaikka   ei  mies   enempää   kuin
        vaimokaan  tiedä   siitä  paratiisista,
        jota he eivät  koskaan saavuta, surevat
        he  kumpikin sittenkin  sitä, että  sen
        portit ovat heiltä suletut.

Ennenkuin  esitän mitään  omaa ehdotusta,  joka
olisi johteeksi ei vain keskitien, vaan myöskin
molemminpuolisen ilon oikean tien löytämiseksi,
on   minun   kosketeltava   parissa   suhteessa
miehen  "halua"   ja  sen   oikeata  luonnetta.
Minä  olen  lukenut  useita  nuorille  miehille
tarkoitettuja   kirjoja,   mutta   ainoassakaan
niistä  ei  ole   selitetty  määrättyjä  kohtia
miehen sukupuolielimen tarkoituksesta,

        joka  kuitenkin   olisi  ollut  ensinnä
        tehtävä,  jotta olisi  voitu älykkäälle
        nuorelle    miehelle   antaa    jotakin
        järkevää     ohjausta.    Me     saamme
        nuoruudessamme    oppia    ihmisruumiin
        rakennetta   koskevat   tiedot,   koska
        meidän oikeutemme on saada selko siitä,
        ettei  meidän   tarvitsisi  alituisesti
        elää  vain  kuvitelmien varassa.  Mutta
        oppi  ruumiimme  kaikkein  tärkeimmistä
        elimistä   lyödään   minun   mielestäni
        suorastaan rikollisella tavalla laimin.

        On välttämätöntä, että  se, mikä kerran
        on luonnollista,

selitetään    yksinkertaisesti    ja    suoraan
tieteellisesti   ja  asiallisesti,   vaikka  se
hämmästyttäisikin  niitä, jotka  ovat tottuneet
vain  hämäriin viittauksiin,  mitkä niin  usein
ovat  johtaneet  totuuden  väärinkäsittämiseen.
Jokaisen  miehen   ja  naisen,   jotka  aikovat
mennä   naimisiin,   tulee   tietää   seuraava:
Miehen sukupuolielimiä  eivät yksinään muodosta
siittiöt,

        liikkuvat,   ripsikarvoilla  varustetut
        solut,.   jotka   synnyttävät   elämän,
        enempää  kuin siitinkään,  jonka kautta
        solut  kulkevat  ja   jonka  avulla  ne
        saavuttavat   oikean  toiminta-alueensa
        naisen  emän. Näiden  kahden päätekijän
        rinnalla  on   koko  joukko  pienempiä,
        joilla   on  monia   tärkeitä  tehtäviä
        siittämisessä.    Miehen   siitin    on
        silloin,

        kun  se  ei ole  kiihoittunut,  pehmeä,
        pieni   ja  riippuva.   Mutta  niinpian
        kun  se  kiihoittuu joko  suoranaisesta
        ruumiillisesta    kosketuksesta,   joka
        vaikuttaa heti  hermoihin ja lihaksiin,
        taikka   epäsuorasti  aivoista   saadun
        käskyn mukaan, suurenee se voimakkaasti
        tullen kankeaksi, paisuneeksi ja kohoaa
        pystyyn. On miehiä, jotka luulevat,

        että        siittimen        paisuminen
        sukupuoliyhteyttä       harjoitettaessa
        johtuu   siemennesteen  kasautumisesta,
        sekä  että  se  siis  on  tyhjentämällä
        vapautettava.     Tämä    on     vallan
        väärä  käsitys.   Siittimen  paisuminen
        ei    aiheudu   solujen    toiminnasta,
        vaan    hermoston    vastavaikutuksesta
        verisuoniin,      jotka      täyttyvät,
        pääasiassa laskimoista, joskin myöskin,

        vaikka vähäisessä määrässä,

valtimoista.   Kun  verta   virtaa  siittimeen,
eikä  poistu .siitä,  täyttyvät laskimo-ontelot
laskimoverellä   siksi   kunnes   koko   siitin
on    kovettunut.   Kankeana    ollessaan   voi
siitin   tunkeutua   naisen  emättimeen   missä
hankaus   kohottaa   kiihoitusta  siksi,   että
siittiöt     vapautuvat     säilytyspaikastaan,
siemenrakkulasta,    virraten    siemenjohtimen
(urethra)

        kautta  ulos.  Kun  tämä  on  selvillä,
        silloin  käsittää   ilman  muuta,  että
        siittimen    kovettuminen   ei    vaadi
        siemennesteen     purkautumista.    Jos
        laskimot  voivat  tyhjentyä  itsestään,
        minkä  ne  luonnollisesti tekevät  heti
        kun paikallisen hermokiihoituksen paine
        loppuu,  menettää   siitin  kankeutensa
        ilman  siemenvuotoa,   vain  senvuoksi,
        että  yhteen paikkaan  kerääntynyt veri
        palaa takaisin ja aloittaa säännöllisen
        kiertonsa ruumiissa.

        Tämä     saattaa     tapahtua     aivan
        vaarattomasti  niin  pian  kuin  hermot
        ovat   asettuneet,  joko   ruumiillisen
        kiihoituksen lakattua,  taikka sisäisen
        rauhoittumisen  seurauksena.  Jos  taas
        tämä   paikallinen   kiihoitus   jatkuu
        siksi,  että  se  saavuttaa  huippunsa,
        tulee   purkaus,  kun   se  kerran   on
        alkanut,  vastustamattomasti,  siittiöt
        niihin    yhdistyneen   liman    kanssa
        jättävät   ruumiin   ja   ovat   täysin
        kadotetut.

Mitä tämä  menetys sitten  sisältää? Lasketaan,
että   kerrallaan   tyhjentää  mies   itsestään
keskimäärin  2   500  miljoonaa  hedelmöittävää
siementä. Joka ainoa näistä (terveistä miehistä
puheen ollen) kykenee hedelmöittämään naisen

munasolun  ja   siten  antamaan   alun  uudelle
ihmiselämälle.    (Siten    voi   siis    yhden
ainoan  miehen  yksi  siemenvuoto  hedelmöittää
suunnilleen   kaikki    maapallon   naimaijässä
olevat  naiset.)  Jokaisessa näistä  siemenistä
on  lukemattomia   perinnöllisiä  piirteitä  ja
suurimmaksi  osaksi  ne  sisältävät  alkulimaa,
protoplasmaa, arvokkainta ainetta,

        mitä  ihmisruumiissa   on.  Kemiallinen
        erittely osoittaa, että siemennesteessä
        on  m.m.   huomattava  määrä  kalciumia
        ja   fosforihappoa  molemmat   erittäin
        tärkeitä aineita ihmisruumiille.

Tämän  vuoksi on  siis  erittäin suuri  erehdys
luulla, että siemenneste  on jotakin sellaista,
jota   usein   voidaan   tuhlata.   Kaikki   se
elämää  antava  energia   ja  hermovoima,  joka
menee hukkaan  siemenvuodossa edellämainittujen
tärkeitten  kemiallisten   aineitten  muodossa,
voidaan  useimpina  kuukauden  päivinä  käyttää
tuottavaan työhön ruumiissa.

        Ja niin  merkillinen ja  ihmeellinen on
        kemiallinen toiminta ruumiissamme, että
        näinä  voimat  todella voidaan  aivojen
        avulla  panna kiertämään  ruumista, kun
        vain  on  siihen   taitoa.  Vahva  mies
        voi usein  rauhoittaa ne  hermot, jotka
        hallitsevat  verenkiertoa, ja  pakottaa
        siittimen   laskimot   kutistumaan   ja
        pusertamaan veren takaisin ilman,

        että siitä  olisi vahinkoa ainoallekaan
        säikeelle.

Mutta vaikka onkin  tarpeellista, että mies voi
hillitä  itsensä,  on  kuitenkin  vahingollista
aina

tehdä   niin.  Itse   se   pakko,  joka   panee
miehen kohdistamaan  voimansa niin rajoitetulle
alueelle,    alentaa   voimia,    jos   mennään
liiallisuuksiin.  Minä olen  sitä mieltä,  että
juuri  se   pidättyväisyys,  mikä   on  tarpeen
auttamaan  miestä  hänen vaimonsa  sukupuolisen
pakovesi^ajan yli, on  juuri parahiksi antamaan
hänelle parhainta voimaa,

        elämänuskoa  ja  iloa,  edellyttämällä,
        että     molemmat     ovat     terveitä
        ihmisiä.     Jos      vaimolla     joko
        tieten    taikka     tietämättään    on
        joka     kahden     viikon     kuluttua
        säännöllisesti  uudistuva  luonnollinen
        halu,    kuten     olen    edellyttänyt
        useimmilla  terveillä naisilla  olevan,
        mukautuvat    aviopuolisot    parhaiten
        toinen  toisensa  mukaan, jos  he  joka
        kahden   viikon   kuluttua   antautuvat
        aviolliseen syleilyyn;

        ja  sellaisessa   tapauksessa  sitä  ei
        suinkaan   tarvitse  rajoittaa   yhteen
        kertaan.

Useat miehet, jotka  ovat hillinneet itseään 12
14  päivän  ajan tulevat  huomaamaankin,  ettei
yksi  kerta heitä  tyydytä.  Ja  jos heillä  on
onni  omistaa terve  vaimo, saavat  he huomata,
että tämäkin parin  päivän aikana haluaa useita
syleilyjä. Jos silmällemme  taulukkoa I näemme,
että  aallonharja ulottuu  parin kolmen  päivän
yli,

        jotapaitsi    käyrä   näyttää    useita
        pienempiä  nousuja.   Se  koskee  juuri
        naisia,  jotka   ovat  täysin  terveitä
        ja  elinvoimaisia. Hänen  halunsa palaa
        parin  kolmen päivän  aikana aina  vain
        muutamien  tuntien kuluttua  ellei sitä
        ole  tyydytetty,  ja usein  silloinkin,
        vaikka se onkin tyydytetty.

Yleisesti    katsoen    voidaan   siis    minun
käsitykseni   ilmaista   seuraavilla   sanoilla
(tämä ei  kuitenkaan luonnollisestikaan sovellu
kaikille):

Molemmille  aviopuolisoille parhain  järjestely
sukupuoliyhteyden    suhteen   on    harjoittaa
yhdyntää  kolmen  taikka neljän  päivän  aikana
useampia kertoja joka kymmenen päivän kuluttua,
jonka kuluessa  ei ole ollut  yhtään aviollista
syleilyä, ellei  siihen ole ollut  syytä jonkun
ulkoapäin  tulleen molempia  koskeneen erittäin
voimakkaan kiihoituksen vuoksi.

Minulla on ollut ilo todeta, että ne tuttavani,
jotka  sattumalta ovat  näin menetelleet,  ovat
olleet myöskin onnellisia.

On kuitenkin useita sellaisia naisia, joilla ei
ole,  taikka jotka  eivät aluksi  tiedä mistään
toisesta mieliteon jaksosta kuunkierron aikana,
vaan ainoastaan yhden  kerran 28 päivän aikana,
tuntevat  todellista  iloa yhdynnästä.  Useilla
miehillä on  myöskin siksi vahva tahto  ja ovat
tavoiltaan  siksi  kohtuullisia, että  tyytyvät
tällaiseen     suurempaakin    pidättyväisyyttä
kysyvään yhdyselämään mukautumisen vuoksi,

        kuten   muutamat   minun   tuttavistani
        tekevät.   Mutta  toiselta   puolen  on
        paljon   sellaisia,    jotka   katsovat
        näin  suuren pidättyväisyyden  vaativan
        liian     suuria    voimanponnistuksia,
        jotta   voisivat    hillitä   halujaan.
        Minun   mielestäni  on   väärin  uhrata
        luonnollisen  tarpeen  tukahduttamiseen
        niin  paljon voimia,  että säännöllinen
        työskentely

siitä    kärsii    ja   sielunelämä    menettää
tasapainonsa.  Jos   on  siis  mies,   joka  on
varustettu   niin  voimakkaalla   sukuvietillä,
ettei hän  työkykynsä siitä  häiriintymättä voi
pidättyä sukupuoliyhteydestä  26 päivän aikana,
ja jolla  on elinvoimaltaan niin  heikko vaimo,
ettei  hänellä  muuta  kuin kerran  kuussa  ole
sukupuoliyhteydestä todellista,

        itsestäänkumpuavaa iloa  (toisilla tämä
        saattaa  olla   vähän  ennen,  toisilla
        vähän jälkeen kuukautisten), niin tulee
        hänen  tarkoin  käyttää hyväkseen  tämä
        aika sekä  neljäntoista päivän kuluttua
        tämän   jakson  alkamisesta   kohdistaa
        vaimoonsa   koko    rakkautensa   voima
        mahdollisimman  palavana. Mikäli  vaimo
        ei todella ole sairas, voi mies silloin
        paremmin  kuin  muulloin ei  ainoastaan
        voittaa hänen mielisuosionsa,

        vaan   vieläpä    valaa   häneen   omia
        tunteitaan,    ja   näin    saavutetaan
        molemminpuolinen hurmiotila.

Aviomies,  joka  pidättäytyy, vaikka  se  olisi
vaikeatakin,   tulee  havaitsemaan,   että  hän
siitä  saa   tuhatkertaisen  palkan,   ei  vain
vaimonsa   lisääntyneen  elinvoiman   ja  onnen
sekä yhdynnästä  tuntemansa suuremman nautinnon
muodossa, vaan myöskin oman elinvoimansa nousun
ja  itseluottamuksen   tunteen  muodossa.  Pari
viikkoa  ei ole  terveelle miehelle  niin pitkä
aika,

        ettei     sitä    hyödykseen     eläisi
        pidättyvämmin.

Sir  Thomas  Clouston sanoo  kirjassaan  "Ennen
avioliittoa": Luonto on järjestänyt niin,

että     minkä      enemmän     järkähtämätöntä
pidättyväisyyttä  harjoitetaan sen  helpommaksi
ja     tehoisammaksi     vaikutuksiltaan     se
tulee.   Se  tulee   tavaksi.  Minkä   vähemmän
taas    pidättyväisyyttä   harjoitetaan,    sen
suuremmassa   määrässä  uhkaa   halu  muodostua
hallitsemattomaksi      vaatimukseksi,     joka
luonteeltaan on sairaaloista  ja enemmän taikka
vähemmän jouduttaa kuoleman tuloa.

        Tämän   lausunnon   loppuosa   ei   ole
        ainoastaan meidän  aikamme tieteellisen
        ja moraalisen  kokemuksen, vaan myöskin
        fysiologisten kokeiden tulos.

Mutta olkoonpa, että tietomme ja olemassaolomme
peruslait  määräävät elämämme  näin, ei  meistä
silti koskaan voi  tulla mitään kellolaitteita,
siksi  tunteellisia ja  alttiita kaikenlaisille
vaikutteille me olemme.

Mutta  vaikka   naisella  onkin  sukupuolielämä
jokseenkin  selväpiirteinen  ja  säännöllisesti
toistuva   mieliteko,   sattuu   silti   usein,
että  näiden   mieliteon  jaksojen  väliajoilla
tulee     tilaisuuksia,    jolloin     yhdynnän
kaipuu      molemminpuolisesti      sukeltautuu
esiin.   Tavallisesti   johtuu  tämä   jostakin
erikoisesta rakastavaisten elämässä sattuneesta
tapahtumasta

        sellaisia  voivat olla  jotkut yhteiset
        eroottiset muistot,  kuten esim. hääyön
        elämykset,  taikka  johtuu se  jostakin
        kertomuksesta, runosta taikka taulusta,
        joka tekee heihin määrätyn vaikutuksen.
        Jos mies esittää  osansa hellän kosijan
        tavoin, voi nainen

tavallisesti  tulla niin  kiihoittuneeksi, että
hän  vastaa   miehen  kaipuuseen  sellaisenakin
ajankohtana,  jolloin halu  hänessä ei  heräisi
itseltään.   Mutta   pakoveden  aikana   täytyy
kiihoituksen olla voimakkaamman kuin nousuveden
aikana,   ja   saattaa  hyvin   havaita,   että
se  enemmän  vaikuttaa   hänen  sieluunsa  kuin
ruumiiseensa.

Korkein   laki    kaikille   aviomiehille   on:
Muistakaa, että joka ainoaa aviollista syleilyä
tulee valmistella,  hellillä kosiskeluilla sekä
ettei  koskaan saa  tapahtua yhdyntää,  jota ei
myöskin  vaimo halua  ja johon  hän ei  myöskin
ruumiillisesti ole valmistunut.

Vaikka   useimmissa  avioliitoissa   miehen  on
pidättäydyttävä kohdatakseen vaimonsa harvemmin
valveilla   olevan  sukuvietin,   on  kuitenkin
toiselta   puolen  sellaisiakin   avioliittoja,
joissa mies  on sukupuoliselta  voimaltaan niin
heikko,  että  hän   vain  pitkien  väliaikojen
jälkeen    voi   antautua    sukupuoliyhteyteen
terveytensä siitä vakavasti kärsimättä.

        Jos  sellainen   mies  menee  naimisiin
        naisen kanssa, joka on perinyt erittäin
        vahvan ja  useasti valvovan sukuvietin,
        täytyy    hänen   terveytensä    kärsiä
        yhdynnästä,  johon  hän on  pakoitettu,
        ellei    halua    tuottaa    vaimolleen
        kärsimyksiä  liian  usein  tapahtuvalla
        kieltäytymisellä. On  mahdollista, että
        Karezza-järjestelmä  (tri A.  Stochamin
        kirja "Karezza".

        Kts. myös tämän  kirjan liitteen toista
        kohtaa) antaa

sellaisille ihmisille sen  terveyden ja rauhan,
jota   he   tarvitsevat,   että   se   suojelee
menetyksiltä   miehen   elinvoimaa   ja   antaa
vaimolle   tunteen  ruumiillisesta   yhdynnästä
sekä  levon,  jota   hänen  hermonsa  vaativat.
Mutta  terveillä  ihmisillä   on  siksi  paljon
toisenlaiset  tarpeet  ja erilaiset  ajatukset,
etten  minä  sitä  heille  missään  tapauksessa
suosittelisi.

Ellis     kertoo,    että     eräs    Aragonian
kuningatar  piti kuutta  yhdyntää vuorokaudessa
kohtuullisena     laillisessa     avioliitossa.
Sellaisella   sukuvietillä  varustettu   nainen
ottaisi meidän päivinämme näännyttämällä hengen
koko  joukolta  aviomiehiä,  sillä  mies,  joka
kykenee  tyydyttämään niin  suuren tarpeen,  on
harvinaisuus, vaikka  poikkeuksia onkin enemmän
miesten kuin naisten joukossa.

Milloin   ja   kuinka    usein   saa   yhdyntää
harjoittaa,  on  varmaankin  niitä  kysymyksiä,
jotka  kokemattomille   ja  hyväätarkoittaville
ihmisille  tuottavat  eniten  huolta,  ja  joka
useimmiten  ymmärretään   väärin.  Mutta  siitä
huolimatta on  sukupuoliyhteyden harjoittamisen
yhteydessä  muitakin  seikkoja, joiden  suhteen
lääkäritkin ovat  osoittautuneet hämmästyttävän
tietämättömiksi.

        Yksinkertainen     selonteko    eräistä
        fysiologisista    tosiasioista   lienee
        senvuoksi paikallaan.

Ruumiin   rakenteen  täydellinen   tieteellinen
tunteminen on paras lääke uteliaisuudelle ja

kevytmielisille       kurkisteluille.       Jos
rakastavaisilla   on   nämä  tiedot,   vaikkapa
ehkä  vain tiedossaan  piilevänä, säästävät  he
vaimonsa  monilta  tahdit^ tomiuuksilta,  jotka
niin  useasti  ovat haavoittavia  luonteeltaan,
varsinkin jos mies on sivistymätön.

Miten   itse  yhtyminen   tapahtuu,  se   tulee
kaikkien    tietää.     Kun    molemmat    ovat
"alkusoiton",  alkuvalmistelujen  kiihoittamat,
työnnetään  miehen  paisunut ja  kankea  siitin
naisen  emättimeen.  Tavallisesti,  kun  nainen
ei  ole kiihoittunut,  on emään  johtava tiehyt
samoinkuin  sitä ympäröivät  ulko-osat, pehmeät
huuletkin, kuivat  ja melkein kokoonkutistuneet
ja emättimen aukko on pienempi kuin miehen kova
siitin.

        Mutta   kun   nainen  on   kiihoittunut
        ja   valmis   vastaanottamaan   miehen,
        täyttyvät   emättimen  eräät   sisäosat
        verellä  ja se  paisuu jotenkin  samoin
        kuin   miehen  siitinkin   samalla  kun
        eräs limainen  aine kostuttaa emättimen
        suun.  Intohimoisella naisella  saattaa
        emättimen   suu  sitäpaitsi   itsestään
        aueta  ja  sulkeutua.  (Niin  suuri  on
        ihmisen ajatuksen voima,

        että   useilla   naisilla  voi   kaikki
        tämä   tapahtua  rakastetun   ajatuksen
        voimasta  hänen   hyväillessään  taikka
        suudellessaan  naista.)   Tämän  vuoksi
        onkin helposti käsitettävissä, että jos
        mies  yrittää  tunkeutua naiseen,  jota
        hän  ei ole  edeltäpäin kosiskellut  ja
        klihoittanut   määrättyyn  fyysilliseen
        vastaanottavaisuuden  tilaan,  saa  hän
        tehdä yrityksensä

kuivan ja  liian ahtaan  sisäänkäytävän kautta.
Samalla    täytyy   hänen    tuottaa   naiselle
suoraltaan  ruumiillista tuskaa,  puhumattakaan
siitä     sielullisesta    vastenmielisyydestä,
jota   nainen   epäilemättä  tuntee   sellaista
miestä    kohtaan,   joka    käsittelee   häntä
niin     järjettömästi.     Toiselta     puolen
on    kiihoittuneella    naisella,   jota    on
luonnollisesti valmisteltu,

        aukko    liman    kostuttama    samalla
        kun    kaikki   hermot    ja   lihakset
        ilman  vastarintaa   ja  luonnollisilla
        vastaliikkeillä     ottavat     vastaan
        miehen  sukupuolielimen.   Tässä  puhun
        luonnollisesti   kahdesta  sellaisesta,
        jotka ovat  jo ennen  syleilleet. Tytön
        ensimäinen  sukupuolinen syleily  eroaa
        kaikista muista senkautta, että silloin
        on puhkaistava hänen immenkalvonsa.

        Tuntuu   siltä,   kuin  nuoren   tytön,
        joka  aikoo   mennä  naimisiin,  tulisi
        ehdottomasti  etukäteen   tietää  tästä
        välttämättömästä kalvon puhkaisemisesta
        ja   siitä  aiheutuvasta   tilapäisestä
        kivusta  ennen  naimisiinmenoaan  mutta
        yhä   vieläkin   on  tavattoman   monta
        tyttöä, jotka  menevät naimisiin vallan
        surkuteltavan tietämättöminä tästä.

        Vielä   hämmästyttävämpää,   on,   että
        monet   miehetkin,    jotka   jo   ovat
        olleet    naimisissa    jonkun    aikaa
        ovat    tämän   neitseellisen    naisen
        ruumiinrakenteelle   erikoisen   kalvon
        suhteen   yhtä  tietämättömiä.   Miehen
        tulee   tietää,  että   jos  hän   heti
        avioliittonsa  ensimäisenä vuorokautena
        aikoo puhkaista  tämän kalvon kokonaan,
        tulee  sekä kalvo  itse että  morsiamen
        kipu

tuottamaan  hänelle   suurta  vastusta.  Hellän
ja  rakastavaisen  aviomiehen  tulee  senvuoksi
ottaa    huomioon,   että    hän   säästääkseen
vaimoltaan   kipua,   suorittaa   puhkaisemisen
mikäli mahdollista varovaisesti kokeilemalla ja
useampien päivien kuluessa. Nuorta vaimoa olisi
tämän  tapauksen varalta  valmisteltava samalla
tavalla, sillä hänen tulee tietää,

        ettei   hän  pakoon   vetäytymällä  saa
        tuottaa   tunteelliselle   sulhaselleen
        ikävyyksiä,  vaan  on  hänen  voimainsa
        mukaan avustettava kalvon puhkaisemista
        ennenkaikkea     itsehillinnällä     ja
        itsensävoittamisella, Kun  kalvo kerran
        on    saatu    puhkaistuksi    tapahtuu
        yhtyminen täysin kivuttomasti.

Pitäisi myöskin  olla selvä,  että mies  ei saa
tyytyä kosimaan naista  vain kerran koko elämää
varten.  Hänen on  uudistettava  se joka  kerta
kun  hän  haluaa häntä  aviolliseen  syleilyyn,
sillä  joka ainoa  sukupuolinen syleily  vastaa
oikeastaan  eri  avioliittoa luonnossa.  Villit
eläimet  eivät ole  niin  tyhmiä kuin  ihmiset.
Villi eläin ei  yhdy naarakseensa koskaan ilman
edelläkäypää  kullekin  eläinsuvulle  ominaista
kosiskelua,

        joko  näyttämällä naarakselle  voimiaan
        tappelussa  toisten  koirasten  kanssa,
        levittämällä     kaikkein     koreimmat
        sulkansa   ja    höyhenensä   naaraksen
        nähtäväksi  taikka  laulamalla  hänelle
        kaikkein kauneimmat  laulunsa. Emme saa
        myöskään  unohtaa, että  villit eläimet
        ottavat   kosimisessaan  itse   luonnon
        avuksi. Sillä he

tekevät  sen  juuri   silloin  kun  naaraksella
on  kiima-aika.  Mies, joka  lähestyy  vaimoaan
sekä  silloin,  kun  vaimolla  on  luonnollinen
halunsa   että  silloin,   kun  sitä   ei  ole,
pitäköön   kaksinkertaisena   velvollisuutenaan
itse  sytyttää,   kiihoittaa  ja  hellyydellään
loihtia  hänet siihen  valmiuteen, joka  vastaa
sitä luonnollista valmiutta,

        joka  naiselle  on  ominaista  silloin,
        kun   hänellä  on   hänen  luonnollinen
        aikansa.   Mutta   tässä   on   jälleen
        toistettava jotakin, jota ei voi kyllin
        painokkaasti   sanoa:  naisen   rakkaus
        herää ensi kädessä hänen sydämessään ja
        sielussaan,  ja täydellisen  rakastajan
        ei tarvitse  odottaa hänen ruumiillista
        ja   vapaaehtoista  apuaan,   vaan  voi
        kiihoittaa  ja auttaa  hänen ruumistaan
        seuraamaan sielujen lentoa.

Naisen   valmistaminen  jokaista   sukupuolista
yhdyntää     varten    ei     ole    ainoastaan
yksinkertainen     humaaninen    teko     hänen
säästämisekseen mahdollisilta tuskilta, vaan on
se tärkeä  myöskin miehen  kannalta katsottuna,
koska   hän  kerran   (mikäli   ei  hän   kuulu
niihin   harvoihin   sairaalloisiin   ihmisiin,
jotka  nauttivat siitä,  että tekevät  naiselle
väkivaltaa)

        tuntee    mittaamattomasta    suurempaa
        nautintoa    sellaisesta    yhdynnästä,
        jossa  kumpikin ovat  samassa valmiuden
        vireessä,   mikä  on   muuten  erittäin
        tärkeätä heidän terveydelleenkin.

Olettakaamme nyt, että kummankin yhtyvän sielut
ja tunteet ovat täydellisessä sopusoinnussa:

minkälaista   asentoa  on   silloin  yhdynnässä
käytettävä? Nainen  ja mies  katsovat toisiansa
silmiin,  suutelevat hellästi  toistensa huulia
kasvot kasvoja vastaan ja kädet toinen toisensa
ympärillä.

Tuntuu uskomattomalta, että meidänkin aikanamme
on  sivistyneitä ihmisiä,  jotka eivät  hyväksy
mitään  muuta  asentoa.   Ja  kuitenkin  kertoi
minulle   kerran   eräs   vaimo,   että   hänen
miehensä joka  kerralla melkein  musersi hänet,
niin  että  kesti   tuntikausia  ennenkuin  hän
pääsi   entiselleen  kunkin   sukupuoliyhteyden
jälkeen, mutta siitä huolimatta kieltäytyi mies
"periaatteellisista"

        syistä   hyväksymästä  muuta   asentoa,
        kuin  sen, jonka  hän  oli valinnut  ja
        jota  hän  piti normaalina  vaikka  hän
        oli  niin  taitamaton mies,  ettei  hän
        käsittänyt  sitäkään, että  hänen olisi
        ollut edes  kannatettava käsillään omaa
        painoaan. Molemminpuolisen hyväntunteen
        tulisi   olla   johtolankana   kaikille
        aviopareille.

Osalle kunnon  kansalaisista tuntuu eräänlainen
sekä     ruumiillinen      että     sielullinen
taipumattomuus  olevan   tunnusmerkillistä,  ja
niiden  joukossa,  jotka  eivät  koskaan  pääse
kohoamaan    siihen   ruumiillisen    nautinnon
täydellisyyteen,    jota     heidän    aistinsa
himoitsevat,  on  osa   sellaisia,  jotka  joko
kokonaan ovat tietämättömiä siitä,

        että  on  lukemattomia muita,  kuin  se
        tavallinen   asento   sukupuoliyhteyttä
        harjoitettaessa, taikka sitten katsovat
        kaikki muut asennot vääriksi.

On    sellaisiakin   aviopuolisoja,    kuvaavaa
kylläkin, jotka  eivät edes  tiedä, mikä  on se
tavallinen asento. Oman kokemukseni perusteella
tiedän, että on puolisoja, varsinkin sellaisten
joukossa, jotka eivät ole saaneet lapsia taikka
eivät  ole   tunteneet  täydellistä  tyydytystä
sukupuoliyhteydestä,  jotka eivät  tiedä, ettei
riitä,

        että vaimo kiertää  vain kätensä miehen
        ympärille aviollisessa syleilyssä. Eräs
        sellainen on  minulle tunnustanut, että
        hänelle  oli  säännöllisesti  vaikeata,
        jopa   suorastaan    mahdotonta   tulla
        tyydytetyksi.

Sitäpaitsi  tarvitsevat hyvinkin  monet aikamme
ihmiset  sen  itsesyntyisen liikkeen  tuottaman
ilon,   joka    syntyy   niin   luonnollisesti,
kun  ollaan   oikein  liekehtivän  kiihtyneitä.
Aviopuolisoissa  tulisi   kuohua  niin  valtava
tunneaallokko,   että   he  sen   vaikutuksesta
tulisivat  taipuisiksi  ja notkeiksi  huojumaan
sukupuolisen   nousu  vetensä   kuohuisia  kuin
merikasvi,

        ja heidän tulisi itsestään keksiä, mikä
        niistä   lukemattomista   mahdollisista
        asennoista,   joita  voidaan   käyttää,
        tuottaisi heille  kummallekin suurimman
        nautinnon.   Tässä   niinkuin   monissa
        muissakin  sukupuolielämän hienoimmissa
        ja   salaisimmissa  vaiheissa   ei  saa
        kangistua kaavamaisuuksiin,  vaan tulee
        ruumiitten   olla   täysin   mukautuvia
        ja  taipuisia   palvelemaan  tunteitten
        liekkiä.

Yleisesti  ei   ehkä  olla   niinkään  selvillä
siitä,   miten   erilaisia   eri   henkilöitten
sukupuolielimet

todellisuudessa    ovat   niin    kokoon   kuin
muotoon  ja  asentoonkin nähden,  ja  kuitenkin
eroavat   ne  eri   henkilöillä  enemmän   kuin
kasvojen   piirteet  ja   kädetkin  toisistaan.
Senvuoksi  on  mahdollista, että  asento,  joka
soveltuu   useimmille   ei   tuota   tyydytystä
toisille* Muutamat saattavat esimerkiksi tuntea
täydellistä nautintoa vain silloin,

        kun   molemmat   makaavat   kyljellään.
        Lääkärit  pitänevät tätä  sopimattomana
        taikka siittämistä vaikeuttavana, mutta
        kuitenkin   on    naisia,   joilla   on
        monta  lasta,  vaikka  heidän  miehensä
        eivät  koskaan   ole  käyttäneet  muita
        asentoja.  Monet  miehet,  jotka  eivät
        yhdynnän kestäessä kykene täydellisesti
        herättämään    vaimon    tunteita    ja
        tapaavatkin    hänet   sen    päätyttyä
        useimmiten uupuneena ja kyllästyneenä,

        tekisivät itselleen  suuren palveluksen
        ja    antaisivat     vaimolleen    sekä
        terveyttä että  onnea, jos syleilisivät
        vaimoaan   menemällä  hänen   viereensä
        j'a  syleilemällä  häntä edelleen  kuin
        taktoisivat  häntä   käsillään  kantaa.
        Tällä  tavoin tulee  jokaisen avioparin
        koettaa  keksiä  monista  mahdollisista
        asennoista sellainen,  joka tyydyttäisi
        heitä kumpaakin.

Kun kaksi ihmistä  ovat tavanneet ja syleilleet
on  lopputulos  tavallisesti  se,  että  miehen
sekä  sielullinen  että ruumiillinen  kiihtymys
jonkun  ajan kuluttua  saavuttaa huippukohtansa
purkautuen  tunnevyöryn  tavoin  esiin  samalla
kuin siemenneste vuotaa  ulos. Jos aviopuolisot
ovat

täydellisesti     toisilleen     soveltuvaiset,
saavuttaa     vaimo    tämän     hekkumahuipun,
hurmiotilan   saman  aikaisesti   kuin  mieskin
ja    jokseenkin    samalla    tavalla.    Tämä
molemminpuolinen  kiihtymyksen  valtava  huippu
on  hyvin tärkeä,  mutta  useasti tulee  miehen
hekkumahuippu   niin   nopeasti,  että   naisen
vastavaikutus ei  vielä ole valmis, ja  hän jää
ilman sitä.

        Vaikka  toisinaan   saattaakin  sattua,
        että   nainen    ehtii   tuntea   kaksi
        jopa  kolmekin   tällaista  täydellistä
        hurmiotilaa,   ennenkuin   mies   ehtii
        siihen,   voidaan  empimättä   väittää,
        että  nykyaikana   ainakin  keskiluokan
        keskuudessa    70     80    prosentilta
        naisistamme riistetään  tämä hurmiotila
        sen  takia,  että  mies  saavuttaa  sen
        paljon ennemmin,

        taikka sitten kummankin sukupuolielimen
        toisiinsa soveltumattomuuden takia joko
        koon  taikka   asennon  puolesta.  Niin
        syvälle  juurtuneet ja  yhtenäiset ovat
        naisen    sukupuolivaistot   samoinkuin
        hänen  sukupuolielimensäkin, että  mies
        niitä kiihoittamalla kiihoittaa samalla
        koko   hänen  ruumiinsa   ja  sielunsa.
        Ja  se   vie  aikaa.  Se   vie  enemmän
        aikaa   kuin   mitä   keskitason   mies
        taitamattomuudessaan hänelle jättää.

        Ja   kuitenkin  on   naisella  helposti
        tavoitettavissa   pieni    elin,   jota
        kutsutaan  häpykieleksi   eli  parraksi
        (clitoris)  ja  joka  muoto-opillisesti
        vastaa  miehen  siitintä (penis)  ollen
        yhtä    herkkä    kosketukselle    kuin
        viimemainittukin.  Tämä  pieni  kohoke,
        joka  sijaitsee   emätintä  ympäröivien
        sisempien huulien välissä,

paisuu,  kun  nainen on  todellisessa  hekkuman
tilassa kiihoittuen suoranaisesti kosketuksesta
ja   lähettäen   tämän   kiihoituksen   tunteen
hänen  ruumiinsa  joka ainoaan  hermoon.  Mutta
senjälkeen,  kun  naisen uinuva  sukuvietti  on
herätetty ja sen vaikutukset hänen sisimmässään
alkavat  tuntua,  tarvitaan vielä  ruumiillista
yhdyntää 10

        20  minuuttia   jotta  hänen  tunteensa
        saataisiin     kohoamaan    korkeimpaan
        huippuunsa, kun taas  miehellä, joka on
        niin taitamaton, ettei tiedä sitä, että
        hänen  on  hillittävä tunteitaan  niin,
        että  molemmat   saavuttavat  rakkauden
        huippuhurmion  yhtaikaa  ja elävät  sen
        yhtaikaisessa    nautinnossa,   riittää
        tavallisesti  vain  2 3  minuuttia  sen
        saavuttamiseksi.

        On    tosin   määrättyjä    elimellisiä
        omituisuuksia,   jotka  ovat   lievästi
        epänormaaleja  ja tarvitsevat  lääkärin
        käsittelyä, mutta terveen miehen nopeus
        tässä   suhteessa    riippuu   suureksi
        osaksi   vain  taitamattomuudesta,   ja
        voidaan se auttaa hellittämättömällä ja
        tietoisella tahdonponnistuksella.

Koko  suuri  joukko  hyväätarkoittavia  ihmisiä
vaatii  mieheltä   "pidättyväisyyttä"  muulloin
kuin     silloin,    kun     on    kysymyksessä
lapsen   siittäminen.   He  jättävät   kokonaan
huomioonottamatta    ne   monet    fysiologiset
vaikutukset  ja  hienon henkisen  kehityskulun,
jotka  ovat  riippuvaisia sukupuolielämästä  ja
siitä aiheutuvia, korostaen vain sitä,

        että   "pidättyväisyyden   laiminlyönti
        muulloin kuin lasta  siittäessä on vain
        itsekästä himoa".

Minun   mielestäni   pitäisi  jokaiselle   olla
selvää,  että sukupuolielämällä  on kolminainen
merkitys.  Se   symbolisoi  sielujen  yhtymistä
samalla kuin se edistää sitä; kokonainen joukko
hienoja  sielullisia  liikkeitä  on  punoutunut
tähän. Samalla  antaa sukupuoliyhteys ruumiille
korkeimman mahdollisen nautinnon  ja riemun, ja
se  on molemminpuolinen  eikä suinkaan  itsekäs
hyöty ja riemu,

        joka enemmän kuin mikään muu maailmassa
        voi      synnyttää     molemminpuolista
        hellyyttä   ja    ymmärtämystä   niiden
        ihmisten   kesken,    jotka   käyttävät
        tätä  armon  välikappaletta  hyväkseen.
        Kolmanneksi    antaa    sukupuoliyhteys
        alun   uudelle   elämälle,  siinä   kun
        miehen  siemen  pääsee yhtymään  naisen
        munasoluun.

Meidän    päivinämme    sattuu   usein,    että
mies,   säästääkseen   vaimonsa   synnyttämisen
aiheuttamilta   tuskilta,  käyttää   yhdynnässä
tapaa,  jota sanotaan  keskeytetyksi yhdynnäksi
(coitus    interruptus)   s.t.s.    hän   vetää
siittimensä  ulos hiukkasta  ennen siemenvuodon
alkamista,  kun hän  jo  on niin  kiihoittunut,
että tämä tapahtuu vastustamattomasti.

Siten  vuotaa siemen  ulos ja  kun se  ei pääse
naisen ruumiiseen, ei myöskään hedelmöittymistä
voi tapahtua.  Lapsi ei  siis siity.  Tämä tapa
pelastaa  kyllä varmasti  naisen synnytyksestä,
mutta on kuitenkin vahingollinen hänelle, joten
sitä  ei  voi   suositella.  Se  jättää  naisen
niinsanoakseni ilmaan riippumaan jättää hänet

kiihoitetuksi,          mutta         kuitenkin
tyydyttämättömäksi,  vaikuttaen vahingollisesti
hänen hermostoohsa ja yleiseen terveyteensäkin,
etenkin usein uudistettuna. Sitäpaitsi menettää
nainen siten  sen osan miehen  siemen vuodosta,
jonka  hänen sukupuolielimensä  sisäosat imevät
itseensä ja senkautta  muuhun ruumiiseen. (Tätä
menetystä  ei  ole   minun  käsitykseni  mukaan
arvioitava vallan vähäksi.)

        Jos   nyt   kuten  fysiologia   jo   on
        opettanut   tämä  miehen   siemenvuodon
        yhteydessä tulevan eritteen imeytyminen
        naisen      ruumiiseen     on      niin
        tärkeätä  eräitten hänen  sisäelimiensä
        terveydelle   ja   hyvinvoinnille,   on
        myöskin     melkein     varma,     että
        tämä     todennäköisesti    virkistävän
        kiihoittavasti  vaikuttava   erite  voi
        tunkeutua    naisen    sukupuolielimien
        seinämien läpi ja  vaikuttaa koko hänen
        elimistöönsä.

        Kokeilujen  kautta  on saatu  selville,
        että   jodiliuos,   jota  on   kaadettu
        naisen   emättimeen,    on   vähemmässä
        kuin     tunnissa     imeytynyt     sen
        solukudosten  läpi   muuhun  elimistöön
        ja  hajaantunut  kokonaan. Mutta  tiede
        ei  ole vielä  kokeellisesti osoittanut
        niitä    vaikutuksia,   joita    seuraa
        siemenvuodon eri ainesten imeytymisestä
        puheenaolleiden solukudosten läpi.

        Toiselta     puolen    ei     tällainen
        coitus    interruptus    nimittäaksemme
        sitä   edelleenkin    muun   puutteessa
        latinalaisella     nimityksellä     ole
        vaarallinen   miehelle,   koska   hänen
        halunsa   tulee    sillä   yhtäläisesti
        tyydytetyksi, joskin on miehiä, jotka

eivät   sitä    suosi.   Oletetaan   nimittäin,
että   se   tapa  usein   käytettynä   vähentää
luonnollista halua  taikka synnyttää suorastaan
vastenmielisyyttä.  Myöskin   saattaa  se,  jos
tyhjeneminen    ei    tapahdu    täydellisesti,
vaikuttaa  vahingollisestikin.  Aivan  varmasti
on   se   vahingoksi,   jos  mies   on   siihen
johdonmukaisesti pakoitettu usein silloin,

        kun  hän  ei tahtoisi  päästää  hukkaan
        sitä,  mikä  on hänen  luomisvoimaansa,
        sillä   se    alentaa   silloin   hänen
        työkykyänsä.  Niiden,  jolla on  korkea
        käsitys   luomiskykynsä    arvosta   ja
        jotka    sukupuoliyhteydessä   tahtovat
        tuntea kiihtyvää  molemminpuolista iloa
        vähenevän ja laskevan asemesta, ei pidä
        koskaan käyttää tätä menettelytapaa.

Ei  pitäisi  koskaan unohtaja,  että  erotiikka
sellaisenaan ei tuo  mitään pysyvää tyydytystä,
ellei  sen  suhteen  harjoiteta  itsehillintää.
Suurimman  hyvän ja  sulouden saavuttavat  vain
ne,  jotka   osaavat  tarpeen   tullen  hillitä
viettinsä.

Tässä  yhteydessä sietää  tulla mainituksi  tri
Saalebyn  sanat  Forelin  kirjan  "Sukupuolinen
siveysoppi" esipuheesta,  jossa hän kirjoittaa:
"Professori   Forel   puhuu   sukupuoliviettien
hillitsemisen velvollisuudesta.  Minä tahtoisin
mieluummin   puhua    viettien   muuntamisesta.
Suoranainen  taistelu  viettejänsä  vastaan  on
usein hyödytöntä ja vaivalloista,

        mutta  meille   on  mahdollista  kunkin
        kohdastaan  antaa  sukupuolivoimallemme
        korkeampia muotoja käsittämällä nämä

kehitysopin   ja  fysiologian   pulmakysymykset
niin, että  viettimme on  ihmissuvun korkeamman
toiminnan   ja  sen   voiman  lähde,   joka  on
muuttanut maakamaran tahtomme mukaiseksi."

Forel   sanoo  kirjassaan   "Sukupuolikysymys":
"Ennenkuin mies  ja nainen  yhdistävät elämänsä
keskenään   ikuisilla   siteillä,   on   heidän
selvitettävä toisilleen sukupuoliset tunteensa,
etteivät   tulisi    jälkeenpäin   havaitsemaan
pettäneensä toinen toisensa olemalla toisilleen
soveltumattomat."   Tämä  olisi   ihanteellinen
neuvo,  jos vain  nuori  viaton tyttö  tietäisi
jotakin coituksesta (sukupuoliyhteydestä)

        ja sen vaikutuksista hänen ruumiiseensa
        ja    sieluunsa   mutta    sitäpä   hän
        ei   tiedä.   Hänen   tulee   kuitenkin
        ehdottomana  sääntönä  ottaa  huomioon,
        että   ellei  miehen   kosketus  taikka
        hänen   suudelmansa    herätä   hänessä
        suloista   mielihyvän    tunnetta,   ei
        siitä     miehestä    myöskään     tule
        koskaan  kunnollista  aviomiestä.  Sekä
        ennen  että   jälkeen  avioliiton  ovat
        kumpikin  velvolliset  hienotunteisesti
        ja  sopivasti  paljastamaan  toisilleen
        tunteensa ja kaikki toivomuksensa.

        Itse  asiassa   kestää  monasti  useita
        vuosia    ennenkuin   selväkatseisimmat
        ja      intelligenteimmätkään     parit
        pääsevät täyteen  selvyyteen avioliiton
        henkisten ja  ruumiillisten vaikutusten
        laajuudesta  ja suuruudesta.  Vakavasti
        on   myöskin   painettava  mieleen   se
        tosiasia,   että   aikanaan   osoitettu
        avomielisyys      säästäisi     monilta
        aviopuolisoilta   paljon    suruja   ja
        murheita,

jos  niinkuin  usein   tapahtuu  toinen  heistä
menee naimisiin salaisesti ajatellen, ettei hän
avioliitossaan huoli lapsista.

Eri   ihmiset   ovat  niin   tuiki   erilaisia,
ja   niin  monimutkaisia   ja  erilaisia   ovat
sukupuoliasioita   koskevat  seikat   kummankin
asianomaisen  suhteen, että  on mahdoton  antaa
mitään  yleistä sääntöä.  Jokaisen puolison  on
avioliiton jälkeen  kunnioitettava sekä itseään
että  elinkumppaniaan, ja  miehen ja  vaimon on
tehtävä  sitä,  mikä  kulloinkin  on  parhainta
antamaan   heille   molemmille   mahdollisimman
suurta  tyydytystä ja  iloa  sekä terveyttä  ja
voimaa.

        On  kuitenkin määrättyjä  lakeja, joita
        ei  koskaan  saa rikkoa.  Jos  kokoamme
        edellisillä  sivuilla  esitetyt  kohdat
        yhteen  voimme  ne  sisällyttää  siihen
        lauseeseen, jonka  olen merkinnyt tämän
        luvun motoksi,  mm.: "Rakkaus  ei tuota
        rakastavalle mitään pahaa."

--104--

VI.

UNI.

"Hän lahjoitti rakastetulleen unen lahjan".

Unen   virkistävä   taikavoima   on   yleisesti
tunnettu. Unettomuus seuraa rangaistuksena niin
monista luonnon  lakien ylittämisistä,  että se
ehkä  on  suurin kaikista  ihmiskunnan  monista
kiusauksista.  Mutta   vaikka  sekä   uni  että
unettomuus  ovat  olleet lukemattomien  ihmisen
fysiologian  erikoistutkijain  huomionesineenä,
on   unen    ja   sukupuoliyhteyden   toisiinsa
suhtautumiseen  kiinnitetty   tavattoman  vähän
huomiota.

        Ja  kuitenkin   on  olemassa  läheinen,
        syvä   ja  suora   yhteys  luonnollisen
        ja    virkistävän    unen   sekä    sen
        harmoonisen keventymisen välillä, jonka
        tuntee  koko  olemuksessaan  päättyneen
        sukupuolitoimituksen jälkeen.

Tämän  saa   nähdä  tarpeeksi   selvästi  esim.
tavallisissa   oloissa    terveessä   miehessä.
Jos  hänen  jostakin   syystä  senjälkeen,  kun
hänen  halunsa  kerran ovat  heränneet,  täytyy
pitempiaikaisesti elää tyydytystä vailla, alkaa
hän nukkua

huonosti, tulee levottomaksi  ja hermot pysyvät
jännityksessä.

Mutta   kun    otollinen   hetki    on   tullut
ja    lemmenleikki     on    lisännyt    miehen
kasvavaa      kiihtymystä     siksi      kunnes
hänen   kiihoittuneet   tunteensa   purkautuvat
täydellisessä   sukupuoliyhteydessä,  helpottuu
jännitys   koko  hänen   olennossaan,  lihakset
asettuvat  terveisiin, miellyttävän  väsymyksen
keveihin   asentoihin,  ja   muutaman  minuutin
kuluttua mies nukkuu rauhallisesti kuin lapsi.

Tämä   ihana   ja   virkistävä  uni   on   kuin
pehmeä   esirippu,    joka   kokonaan   verhoaa
hänessä   kaiken    tietoisuuden   ja   samalla
säästää    hänet   mahdollisesti    seuraavalta
vastakkaisvaikutukselta  .  Mutta tämä  uni  ei
ole   ainoastaan  sukupuoliyhdynnän   tuottaman
rasituksen  tarvitsema  vahvistus,  vaan  siinä
piilee   ilmeisesti   erittäin  virkistävä   ja
elähdyttävä voima,

        sillä   moni   mies  tuntee   sellaisen
        unen  jälkeen itsensä  nuoremmaksi kuin
        tavallisesti.

Samoin  on   tässä  suhteessa   laita  naisten.
Jos  hekin  saavat  sukupuoliyhteydessä  täyden
tyydytyksen,   tuntevat    he   samalla   tapaa
vapautusta ja nukkuvat hyvin.

Mutta   nykyaikana  ei   ole  liikaa   sanottu,
jos  sanomme,  että  useimmat  naisista  saavat
yhdynnän  jälkeen  levottomina valvoa  ja  joko
äidillisellä   hellyydellä  taikka   katkeralla
kateellisuuden  tunteella   kuunnella  miehensä
tasaista hengitystä,

heidän      itsensä      jäädessä      miehensä
taitamattomuuden ja huolimattomuuden takia tätä
rauhaa tuottavaa tyydytystä vaille.

Useat naimisissa  olevat naiset  ovat kertoneet
minulle, että he  sukupuolisen yhdynnän jälkeen
ovat   tunteneet   itsensä   rauhattomiksi   ja
levottomiksi joko  muutaman tunnin  taikka koko
yön  aikana.   Minä  olen  varma   siitä,  että
näissä tapauksissa on kysymyksessä juuri näiden
vaimojen miesten  huolimattomuus, he  kun eivät
ole järjestäneet niin,

        että     heidän      vaimonsa     olisi
        myöskin   yhdynnässä   päässyt   samaan
        huippuhurmioon,  joka heille  lahjoitti
        niin täydellisen levon.

Täydellisen  sukupuoliyhdynnän  ja vaimon  unen
riippuvaisuus   selviää   erinomaisesti   esim.
siitä,  mitä  tiedän  rouva A:n  suhteen,  joka
on  juuri  tyypillisimpiä  useimpiin  vaimoihin
nähden. Hän meni  naimisiin miehen kanssa, jota
hän  rakasti tulisesti.  Sekä  mies että  vaimo
olivat  sellaisia,  ettei heillä  ollut  mitään
aikaisempia kokemuksia sukupuoliasioissa.

        Vaikka   he  olivat   selvänäköisiä  ja
        sivistyneitä   ihmisiä    sekä   olivat
        kutakuinkin    selvillä    biologisista
        kysymyksistä,  eivät he  silti tienneet
        mitään   sukupuoliyhdynnästä.  Useitten
        vuosien aikana  oli mies säännöllisesti
        yhtynyt  hänen   kanssaan  tullen  aina
        kutakuinkin tyydytetyksi ja nukkuen sen
        jälkeen  hyvin.  Mutta vaimo  oli  aina
        jäänyt  levottomana   valvomaan  kaikki
        hermot jännittyneinä.

Usein  oli hän  saanut  valvoa kokonaiset  yöt.
Kumpikaan  heistä  ei  tietänyt,  että  myöskin
vaimon on  saatava yhdynnässä  kokea vapauttava
huippuhurmio.

Miehen    kuoleman   jälkeen    parani   vaimon
terveydentila huomattavasti, ja muutaman vuoden
kuluttua meni hän naimisiin miehen kanssa, joka
ymmärsi naisenkin  tarpeet ja  uhrasi tarpeeksi
aikaa valmistaakseen  sekä vaimon  että itsensä
saavuttamaan yhdynnässä täydellisen tyydytyksen
tunteen. Seurauksena oli,  että tämä nainen sai
jälleen  täydellisen  unenlahjan  kaikkine  sen
mukanaan  tuomine  lahjoineen ja  sai  hermonsa
jälleen kuntoon.

Uni   on  selittämättömän   hienoa  olemuksemme
toimintaa   ja   unettomuus   taas   puolestaan
niin   monenmonesta   seikasta  johtuva,   että
saattaa  esiintyä   tapauksia,  jolloin  nainen
nukkuu  yönsä  kutakuinkin  hyvin,  vaikka  hän
ei  sukupuoliyhdynnässä   olekaan  saanut  sitä
tyydytystä  ja   nautintoa  kuin   mies.  Mutta
niin   monen   naisen   unettomuus   ja   siitä
johtuva   hermostuneisuus   johtuu   suorastaan
puutteellisesta  sukupuoliviettien  vaatimusten
täyttämisestä,

        että       lääkärien      ensiftiäisenä
        kysymyksenä     tällaisia     potilaita
        käsitellessään pitäisi  olla: täyttääkö
        miehenne velvollisuutensa täydellisesti
        teidän aviollisissa syleilyissänne?

Niistä      kertomuksista,     joita      useat
käytännöllistä    lääkärintointa   harjoittavat
lääkärit ovat

julkaisseet,       sekä      henkilökohtaisesti
kuulemistani, käy epäämättömästi selville, että
lääkärit eivät joko tunne huippuhurmiota naisen
suhteen,  taikka  he   pitävät  sitä  joutavana
ja  satunnaisena ilmiönä.  On kuitenkin  naisen
terveydelle ehdottoman  välttämätöntä, että hän
edes  muutamia kertoja  saa tuntea  täydellisen
tyydytyksen tunteen sukupuolisessa yhdynnässä.

Koska olen tämän  kirjan kirjoittanut naineille
ihmisille, en puhu  tässä naimattomista, vaikka
heidänkin suhteensa saattaa esiintyä, varsinkin
30 ikävuoden  jälkeen, vaikeita  seikkoja jotka
ansaitsisivat huomiota ja tutkimista. On muuten
erikoisen   mielenkiintoista  panna   merkille,
kuinka  yleistä   unettomuus  seurauksineen  on
juuri niiden naisten keskuudessa,

        jotka   eivät   koskaan   ole   saaneet
        sukuviettiensä    tyydytystä,   taikka,
        jotka  eivät   ole  kenenkään  antaneet
        tyydyttää   heidän  halujaan.   Ei  ole
        mitään    epäilystä     siitä,    ettei
        normaalisen    sukupuolielämän    puute
        juuri    olisi   syynä    lukemattomien
        keski-ikäisten  naimattomien  naistemme
        hermostuneisuuteen ja unettomuuteen.

Mutta  tämä puute  ei ole  naimattomien naisten
keskuudessa  niin selkeästi  tunnettavissa eikä
niin   paikallistunut  kuin   naitujen  naisten
keskuudessa,    jotka   kärsivät    tyydytyksen
puutetta,  vaikka   asianomainen  elin   jo  on
kiihoitettu.

Naimattomalla  naisella  ei   ole,  mikäli  hän
ei  ole  rakastunut mieheen,  mitään  erikoista
sukupuolivietin

kiihoitinta,  lukuunottamatta ennemminmainittua
säännöllisesti toistuvaa luomisvoiman tunnetta.
Mutta   naidulla   naisella  ei   vietti   tule
ainoastaan    rakastajan    läsnäolon    vuoksi
epämääräisesti    kiihoitetuksi,    vaan    hän
kiihoittuu   myöskin   määrätyn   paikallisesti
miehen  yhtyessä  häneen.   Jos  hänet  silloin
jätetään tyydytystä vaille,

        kuin  ilmaan riippumaan  kiihoittuneine
        hermoineen,   on  hän   suoraan  sanoen
        pahemmassa   asemassa   kuin   naimaton
        nainen.

Jos  vaimo  tällaisissa tilanteissa  saa  maata
yönsä    hetket   valvoen,    miehen   makeasti
nukkuessa  taitamattomuutensa  jälkeen, ei  ole
suinkaan  ihmettelemistä, jos  naisen ajatukset
pakostakin  kohdistuvat arvostelemaan  hänen ja
hänen  miehensä   keskinäistä  suhdetta  heidän
avioliitossaan.   Ja  tämä   tarkastelu  tuskin
tuottaa hänelle mitään iloa enempää kuin mielen
tyyneyttäkään.

        Koska     hän     ei     ole     saanut
        tuntea   ruumiillista   nautintoa   sen
        vapauttavassa  huippuhurmiossaan (jonka
        vaikutuksia   hän   ei   luonnollisesti
        tunnekaan,   kun  ei   ole  kokemuksia)
        saavat   hänen   ajatuksensa   helpolla
        sellaisen muodon,  että sukupuoliyhteys
        onkin   vain   toimitus,   jossa   ilo,
        nautinto   ja   unta  antava   vapautus
        on   miehen    osana,   vaimon   osaksi
        jäädessä  vain   oleminen  passiivisena
        välikappaleena      näiden     lahjojen
        hankkimisessa miehelle.

        Ja  pahempaa  kuin  siinä,  että  hänen
        tällaisten  yhdyntäin   jälkeen  täytyy
        maata tuntikausia valveilla, näkee

hän vannaankin  siinä, että hän  huomaa, jonkun
ajan   kuluttua  terveytensä   kärsivän  näistä
toimituksista,  jotka  eivät ainoastaan  riistä
häneltä  hänen  unensa  lahjaa,  vaan  jättävät
hänet kerta kerralta kuin pahoinpideltynä.

Epätäydellisestä  sukupuoliyhdynnästä on  usein
muuan   toinenkin    seuraus.   Ajatteleva   ja
romantillinen  vaimo,  joka on  tämän  yhdynnän
kautta   kiihoittunut  määrättyyn   pisteeseen,
tuntee   sisäistä   pakkoa   puhua   miehelleen
luottavaisesti  ja   hellästi  asioista,  joita
hän  yleensä  pitää  kaikkein  salaisimpina  ja
pyhimpinä. On käsitettävää,

        että   hänen   täytyy  tuntea   itsensä
        syvästi    haavoitetuksi,    kun    hän
        yhtäkkiä  huomaakin,  että  mies,  joka
        äsken  vielä   osoitti  mitä  palavinta
        rakkautta,  nyt onkin  muuttunut täysin
        välinpitämättömäksi.   Vaimo  saa   sen
        käsityksen, kuin miehestä silloin olisi
        vallan  samantekevää   se,  mikä  hänen
        mielestään  on korkeinta  avioliitossa,
        nimittäin henkinen kanssakäyminen,

        ajatustenvaihto.  Kuinka usein  saakaan
        vaimo    nähdä   miehensä    nukahtavan
        kuin   suuren    ja   käsityskyvyttömän
        eläimen kesken hänen rakkaudenhehkuista
        puhettaan ja kaikki  tämä johtuu siitä,
        että vaimo ei ole hänen kanssaan saanut
        jakaa  rakkauden huippuhurmiota  heidän
        ruumiillisessa yhdynnässään, eikä vaimo
        tiedä  sitä,   että  sen  luonnollisena
        vastavaikutuksena on juuri uni.

Tällaiset kokemukset ovat niin lamaannuttavia

hellimmälle  ja  rakasta  vimmallekin  vaimolle
sekä  katkeria  sellaisille,  joilla  muutenkin
on  valittamisen aihetta,  että ne  vaikuttavat
koko  naisen  olemukseen  lisäten  vielä  niitä
vaurioita,  joita  epätäydellisestä  yhdynnästä
aiheutunut unettomuus jo tuottaa.

Vanhan   koulun  fysiologit   käyttivät  vallan
liian kömpelöitä menettelytapoja paljastaakseen
ajatustemme fysiologisia vaikutuksia, mutta nyt
on  jo kokeellisesti  osoitettu,  että viha  ja
katkeruus  aiheuttavat  määrättyjä  fyysillisiä
vaurioita vahingoittaen koko olemustamme.

Ei  tarvitse  olla   mikään  erikoinen  henkien
näkijä   käsittääkseen,  että   moinen  katkera
unettomuus, joka  jatkuu kuukaudesta kuukauteen
ja  vuodesta  vuoteen,  samalla  kun  se  tekee
naisesta  heikkohermoisen,  myöskin  saa  hänet
kyllästymään mieheensä. On hyvin todenmukaista,
että  vaimo  tällaisissa  tapauksissa  on  niin
tietämätön  omasta  fysiologiastaan  ja  kaiken
tapahtuvan vaikutuksesta häneen,

        ettei hän  sitä ymmärrä,  mutta hänellä
        on  kuitenkin epämääräinen  tunne, joka
        sanoo,  että  mies on  moitittava  sekä
        että hänet itse uhrataan jollekin, joka
        hänen vieläkin  huonomman tuntemuksensa
        perusteella miehen  fysiologian suhteen
        tuntuu hänestä nautinnonhalulta ja oman
        itsensä pettämiseltä.

Mies,  jonka  terveyttä edistävät  luonnolliset
siemenheitot ja niitä seurannut virkistävä ja

terve  uni,   käsittää  tuskin   koskaan  niitä
hämäriä ja  salattuja syitä,  jotka aiheuttavat
vaimon  tyytymättömyyden  ja  huonotuulisuuden,
jolla  hän ilmaisee  fyysillisen kärsimyksensä.
Sensijaan  on  hän   valmis  panemaan  jokaisen
huonon    tuulen    ilmauksen    ilman    muuta
"hermostuneisuuden" ja  "riitelyhalun" tilille,
ollen  ensi aluksi  huolestunut ja  harmistunut
sekä  sittemmin suorastaan  vihainen vaimolleen
ja    hänen     näköjään    tarkoituksettomille
ruikutuksilleen.

Jos   hän   on,   niinkuin   useat   aviomiehet
kyllä  ovat, hellä  ja hienotunteinen,  koettaa
hän   mahdollisesti  poistaa   tämän  epäkohdan
kertakaikkiaan   sillä,  että   hillitsee  omia
halujaan   mahdollisimman   paljon   ja   antaa
yhdyntöjen väliaikojen  venyä pitemmiksi. Tällä
tavoin  tekee hän  asian tietämättään  kylläkin
vielä  pahemmaksi.  Sillä hän  ei  tavallisesti
ole lainkaan  tietoinen vaimonsa sukupuolisesta
nousu-

        ja    pakovedestä,   eikä    siis   voi
        sovittaa   harvoin  tapahtuvia   helliä
        lähentymisiään  niiden mukaan.  Kun hän
        silloin myöskin kaiken todennäköisyyden
        mukaan  on muuttanut  nukkumaan toiseen
        huoneeseen,    eikä    uskalla    käydä
        vaimonsa   luona  hellissä   yöllisissä
        kohtauksissa,    jotka    juuri    ovat
        avioliiton    suloisia    etuoikeuksia,
        tulevat hänen hyväätarkoittavat,

        mutta  aikaan  nähden huonosti  valitut
        lähentelemisensä   entistäkin   enemmän
        vieroittamaan aviopuolisoja toisistaan.

Selvittääkseni muuten mielipidettäni unen

suhteen   on   minun   välttämättä   mainittava
myöskin  siitä erittäin  syvästä ja  tuntuvasta
vaikutuksesta, joka  sukupuolielimillä on uneen
myöskin   silloin,   kun   niitä   ei   käytetä
luonnolliseen tarkoitukseensa.

Sellaisilla  ihmisillä, joilta  sukupuolielimet
on   leikattu   pois,   etenkin,  jos   se   on
tehty  varhaisempina  ikävuosina, jäävät  monen
monet  muut  elimet  ja  ruumiin  peruspiirteet
kehityksessä    jälkeen    taikka    kutistuvat
kokonaan.   Leikatut  pojat   (eunukit)  saavat
aikamiehiksi   tultuaan  heikon   parrankasvun,
kimeän äänen ja useita muita vikoja,

        jotka   erottavat  heidät   normaalisti
        kehittyneistä ihmisistä.

Sukupuolielinten ja  niihin kuuluvien rauhasten
nesteiden  kemiallisen  erittymisen on  todettu
vaikuttavan   niinkin   etäisten   elinten   ja
ruumiinosien kasvuun ja kehitykseen, kuin esim.
kurkunpää on. Nämä nesteet eivät erity ulkoisia
tiehyeitä myöden, vaan  yhtyvät suoraan vereen.
Ne  eritteet,  joita  tunkeutuu  sisäpuolisista
rauhasistamme suoraan suonistoon (rauhasista,

        joilla  ei  ole mitään  laskutiehyeitä)
        ovat    mitä    tärkeimmät    ruumiimme
        toiminnalle.    Niitä   on    äskettäin
        tutkinut professori  Ernst H. Starling,
        joka  on  kutsunut  niitä  hormoneiksi.
        Tietoisuus   siitä,   että   erinäisiin
        ruumiimme   osiin   kuuluu   määrättyjä
        eritteitä  ja  nesteitä,  on  jo  hyvin
        vanha, mutta siitä huolimatta on meillä
        vain muutamien  niitten suhteen jotakin
        tiedossamme

ja   sekin    hyvin   alkeellista   laadultaan.
Tiedämmehän  esimerkiksi, että  ruuan kiihoitus
vatsalaukussa    saa     eräitten    tällaisten
laskutiehyettömien     rauhasten    lähettämään
ruuansulatuselimistöön  aineksia,   jotka  taas
vuorostaan  veren  kautta  vaikuttavat  toisiin
samanlaisiin   rauhasiin   niin,  että   näistä
lähtee sitä nestettä,  jota yleisesti kutsutaan
ruuansulatusnesteeksi.

        Myöskin  tiedetään, että  kilpirauhanen
        on    hyvin     läheisessä    suhteessa
        sukupuolielimiin,      kutistuen     ja
        laajentuen   yhteistoiminnassa   näiden
        kanssa.  'Samoin  tiedetään,  että  kun
        sikiö   alkaa  kasvaa,   lähtee  sieltä
        taikka sitä ympäröivistä solukudoksista
        ainetta,   joka   saa   naisen   rinnat
        kasvamaan.  Myöskin on  pantu merkille,
        että jos  tytöltä poistetaan munasarjat
        taikka pojalta kivekset kokonaan,

        aiheuttaa    se     suuria    muutoksia
        koko    heidän    olemuksessaan    sekä
        ruumiillisesti että henkisesti.

Mutta sitä  vastoin eivät fysiologit  vielä ole
tutkineet sukupuolielämän ja sukupuolirauhasten
vaikutuksen merkitystä ihmisen  voimiin ja koko
hänen elämäänsä.

Sensijaan  tuntuu   tällä  haavalla  muutamilla
perinnöllisyysopin  tutkijoilla,  jotka  (minun
käsitykseni  mukaan) kiinnittävät  liian paljon
huomiota    morfologisiin    perinnöllisyysteki
joihin,  olevan  enemmän  sanottavaa  yleisölle
kuin  fysiologeilla.  Mutta  erittäin  tärkeätä
on  jokaisen  täysikasvaneen naisen  ja  miehen
tietää, että

nämä   erilaiset   kemialliset   tekijät,   eli
"sanansaattajat"   (joiksi  Starling   nimittää
hormoneita)   vaikuttavat  nopeasti   melkeinpä
välittömästi heti eri ruumiinosiemme toimintaan
niin   pian,  kuin   jokin  näistä   sisäisistä
elimistä on saanut siihen vaikutteen.

On    senvuoksi    selvää,   että    jokaisella
vaikutuksella,  joka  liittyy  niin  tärkeisiin
elimiin  kuin  ovat  sukupuolielimemme,  täytyy
olla    suuri   ja    laajakantoinen   merkitys
sellaisiinkin  paikkoihin ruumiissamme,  joissa
sitä tuskin olisimme osanneet aavistaakaan.

Mitä  tapahtuu   naisen  ruumiissa  seurauksena
täydellisesti    tapahtuneesta   sukupuolisesta
yhdynnästä?

On  totta,  että  naiselta  erittyy  yhdynnässä
ulkonaisesti   vain  vähän   vuotoa,  joka   on
pääasiassa vain tavallista limaa. Mutta emmehän
näe   ruuansulatuksenkaan  tapahtuessa   mitään
ulkonaista, ei  esim. sulattavia  nesteitä. Kun
me  sukupuoliyhdynnän  huippuhurmion  j  aikeen
saamme, kuten  tunnettua, kokea  aivan selvästi
havaittavan vastavaikutuksen hermostossa,

        suonistossa ja lihaksissa, näyttää siis
        päivänselvältä,   että  vastaavanlainen
        vaikutus ruumiissamme tapahtuu silloin.
        Onko    edes     ajateltavissa,    että
        niin     perustavaa    laatua     oleva
        elin,   jonka  pelkkä   olemassaolo  jo
        määrää  naisen   luonteen,  voisi  olla
        fysiologisesti  vaikuttamatta  jollakin
        tavalla  sukupuoliyhteydestä aiheutuvan
        kiihoituksen vuoksi?

Kysymys   sisältää  jo   itsessään  vastauksen.
Minun    mielestäni    on    ajattelemattomasi!
sanottu  väitettäessä, ettei  sukupuoliyhteyden
huippuhurmiolla niin  miehellä kuin naisellakin
olisi   määrättyjä  fysiologisia   vaikutuksia.
Kunpa    vain   olisimme    tarpeeksi   perillä
tästä  asiasta,   voisimme  helposti  osoittaa,
että  useimmat   naisen  hermostuneisuusvioista
aiheutuvat osaksi  tapahtuneesta sukupuolisesta
kiihoituksesta,

        jota   ei  ole   seurannut  välttämätön
        vapauttava     huippuhurmio    niinkuin
        nykyaikaisissa   avioliitoissa,   kuten
        sanottu, on niin tavallista.

Tämä    aihe    monine    sivuseikkoineen    on
varmaan   sen  arvoinen,   että  se   ansaitsee
perinpohjaisen   tutkimuksen    kykenevien   ja
kokeneitten   fysiologien   taholta.   Ei   ole
mitään    syvempimerkityksellisem     pää    ja
kokonaisuudessaan   tärkeämpää  kuin   tietämys
naisen  ja  miehen todellisista  sukupuolisista
tarpeista.

Minä    tahtoisin    väittää,    että    miehen
sukupuolirauhaset  valmistavat sekä  ulkonaista
että sisäistä eritettä,  joista edellinen valuu
rauhasistaan  ulos kiihoituksen  vaikutuksesta,
kun   taas   jälkimäinen  näyttää   alituisesti
tasaisesti   ja   värhissä   erin   tunkeutuvan
elimistöön ja siten vaikuttavan koko elimistöön
ja olemukseen. Samoin  on naisella säännöllistä
sisäistä erittymistä,

        mutta  minusta  näyttää selvältä,  että
        täytyy olla  jotakin määrättyä sisäistä
        eritettä, joka lähtee

liikkeelle     ainoastaan     sukupuoliyhteyden
aiheuttamasta kiihoituksesta.

Englantilaisten ja  amerikalaisten keskuudessa,
jotka  muuten  niin  monella  tavalla  johtavat
maailman     kohtaloita,    on     uskomattoman
paljon    sellaisia    naisia,   jotka    eivät
sukupuoliyhdynnästä  saa tyydytystä,  vaikka he
synnyttävätkin   lapsia  ja   näyttävät  muuten
olevan onnellisia avioliitossaan.

Nykyaikainen, sivistynyt, hermostunut nainen on
tullut sananparreksi länsimaissa. Miksi?

Minä  olen vakuutettu  siitä,  että se  suurimj
maksi   osaksi   johtuu   siitä,   ettei   mies
paremmin   kuin    nainenkaan   tiedä   enempää
sisäisestä  fysiologiastaan kuin  täydellisesti
loppuunsuoritetun yhdynnän vaikutuksistakaan.

Monet  lääkärit  ovat tavallaan  myöntäneetkin,
että  lukemattomat  naisten hermo-  ja  muutkin
taudit  ovat  yhteydessä   sen  seikan  kanssa,
että   he   eivät  ole   saaneet   luonnollista
ja   täydellistä    kevennystä   sukuviettiensä
vaatimuksille. H. Ellis  on erääseen teokseensa
lainannut   muutaman  itävaltalaisen   lääkärin
lausunnon, jossa tämä sanoo,

        että   jokaisesta   sadasta   naisesta,
        jotka   ovat   käyneet  hänen   luonaan
        kohtuvikojen  takia, on  70 sairastanut
        eräänlaista           vatsapohjatautia,
        joka         hänen         käsityksensä
        mukaan      johtuu     epätäydellisestä
        sukupuoliyhdynnästä.   Englantilaisessa
        lääkärien   aikakauslehdessä   "British
        Medicinal   Journal"  kirjoitti   muuan
        lääkäri äskettäin

--118--

tapauksesta, jossa naisen  hermotauti oli saatu
paranemaan,  kun  mies oli  saatu  parannetuksi
viasta liian nopeasti laskea siemenvuotonsa.

Uni, jolla  tämän lukuni alotin,  on ainoastaan
yksi   niistä  ulkonaisista   merkeistä,  jotka
osoittavat  sitä sukupuoliyhdyntään  läheisesti
liittyvää  sisäistä vastavaikutusta,  joka sitä
seuraa.  Jos  tämä   aviollinen  toimitus  siis
joka suhteessa toimitetaan  oikein, saavat sekä
mies  että nainen  nauttia sitä  seuraavan unen
jumalallisesta lahjasta.

        Kaikki    heidän    ruumiinsa    elimet
        saadaan täyttämään varsinaiset tehtävät
        käskyllä,  mutta sielut,  jotka silloin
        ovat  kohonneet  autuuden  korkeuksiin,
        palaavat   arkitehtävien   kunnolliseen
        suoritukseen parhaiten  sen unhoituksen
        unen  kautta,  johon ne  tämän  jälkeen
        tuudittuvat.

VII.

KAINOUS JA ROMANTIIKKA.

"Ihminen   ei  voi   luvata  rakkautta   taikka
rakastamattomuutta,  yhtä  vähän kuin  hän  voi
luvata   elää  kauan.   Ainoa,  mitä   hän  voi
luvata, on  se, että hoitaa hyvin  elämäänsä ja
rakkauttansa." Ellen Key.

Kaikkien aikojen taiteilijat ja runoilijat ovat
ylistäneet  alastonta  ihmisruumista.  Parisiin
sijoitetun  Milolaisen Venuksen  eteen pysähtyy
ainakin  hetkeksi  suurinkin  muotileijona,  ja
häneen  tarttuu tunne,  että siihen  patsaaseen
kätkeytyy  jumalallisia salaisuuksia.  Kun minä
eräänä  päivänä  seisoin hartauteen  vajonneena
tämän   vanhan   jumalattaren   edessä   juoden
voimaa  ja  onnea   hänen  sointuvan  kauniista
ääriviivoistaan,

        pysähtyi   sen   eteen  myöskin   muuan
        muotinukke,  joka   hetken  katseltuaan
        kyyneleet silmissä  virkkoi miehelleen:
        "Kuinka   rakastettavan   ruumiin   hän
        onkaan saanut."

Jos   kylmä  marmori   voi  tehdä   näin  syvän
vaikutuksen, kuinka  paljon syvemmän täytyykään
olla  silloin   elävän  kauneuden,   lämmön  ja
elinvoiman

vaikutuksen    meihin.    Jokainen    terveesti
muodostunut  mies   ja  nainen   on  tavattoman
paljon    kauniimpi    pudotettuaan    päältään
muodinmukaiset  vaatekeksinnöt ja  hassutukset.
Kauniissa   naisruumiissa   on  kohottavaa   ja
rakastettavaa  suloa, jota  ei kauneimmilla  ja
korkealentoisimmillakaa n sanoilla voida kyllin
selkeästi kuvata niin,

        että  siitä  saisi  aavistustakaan  sen
        todellisuudesta.   Meidän  sukumme   on
        niin  kauan lyönyt  laimin inhimillisen
        kauneuskulttuurin,  että  sureksittavan
        moni  kypsyy   sijan  saavuttanut  mies
        ja    nainen   on    jokseenkin   vähän
        puoleensavetävä. Mutta  useimmat nuoret
        ihmiset omistavat  kauneuden alkuvoiman
        vielä,   ja    heillehän   tämä   kirja
        varsinaisesti on kirjoitettukin.

Täysin  alaston  nuori  mies taikka  nainen  ei
vo  i   näyttää  hullunkuriselta.  Pudottamalla
yltään vaatteet, n.s. kaunistukset rauhattomine
ja  sointumattomine  viivoineen  ja  väreineen,
kohoaa niiden keskestä ihminen alastomuudessaan
sellaisena  kuin hänet  on luotu.  Kuinka ihana
onkaan jokainen katupoikakin,  kun hän pudottaa
vaatteensa rannalle ja sukeltaa veteen.

Ei   ole   sentähden  ihmeteltävä,   jos   yksi
rakkauden  monista   suloisista  kiihoittimista
onkin paljastaa elävä kauneus toisilleen, antaa
toisilleen  tilaisuus  nauttien  silmätä  sitä,
joka  enemmän   kuin  mikään  muu   koskaan  on
houkutellut ja hyväillyt taiteilijan silmää.

Tämä     on     kuitenkin    naisen     suhteen
kahdessakin   eri  merkityksessä   riippuvainen
hänen      sukupuolielämänsä     säännöllisestä
jaksollisuudesta. Määrättynä aikana kuukaudesta
pitäisi ikivanhan  perinnäistavan, että  hän on
"epäpuhdas"  pakottaa hänet  salaamaan itsensä,
vieläpä  miehensäkin  silmiltä. Mutta  toiselta
puolen toistuu myöskin säännöllisesti se aika,

        jolloin   hänen  rintansa   pyöristyvät
        ja     paisuvat    ja     koko    hänen
        olemuksensa       täyttää      suurempi
        rakkaus   kuin    tavallisesti.   (Tämä
        on    yksi     niistä    fysiologisista
        vaikutuksista,      jotka     seuraavat
        ennemmin   paljon    puhutusta   vietin
        jaksoittaisesta  esiintymisestä  naisen
        sukupuolielämässä.)   Kokonaan   taikka
        osaksi    tietämättömänä    kauneutensa
        säteilevästä  täydellisyydestä iloitsee
        hän    kuitenkin   siitä    hiljaisesta
        äänestä,

        joka   kehoittaa   häntä   paljastamaan
        tämän  kauneuden  rakastajan  silmille,
        kun   tämä   sitä   pyytäen   lähestyy.
        Tämä    viaton,   melkein    jumalainen
        itseluottamus  häviää  heti, kun  hänen
        sukupuolisen  pakovetensä aika  jälleen
        tulee.

Kuinka    onneksi    onkaan   miehelle,    että
nämä   luonnolliset  seikat   ehkäisevät  tämän
tapahtumasta     yksitoikkoisen     jatkuvasti.
Sillä   miehellä   on  veressään   vielä   niin
paljon  alkuaikaista  metsästäjää,  että  häntä
houkuttelee  verrattomasti   enemmän  sellainen
kauneus,  joka   välillä  pakenee   pois,  kuin
sellainen,  joka  alituisesti  mielinmäärin  on
saavutettavissa.

        Korkealle kehittynyt

--122--

ja   sivistynyt  nainen,   joka  on   tarpeeksi
viisas   antaakseen    sukuelämänsä   rytmeille
vapaan  vallan  silloin,  kun  aika  on  läsnä,
sensijaan, että hillitsisi  niitä, voi helposti
rauhoittaa  miehessään   luonnostaan  ilmenevät
moniavioisuusvaistot,  antamalla  silloin  aina
uuden ja  uudesti viehättävän  kuvan itsestään.
Mutta näitä aikoja  seuraa aina luonnon pakosta
jakso,

        pako      veden      aika,      jolloin
        hän        suorastaan       pahoittelee
        jokaista       hänen      eristäytymis-
        ja       yksinäisyyspyrkimyksens      ä
        rajoittamisyritystäkin.

Tämä  on  jotakin,  jonka nainen  vallan  liian
usein unohtaa.  Häntä on mies  niin alituisesti
hallinnut,  että   hän  aivan   liian  auliisti
myöntää, että hän  avioliitossaan on kaikkineen
ja  kokonaan   miehen.  Ja   juuri  alistumalla
miehensä  ainaisiin  vaatimuksiin hävittää  hän
mieheltään  hänen   synnynnäisen  ilonsa,  jota
miehelle tuottaa takaa-ajo,

        riistää   yllätyksen   ja   jännityksen
        tuottaman suloisen sydämentykytyksen.

Nykyinen    luonnonvastainen    elämämme    saa
usein  arkipäiväisen  leiman  ja  avioliitoista
tulee   usein  juuri   tällaisia:  Aviopuolisot
asettuvat   samaan  makuuhuoneeseen   ja  siitä
on  seurauksena,   että  he   joutuvat  olemaan
toistensa   kanssa   silloinkin,   kun   heillä
ei  ole   mitään  iloa  ja   huvia  toisistaan,
sekä    katselemaan   m.m.    toistensa   usein
hullunkurisiakin pukeutumismenoja.

        Saattaa kyllä miehestä olla kerran ehkä
        parikin huvittavaa  katsella, kun vaimo
        aamuisin kiertää

hiuksensa   nutturalle   ja   pesee   kasvonsa.
Mutta  ajan mittaan  on  se varmaan  muodostuva
vähemmän miellyttäväksi katseltavaksi. Katsella
kauniin  naisen sukeltavan  syvään, kirkkaaseen
veteen  tämän   kylpiessä  saattaa   olla  aina
huvittavaa   rakastettavuutensa  takia,   mutta
pienet  jokapäiväiset   pukeutumispuuhat  eivät
ole   kauniita,    ja   vähentävät   rakastajan
mielenkiintoa rakastetun ruumiiseen nähden.

        Siten  voivat  yhteiset,  jokapäiväiset
        välttämättömät  puuhat   vähentää  sitä
        iloa, jota  rakastavat muuten tuottavat
        toisilleen.  Ja niin  traagillista kuin
        se  onkin, ei  voida  kieltää, että  se
        luonnollinen kiihoitus, jota rakastavat
        muuten    voivat   toisilleen    antaa,
        menettää kärkensä,  ja yhdyntä menettää
        suurimman mahdollisen viehätyksen,

        mistä  taas vuorostaan  on seurauksena,
        että   sen  fysiologinen   arvo,  josta
        edellä on puhuttu, vähenee.

*)

*)

Tässä  lienee paikallaan  lainata muutama  pala
Wilhelm  Thomasin kirjasta  "Sex and  Society",
vaikka   hän   ei  siinä   puhukaan   ihmisistä
vaan   imettäväisten  ja   lintujen  naaraitten
lemmenleikistä. Kirjassa on m.m. seuraava pala:

*)

"Senvuoksi on käsitettävissä, että siittämiseen
täytyy   liittyä   valtava  annos   kiihoitusta
muutenhan   se  lyötäisiin   laimin  ja   suvut
kuolisivat.   Jos    naaras   toiselta   puolen
olisi  liian   helposti  voitettavissa  uhkaisi
sukupuolielämä ennenpitkää  muodostua, pelkäksi
tuhlaukseksi,   vahingoksi    elinvoimalle   ja
tuhoksi suvun jatkumiselle.

        Luonto  on  itse  turvannut  siitoksen.
        Naaras   ei   anna  uroksen   pyydystää
        itseään   muuten    kuin   voimakkaassa
        hermostuneessa  kiihoitustilassa (jonka
        erikoisesti  voimme   havaita  lintujen
        kuherruksessa),   jolloin    uros   saa
        käyttää   siihen   kaikki   mahdolliset
        viehätyskeinonsa. Uros pidetään kurissa
        naaraan  kainolla mielistelyllä,  jolla
        naaras  kertakaikkiaan   lumoo  uroksen
        niin,

        että;  sekin   lopulta  on  vastaavassa
        kiihottuneisuuden tilassa."

Siis     lyhyesti:    naisellisen     kainouden
voittaminen,   mitä    pidetään   luonnollisena
avioliitossa,  jossa nainen  täydelleen alistuu
miehelleen, on

antanut  aihetta  sellaiseen käsitykseen,  että
nainen   voi   hoitaa   ja   järjestää   kaikki
asiat  poikkeuksetta  miehensä silmien  edessä.
Vastalahjaksi  sallii  vaimo puolestaan  miehen
unohtaa   ne    pidättyväisyyden   vaatimukset,
jotka  hänelle   vuorostaan  kuuluisivat.  Tapa
molemminpuolisesti  suorittaa  elämän  rumimmat
ja jokapäiväisimmät  tehtävät toistensa silmien
edessä  on   monessa  avioliitossa  muodostunut
tekijäksi,

        joka  hävittää   mahdollisuuden  elämän
        korkeampien  ja runollisempien  arvojen
        vaihtoon.

Useimmiten  on   naisen  kauneuden  hävittäjänä
hoidon   puute  suurempi   tekijä  kuin   aika.
Mies,  jonka  silmissä  morsiamen  kaunis  kuva
on  sumentunut   jossakin  määrin  arkielämässä
nähtyjen   vähemmän  kauniitten   tilaisuuksien
aikana,    alkaa   vähitellen    tehdä   pieniä
kohteliaita  huomautuksia vaimolle,  että hänen
ruumiinsa on hänelle kallis.

        Ja   monet    miehet,   jotka   panevat
        erikoista painoa  vaimonsa kauneudelle,
        joutuvat     suorastaan    kiusalliseen
        asemaan  havaitessaan, kuinka  huonosti
        vaimo hoitaa kauneuttaan.

Nainen  unohtaa,  että hänen  epäkäytännölliset
tavanmukaisesti neulotut vaatteensa häiritsevät
liikkeitten  vapautta  ja  suloa.  Hän  unohtaa
kuinka  suuressa  määrässä  hän  voi  vaikuttaa
ei  ainoastaan  ulkonaiseen  olemukseensa  vaan
myöskin koko ruumiin rakenteeseen harkitsemalla
tarkoin, mitä  hän syö, juo ja  tekee, vieläpä,
mitä hän ajatteleekin.

Eräs  viisas  mies   on  joskus  sanonut,  että
naisen  kauneus  16   vuoden  ikäisenä  ei  ole
mitään   erikoista  katseltavaa,   mutta  hänen
kauneutensa  60  vuoden  ijässä on  hänen  oman
sielunsa  työtä. Minä  toivoisin, että  maailma
halajaisi  kauneutta  niin,  että  me  voisimme
uudelleen muovailla koko  ihmissuvun, luoda sen
kauniimmaksi,  kuten vanhan  ajan kreikkalaiset
muinoin tekivät.

Tässä suhteessa  luulen minä, että  mies kärsii
enemmän kuin nainen. Sillä mies on yhä vieläkin
sielultaan  ja   sydämeltään  metsästäjä,  joka
haluaa  tuntea takaa-ajon  viehätyksen ja  joka
yhä vieläkin  odottaa äkkiarvaamatta tapaavansa
Dianan  metsäpolulla. Päinvastoin  taas nainen,
senjälkeen  kun  hän   mieheen  liityttyään  on
kaikesta luopunut,

        haluaa   vain    seurata   passiivisena
        mukana  kaikessa   miehen  toverina  ja
        seuralaisena.

Vaikka  niiden syvien  fysiologisten kysymysten
rinnalla,     joita    edellisissä     luvuissa
on    käsitelty,    tuntuisikin    jonkunverran
arkipäiväiseltä seuraava,  tahdon sen kuitenkin
aviomiesten

vuoksi  antaa  neuvoksi   vaimoille:  Ole  aina
valmis   pakenemaan!   Pakene  kaikkea   rumaa,
jokapäiväistä  ja  kehnoa!   Niin  paljon  kuin
suinkin on mahdollista (ja se on paljon enemmän
mahdollista  kuin   alussa  näyttääkään  siihen
tarvitaan vain neuvokkuutta ja pieniä muutoksia
talon tavallisissa tavoissa) pidä huolta siitä,
että miehesi ei pääse sinua yllättämään ilman,

        että   siitä   on   teille   molemmille
        iloa.  Niin  pian kuin  taloudellisesti
        suinkin   on  mahdollista,   on  vaimon
        ja   miehen   saatava   kummankin   eri
        makuuhuone, mikäli ei ole käytettävissä
        vetosuojusta, jolla huone voidaan jakaa
        kahteen  osaan kumpaakin  aviopuolisoa,
        varten. Sielu ei voi kasvaa eikä kypsyä
        ilman  yksinäisyyden hetkiä.  Naidunkin
        naisen   tulee   saada   hallita   omaa
        sieluaan ja ruumistaan,

        mutta   se   ei   käy   päinsä,   ellei
        hänellä   talossa   ole  edes   jotakin
        rauhoitettua  paikkaa.   Mutta  samalla
        on    otettava   varteen,    että   eri
        makuuhuoneet  eivät  saa merkitä  sitä,
        että  aviomies  yksinkertaisesti  tulee
        vaimonsa  huoneeseen vain  silloin, kun
        hänellä   on  esitettävänä   määrättyjä
        vaatimuksia. Ei  mikään tuhoa varmemmin
        tunteellisen  vaimon yhdyntähalua  kuin
        se,

        että  hän joka  kerta,  kun mies  tulee
        hänen  luoksensa,  jo etukäteen  tietää
        hänen  asiansa,  vaikkakin  mies  olisi
        rakastettavampi silloin  kuin muulloin.
        Tämä   seikka   sekä   se,   että   eri
        makuuhuoneissa  todella tuntee  itsensä
        puolisosta eroitetuksi,  on juuri ollut
        aiheena siihen,

että    muutamat    ovat    alkaneet    esittää
vastalauseita kahden  makuuhuoneen järjestelmää
vastaan. On kyllä  totta, että tämä järjestelmä
on muutamissa avioliitoissa ollut onnettomuuden
aiheena,  mutta  siihen  ovat  toiselta  puolen
olleet syynä myöskin  erinäiset muut epäkohdat.
Aviopuolisoiden  tulee  kohdata  toisensa  joka
ainoa yö,

        mikäli    ei    siihen    ole    mitään
        esteitä, voidakseen  silloin kuiskailla
        toisilleen muutamia helliä toverillisia
        sanoja,   joita  eräät   ihmiset  eivät
        muulloin  kuin pimeässä  voikaan puhua.
        Ihmiset   ovat    kaikesta   huolimatta
        sisimmältään  suuria  lapsia  ja  samat
        hellät   sanat   ja   hyväilyt,   jotka
        ilahduttavat  lapsukaista, ovat  omiaan
        tekemään  samoin  myöskin  aikaihmisten
        suhteen.

        "Hyvää yötä" toivotukseen tulee samalla
        kertaa  sisältyä  täydellinen  unhoitus
        päivän  huolissa  saaduista  haavoista,
        samalla  kun   siihen  täytyy  sisältyä
        todellista  hellyyttä  ja  toverillisen
        luottamuksen  ilmausta.  Tämä  soveltuu
        varmaan  siihen   kaikkeen,  mitä  minä
        olen edellisissä luvuissa esittänyt, ja
        näitä ohjeita tapana noudatettaessa

osoittautuvat  varmaan   eräitten  henkilöitten
väitteet kahden makuuhuoneen vahingollisuudesta
ja   niiden  ominaisuudesta   erottaa  puolisot
toisistaan paikkansapitämättömiksi .

VIII.

PIDÄTTYVÄISYYS.

"Kuinka  suloista  ja läpitunkevaa  aivan  kuin
jalo  viini  on  sukupuolinen rakkaus,  kun  se
pidättyväisyydellä   ja   tahdon  voimalla   on
muutettu  henkiseksi   liikkeeksi.  Ja  kuinka"
hyödytöntä  ja  järjetöntä  on  vuodattaa  sitä
ruumiimme   rauhasista,    ellei   meillä   ole
käsitystä   ilon   ja  riemun   arvosta!   Eikä
mikään ole  rakastavaisille vaarallisempaa kuin
tällainen rakkauden ala-arviointi

        se   on   salakari,  jolle   avioliitto
        useasti sortuu."

Edward Carpenter.

Ja  vaikka  avioliitot  niin  useasti  sortuvat
tälle karille, vaikka miehet ja naiset kaikkina
aikoina  ovat  kaivanneet  korkeampaa  henkistä
rakkautta,  on  kuitenkin  ollut  sellaisiakin,
jotka     vapaaehtoisesti    ovat     luopuneet
käyttämästä  ruumistaan. Ruumiin  voittamiseksi
ja    korkeamman   rakkauden    saavuttamiseksi
käydyssä  taistelussa saavutetuista  tuloksista
on   ihmiskunta    epäilemättä   kiitollisuuden
velassa asketismille,

        mutta  tämä   velka  kuuluu  menneeseen
        aikaan.  Me kykenemme  nyt hallitsemaan
        alemmat viettimme ja tulemme

yhä     enemmän    tietoiseksi     fyysillisten
elonilmaustemme  henkisestä uudistumisesta,  ja
tulevaisuudessa  on  korkein  yhteiskunnallinen
sopusointuisuus kuvastuva kahdesta rakastavasta
ihmisestä,   jotka    ovat   niin   rakkaudessa
sulaneet  yhdeksi,  että jokainen  inhimillinen
mahdollisuus  on  heidän,   yhtähyvin  kuin  se
korkein mahdollisuus,

        jonka ainoastaan rakkaus synnyttää.

Kuitenkin  on meillä  vielä  tänä päivänä  niin
paljon  muistoja menneiltä  ajoilta sekä  sisä-
että   ulkopuolellamme,   että  meidän   täytyy
koettaa ymmärtää  askeettejakin. Askeetti, joka
muuten  useammin  on  ollut mies  kuin  nainen,
on  useimmiten  saanut aatteensa  avioliitossa.
Tapahtuu  toisinaan, että  mies taikka  nainen,
oltuaan  jonkun  aikaa näennäisen  onnellisessa
avioliitossa,

        alkaa      katsella     sukupuolielämää
        halveksien   ja  vetäytyä   siitä  pois
        luullen siten  asettavansa korkeammalle
        tasolle.  Mutta tällaiset  ihmiset ovat
        harvoin ottaneet itseltään selvää siitä
        seikasta,  saivatko   he  silloin,  kun
        vielä harrastivat sukupuolielämää siitä
        sen korkeinta mahdollista nautintoa.

Yksi   maailman   kuuluisimmista   avioliitossa
olevista   askeeteista    oli   Tolstoi,   joka
elämänsä loppuaikoina väitti, että korkeimmalle
pyrkivän  ihmisen  ehdottomasti  on  hillittävä
sukuviettinsä    ja     elettävä    naimatonna.
Askeeteilla taas  harvoin on  paljoakaan tietoa
ihmisen fysiologiasta,

ja  minusta tuntuu  siltä  kuin he,  huolimatta
jaloista,   uskonnollisista   harrastuksistaan,
useimmiten  olisivat  vailla  sitä  ihmeellistä
kykyä,  joka  voi  käsittää sen  uuden  olennon
suuruuden  ja  arvon,  joka  syntyy  miehen  ja
naisen  aviollisesta syleilystä.  Jos me  esim.
tunnin  ajaksi  muuttuisimme  alkutekijöihimme,
atoomeiksi, hapeksi ja vedyksi,

        emme     totisesti     voisi     sanoa,
        mitä   fyysillisiä   ominaisuuksia   on
        näiden    alkuaineiden    muodostamassa
        vesipisarassa. Samalla tavalla on laita
        askeetin,  hän   ei  käsitä  aviollisen
        syleilyn ihanuutta, sen mahdollisuuksia
        ja sen ikuisuusarvoa.

Kristinuskossa   oli,   samoinkuin   useimmissa
muissakin    uskonnoissa,    sen    alkuaikoina
vahva   askeettinen   virtaus.   Mutta   vaikka
on    ollut     ja    yhä     edelleenkin    on
havaittavissa suvaitsematonta  asketismia, joka
opettaa  suhtautumaan   vihamielisesti  toiseen
sukupuoleen,    on    mielenkiintoista    panna
merkille, että  aina on ollut  rinnalla myöskin
romantillisempi asketismin suunta,

        joka   vaikka  se   hylkääkin  pakanain
        aistillisuusopit   kuitenkin  tunnustaa
        molemminpuolisen  toveruuden  tuottaman
        ilon   ja  mielihyvän.   Siten  näyttää
        siis kristillinen  asketismi, vaikkakin
        toisessa muodossa,  jo aikaisin tulleen
        osalliseksi   avioliiton  aineettomista
        siunauksista.   Ellis  antaa   kirjansa
        "Sex  and  Society"  kuudennessa  lussa
        tällaisista,

        askeettisista lemmenliitoista seuraavan
        mielenkiintoisen kuvauksen:

"Meidän  isämme", alkoi  Krysostomus, "tunsivat
ainoastaan  kaksi  läheisempää elämäntapaa  eri
sukupuolten  kesken,  nimittäin  avioliiton  ja
haureuden  harjoittamisen.  Nyt on  ilmaantunut
kolmas muoto miehet ottavat asuntoihinsa nuoria
tyttöjä ja pitävät  heitä luonaan, kunnioittaen
heidän neitsyyttään. Mistä  tämä johtuu?" kysyy
Krysostomus,

        jatkaen    samalla:   "Minä    otaksun,
        että   elämä   naisen  kanssa   yhdessä
        on   miellyttävää    ilman   aviollista
        suhdettakin    ja   ilman    lihallista
        yhteyttä.  Minusta   tuntuu  siltä,  ja
        aivan  varmaan  ei ainoastaan  minusta,
        vaan  myöskin mainitsemistani  nuorista
        miehistä.  He eivät  uhraisi kunniaansa
        eivätkä   herättäisi  häväistysjuttuja,
        jos ilo ei olisi raju ja häikäilemätön.

        Teitä   saattanee  aluksi   ihmetyttää,
        että  tällainen  elämä todella  saattaa
        tuottaa  iloa,  joka  herättää  henkiin
        rakkauden,   paljon  voimakkaamman   ja
        lämpimämmän kuin  aviollisen rakkauden.
        Mutta    jos    minä    annan    teille
        todistuksia, niin  te myöntänette, että
        asianlaita   on   niin  ...   Himojensa
        hallitsemattomuus  avioliitossa  johtaa
        useasti vastenmielisyyteen,

        sekä        lukuunottamatta       sitä,
        sukupuoliyhteyteen,         raskauteen,
        synnyttämiseen, imettämiseen  ja lasten
        kasvattamiseen. Ja  kaikki nämä murheet
        ja  vaikeudet, jotka  aiheutuvat näistä
        hävittävät   nopeasti    nuoruuden   ja
        tukahduttavat   ilon.   Neitseellisellä
        naisella  ei  ole   näitä  huolia.  Hän
        säilyttää  Huoruutensa  ja voimansa  ja
        voi

vielä    neljäkymmentä    vuotta    täytettyään
kilpailla   voimissa  avioliittoijässä   olevan
tytön   kanssa.  Kaksinkerroin   voimakkaampana
palaa   elämän   tuli  siinä   miehessä,   joka
asuu  sellaisen  naisen  kanssa,  eikä  halujen
tyydyttäminen  koskaan   ole  sammuttava  näitä
liekkejä,    jotka    alati    vain    kasvavat
voimassaan."  Krysostomus  kuvailee  senjälkeen
yksityiskohtaisesti     kaikki    ne     pienet
huolenpidon ja huomaavaisuuden osoitukset,

        joita     nainen     hänen     aikanaan
        mieheltä    vaati    ja   jotka    nämä
        miehet    ilolla     täyttivät    siten
        osoittaakseen   kunnioitustaan   heidän
        neitseellisyydelleen  sekä kotona  että
        ulkona.    Hän   ei    kuitenkaan   voi
        auttaa  sitä  seikkaa, että  hänestäkin
        tuntui  siltä  kuin mies,  joka  tuhlaa
        hyväilyjä ja suuteloita naiselle, jonka
        neitsyyden hän tahtoo säilyttää,

        puuhissaan muistuttaa Tantalusta. Mutta
        tämä  hienostunut,  hellä siveys,  joka
        ilmeni  suloisen ilmestyksen  tapaisena
        näiden     ensimäisten     kristittyjen
        joukossa, jotka  arvelematta hylkäsivät
        pakanamaailman   menot,   oli   syvälle
        juurtunut.  Me  näemme, kuinka  vakavat
        kirkkoisät   usein   katsoivat   olevan
        syytä,   nähtävästi   häväistys-juttuja
        peläten,

        moittia   tällaista    elämää,   vaikka
        heidän   ankarien  saarnojensa   rivien
        välistä  saikin lukea  samalla salaista
        myötätuntoa.

Siten  neuvoo  Hieronymus  eräässä  kirjeessään
näitä  nuoria  pareja,   jotka  asuvat  samassa
huoneessa,     vieläpä    nukkuvat     sammassa
sängyssäkin    mikä    meistä   kyllä    tuntuu
epäilyttävältä, jos

alamme     tehdä     johtopäätöksiä.     Niinpä
kirjoittaakin Cyprianus, ettei hän hyväksy osaa
näistä  nuorista  miehistä joukossa  m.m.  yksi
diakooni  elämään   niin  läheisissä  suhteissa
nuorten   naisten   kanssa   vihkimättä,   että
vieläpä  makaavat  samassa  sängyssäkin,  koska
naissukupuoli  hänen   käsityksensä  mukaan  on
heikko ja nuoruus on kevytmielisyydelle altis.

Kun  me   puhumme  askeetista   tarkoitamme  me
ankarinta  askeettia.  Mutta  vaikka  tällainen
ihminen  kykeneekin saavuttamaan  itsehillinnän
ja  hallitsemaan himonsa,  heikentää hän  tällä
luonnonvastaisella päätöksellä  itseään enemmän
kuin   vahvistaa.  Sillä   muutamia  todellisen
suuruuden   ja    sielun   jalouden   tapauksia
lukuunottamatta,  seuraa   vain  särkyneisyyttä
ja  pikkumaisuutta   järjettömästä  päätöksestä
taistella niitä haluja vastaan,

        jotka  istutettiin  Aatamiin ja  Eevaan
        samalla kuin he saivat käskyn lisääntyä
        ja täyttää maan.

Ellen Key kirjoittaa:

"Nämä    askeetit,   jotka    väittävät,   että
itsehillintä    on   ainoa    keino   himojensa
hillitsemiseksi   siinäkin  tapauksessa,   että
siitä olisi  haittaa koko  elämän kehitykselle,
muistuttavat  suuressa  määrin  lääkäriä,  joka
pyrkii   saamaan   potilaastaan  pois   kuumeen
keinolla  millä  hyvänsä,  vaikka  potilas  sen
jälkeen kohta kuolisikin.

Mutta askeetit  on tähän  fanaattiseen uskoonsa
johtanut pääasiassa kaksi syytä. Yhteen ryhmään

--134--

johon    kuuluvat    useimmat    naispuolisista
askeeteista kuuluvat  sellaiset, jotka vihaavat
lemmenjumalaa  siksi, että  hän  on niin  vähän
osoittanut heille  suosiotansa. Toiseen ryhmään
taas  johon  miespuoliset  askeetit  pääasiassa
kuuluvat  voidaan lukea  enimmäkseen sellaisia,
joille  tämä Cupido  ei  ole suonut  hetkenkään
rauhaa."

Jos    lääkärit    ottaisivat    tämän    asian
uudenaikaisimman    tieteellisen   ja    täysin
puolueettoman  tutkimuksen alaiseksi,  saisivat
he  varmaan  vaikuttavan  luettelon  taudeista,
jotka  suoranaisesti   aiheutuvat  siitä,  että
ihmiset,   sekä   miehet  että   naiset,   ovat
väkivalloin     tukahduttaneet    sukuviettinsä
vaatimuksia.  Nämä  taudit johtuvat  useimmiten
hermosärystä taikka (naisilla)

        fibromista.

*)

*)

Fibrom     on     eräänlainen     kasvannainen,
useasti   kova.   Se   kasvaa   pääasiallisesti
sidekudossäikeistä  ja saattaa  muodostua hyvin
moniin elimiin. Useimmiten  kasvaa se kuitenkin
kohtuun,  jossa  siitä   joskus  on  kehittynyt
lapsen päänkin kokoinen liikakasvannainen.

Ja  on  pantava  merkille, että  näitä  tauteja
esiintyy    potilailla   (m.m.    naimattomilla
tytöillä),   joilla    ei   ole   minkäänlaista
käsitystä sukuvietin vaikutuksista.

Niinmuodoin    saavat     sekä    askeettisesti
pidättyväiset,  että   myöskin  kevytmielisesti
elävät   (olivatpa    he   sitten   laillisesti
vihittyjä tai ei) kärsiä erehdyksistään. Mutta,
sikäli  kuin  minä tiedän,  ei  luonnollisesta,
molemmille puolisoille

onnea  tuottavasta aviollisesta  yhteiselämästä
ole   aiheutunut   ainoatakaan   tautia,   vaan
päinvastoin    vahvistunutta    terveyttä    ja
todellista elämänvoimaa.

Syvä   totuus,   jonka  juuri   askeetit   ovat
kokeneet,    on    kuitenkin,   että    ihmisen
luomisvoima    voidaan     käyttää    muihinkin
toimintoihin. Tätä totuutta  ei pitäisi koskaan
unohtaa   avioliitossa.    Jos   luonnollisten,
tosionnea tuottavien ja kuitenkin kiihoittavien
yhdyntöjen   väliajat   eletään   täydellisessä
pidättyväisyydessä,  voidaan   säästetty  voima
käyttää muuhun toimintaan.

IX.

LAPSET.

"Minä  olen  sinua  varten ja  sinä  minua.  En
ainoastaan sinun vuoksesi,  vaan toisten. Sillä
sinun  helmassasi  uinuu suuria  sankareita  ja
runoilijoita, jotka eivät  tahdo herätä muitten
syleilystä kuin minun."

Walt Whitman.

Haaveilija voi kiitos  sen, että henkilöllisyys
kutistuu   armoitettuna  hetkenänsä   saavuttaa
sellaisia     jumalallisia    voimia,     jotka
hallitsevat maailmankaikkeutta.

Yleisesti    on   tämä    mystillinen   olotila
miehille ja  naisille kuitenkin  tuntematon, ja
ihminen  onkin tavallisesti  paremmin tietoinen
siitä,  että  on  olemuksensa  elävien  voimien
ulkopuolella, kuin niiden kanssa yhdessäolosta.
Ja   kuitenkin   on    se   hehkuva,   puoleksi
itsetiedoton  innostus,  joka kantaa  mystiikon
sielun jumalallisiin korkeuksiin,

        läheistä  sukua  sille  riemulle,  jota
        rakastavaiset tuntevat.

Kun  ne monet  sisäiset  voimat, jotka  vetävät
ruumiita    toisiinsa   sulkeakseen    toisensa
sisäänsä,   saavat    todelliset   aviopuolisot
liekehtimään, on

siinä ilossa ja  riemussa jotakin muutakin kuin
fyysillistä  tunnetta.  Se puoleksi  peloittava
raukeamisen  ja sulamisen  tunne, joka  täyttää
sielun  sinä  ijäisyyshetkenä,  jolloin  hurmio
saavuttaa huippunsa,  hulmahtaa läpi  miehen ja
naisen  olemuksen kuin  tulenliekki, ja  tuntuu
siltä, kuin syleilyn  kuumuus sumentaisi heidän
tajuntansa,

        kuin         siihen        syöksähtäisi
        maailmankaikkeudet    kaaoksena.   Sinä
        hetkenä    ovat    he    yhtä    niiden
        jumalallisten   ajatusten   ja   niiden
        ikuista   voimaa   vellovien   aaltojen
        kanssa, jotka kantavat mystiikkoa hänen
        suurena hetkenänsä.

Ja kun  he syleilevät toisiansa  ja tunkeutuvat
toistensa riemujen maailmoihin, sytyttävät nämä
kaksi  rakastavaista   sen  valonkipinän,  jota
sanotaan elämäksi.

Siten siittyy heille lapsi.

Sitä  luonto perimmäisesti  tarkoittaa kaikella
sillä,   millä  se   houkuttelee  rakastavaiset
toistensa   helmoihin.   Vain  kahden   olennon
hetkellisellä yhteensulautumisella voidaan uusi
elämä  synnyttää, ja  vain  tällä uuden  elämän
synnyttämisellä   täytämme   tehtävämme   luoda
sielun valoa tähän aineen maailmaan.

Vielä ei ole syntynyt sitä laulajaa, joka voisi
tarpeeksi kauniisti laulaa ja tarpeeksi ylistää
tätä  salaperäistä  ja ihmeellistä  toimitusta.
Mutta  jokainen,  joka  on  kokenut  todellista
rakkautta, tuntee  sielunsa syvyydessä luomisen
pyhyyden ymmärtämystä.

Jos  ruumiimme  olisi  erikoisesti  luotu  vain
tätä korkeata tarkoitusperää varten, tarvitsisi
kahden  ihmisen  vain  kokea tämä  pyhän  tulen
sulattava voima luodakseen uuden olennon. Mutta
niin pitkälle kuin  sielumme onkin kehityksessä
ehtinyt, on ruumiimme  kuitenkin vielä ainetta,
joka   kantaa   useita   jälkiä   aikaisemmilta
kehityskausilta.

        Ja   niinkuin  eläinten   alhaisemmassa
        maailmassa  luodaan  tavattoman  paljon
        nuorta   elämää,   josta   vain   pieni
        osa   pääsee  kypsyysasteelle,   samoin
        syntyy  myöskin  ihmisissä  kummassakin
        sukupuolessa  moninkertaisesti  enemmän
        siitoskypsiä   siemeniä,    kuin   mitä
        koskaan   tulee    hedelmöitetyksi   ja
        ihmishengellä     varustetuksi.    Niin
        syvälle  on   kehitys  lyönyt  leimansa
        meihin,

        että   jokainen  siemen,   joka  meissä
        kypsyy     epäsuotuisanakin     aikana,
        on   täysin    yhtä   kehittynyt   kuin
        nekin  siemenet,  jotka  hedelmöittyvät
        synnyttämään uuden elämän.

Sellaisina kuin me  nykyisin ruumiimme puolesta
olemme,  on meidän  tuiki mahdotonta  noudattaa
askeettien vaatimusta, jonka mukaan ainoatakaan
siementä  ei  saisi   päästää  hukkaan.  Naisen
munasolut,  vaikka  niitä onkin  suunnattomasti
vähemmän  kuin miehen  siemensoluja, kehittyvät
toinen  toisensa  jälkeen sekä  naiduilla  että
naimattomilla naisilla,

        mennen    käyttämättöminä    pakostakin
        hukkaan,     samalla     kun     miehen
        siemensoluja     menee    joka^ainoassa
        sellaisessakin  yhdynnässä,   josta  on
        hedelmöittyminen

seurauksena,    lukematon    joukko    kokonaan
hukkaan,  koska yhdellä  kerralla purkautuvista
miljaardeista  siemensoluista  vain yksi  ainoa
hedelmöittää   naisen   munasolun.   Jos   nämä
miehet  todella  tarkoittavat   sitä,  mitä  he
puhuvat, vaatiessaan,  että jokaisen  miehen on
kyettävä hallitsemaan halunsa niin, että elävät
täydellisessä celibatissa (naimattomina)

        muuten  paitsi milloin  on kysymyksessä
        suvun  jatkaminen   siten  välttääkseen
        elon  siementen   hukkaan  päästämistä,
        olisi    heidän   myöskin    neuvottava
        keino, millä  saadaan hedelmöitettäessä
        hukkaanmenevä     mahdollinen     elämä
        otetuksi  talteen.  On  tosiasia,  että
        naiselta   menee   munasoluja   hukkaan
        kuukausittain,  eikä  sitä  voi  mikään
        inhimillinen mahti ehkäistä.

        Se   on  luonto   eikä  ihminen,   joka
        järjestää    tämän    uinuvan    elämän
        hävityksen,   jota   vastaan   askeetit
        raivoavat.

Kun  näin ollen  suurin  osa  sekä miehen  että
naisen  siemensoluista  heidän elämänsä  aikana
menee  hukkaan synnyttämättä  uutta elämää,  ei
voida  suinkaan   väittää,  että   siinä  olisi
mitään väärin,  jos he valitsevat  uuden elämän
synnyttämistä varten sopivimman ajan antaessaan
haluamanaan   aikana  hedelmöittävien   solujen
kohdata toisensa ja etsiä toisistaan ne,

        joille   on   suotu  korkea   etuoikeus
        olla  synnyttämässä uutta  inhimillistä
        elämää.

Mitä useimmiten  tapahtuu avioliitoissa, joissa
tällaisiin  seikkoihin ei  kiinnitetä huomiota,
on

se, että jo vallan ensimäiset yhdynnät johtavat
hedelmöittymiseen   ja  nuorelle   parille  jää
tuskin  yhdeksää  kuukautta ensimäistä  onnensa
aikaa.

Mutta  jos  he  olisivat  viisaita  ja  todella
tietäisivät,  mitä  he tekevät,  antaisivat  he
ainakin kuusi kuukautta taikka vuodenkin kulua,
ennenkuin  ottaisivat   harteilleen  vanhempien
velvollisuuksia,  joka  taakka  kaiken  lisäksi
vielä  suurimmaksi  osaksi tulee  juuri  vaimon
kannettavaksi.

Monesta  syystä on  kyllä parasta,  että lapset
saadaan   aikaisin   ja  puhtaasti   itsestään.
Mutta  jos puolisojen  taloudelliset olot  ovat
vaikeat,  kuten  useimmissa avioliitoissa  n.s.
sivistyneissä  maissa  on, on  tosiaan  parempi
mennä  naimisiin ja  odottaa  lasta, kuin  olla
kokonaan naimisiin menemättä.

Jos   kaksi   rakastavaista   menee   naimisiin
hyvin  nuorena  eivätkä taloudellisista  syistä
luonnollisesti  useampaan vuoteenkaan  kykenisi
kunnolleen   ylläpitämään  lapsia,   voivat  he
vallan   hyvin    odottaa   lapsia   myöhemmin.
Sellainen  avioliitto  on usein  mahdollisimman
onnellinen.   Eräskin   pari   meni   naimisiin
molempien  opiskellessa   nuorina  ylioppilaina
yliopistossa ja neljätoista  vuotta sen jälkeen
he saivat ensimäisen lapsen,

        täysin   terveen  pojan.   Vaikka  näin
        pitkää    odotusaikaa   ei    voidakaan
        yleisesti    suositella,   koska    sen
        väitetään johtavan hedelmättömyyteen,

oli    se     tässä    tapauksessa    kuitenkin
onnellisempaa,   että   nämä   nuoret   menivät
naimisiin   ja   saivat   tyydyttää   tarpeensa
luonnollisesti,  kuin että  olisivat odottaneet
nuo  neljätoista  vuotta   sen  alituisen  uhan
alaisina, että mies olisi saattanut "langeta".

On  monta syytä  sekä puolisoihin  että lapsiin
nähden   jotka  puhuvat   sen  puolesta,   että
tulevien  lasten  vanhempien  olisi  odotettava
lasta  siksi   kunnes  he   ainakin  onnistuvat
saavuttamaan   sellaisen    aseman,   että   he
keskeytymättä   voivat    asua   yhdessä   olla
toistensa luona.

Lapsen,  jonka  tuloa   me  kerran  tervehdimme
ihastuksella ja  iloisin toivein,  pitäisi olla
tilaisuudessa  saamaan  kaikki  ne  aineelliset
edut  ja  tarpeet,  joita  vanhempien  kyky  ja
rakkaus   hänelle   yleensä   voivat   hankkia.
Ensimäinen   ja    tärkein   edellytys   lapsen
terveydelle   on    äidin   hyvinvointi,   onni
sekä  vapaus  huolista  ja  kaipauksesta  hänen
kantaessaan lasta.

        Avioliiton syvä  ja moninainen vaikutus
        koko    naisen     elimistöön,    tekee
        hänet   ensimäisinä  aikoina   vähemmän
        soveliaaksi   kantamaan   lasta,   kuin
        myöhemmin,  kun   hän  jo   on  ehtinyt
        mukautua uuteen elämäänsä.

Mutta    ensimäisen    siitosta    tarkoittavan
sukupuoliyhteyden     lykkääminen    ei     ole
tarpeellista  ainoastaan  lapsen  tähden,  vaan
myöskin    molempien    avipuolisoiden    onnen
vahvistamisen kannalta. Tavallisesti joskaan ei
aina on

viisasta,    että   aviopuolisot    tarkistavat
suhteensa toisiinsa  ennenkuin ryhtyvät tekoon,
jonka  seurauksia ja  jonka vaimolle  tuottamia
kärsimyksiä ei millään voida välttää.

Minä    en    tässä    kirjassa    puhu    niin
paljon   sukupuoliyhteydestä    yleensä,   vaan
kohdistan  sanani etupäässä  nykyisen korkeasti
sivistyneen  ja   keinotekoisen  yhteiskuntamme
jäsenille.   Heille   tahdon  huomauttaa   m.m.
siitä   mitenkä   lapsen  aikainen   syntyminen
nykyisissä oloissamme saattaa miehen pakostakin
tuntemaan  menettäneensä   morsiamensa  ainakin
joksikin  ajaksi  ja  häneltä  vaaditaan  tämän
paaston  aikana suurta  itseuhrautuvaisuutta ja
pidättyväisyyttä.

        Olen  kuullut   monien  miesten,  jotka
        ovat   olleet   tarpeeksi   avomielisiä
        uskoakseen   minulle   näitä   kaikkein
        salaisimpia    asioitaan,   vakuuttavan
        tämän oikeaksi. Eräs tapaus, sanokaamme
        että  on  kysymyksessä  vaikkapa  herra
        C.,  on   hyvin  luonteenomainen  tässä
        tapauksessa.

Hän  oli miellyttävä  ja hienostunut  mies sekä
erittäin taipuvainen romantilliseen haaveiluun,
jonka hän  kokonaan omisti vaimolleen.  Hän oli
miehekäs  ja   tarpeeksi  voimakas  tunteakseen
tarvetta sukupuoliyhteyteen.  Mutta samoin kuin
lukemattomat  muut  miehet, oli  hänkin  täysin
tietämätön naisen  vastaavanlaisista tarpeista,
eikä koskaan antanut  vaimonsa nauttia yhdynnän
huippuhurmiosta.

        Vaimo ei senvuoksi tuntenut yhdynnästä,
        joka    hänen   suhteensa    oli   näin
        epätäydellinen,  mitään   nautintoa  ja
        iloa.

Hyvin   lyhyen  ajan   kuluttua  naimisiinmenon
jälkeen tuli vaimo raskaaksi ja lapsi syntyi 10
kuukauden kuluttua vihkimisestä.

Parin  vuoden  aikana lapsen  syntymän  jälkeen
oli   vaimon   elinvoima    niin   lamassa   ja
sukupuoliyhteys  hänelle  niin  vastenmielistä,
että hän säännöllisesti  kielsi sen mieheltään.
Kesti  siis kokonaista  kolme vuotta  naimisiin
menon  jälkeen  ennenkuin   he  jälleen  voivat
kohdata   toisensa   jokseenkin   normaalisessa
syleilyssä. Tämän  pitkän erossaolon  ja miehen
paaston aikana oli hänen romantillinen mielensä
ellei  nyt  suorastaan   kuollut  niin  ainakin
himmentynyt.

        Se    luonnollinen    nautinto,    jota
        kumpainenkin  olisi  voinut  lahjoittaa
        toiselleen        oli        menettänyt
        viehätyksensä,  eivätkä he  milloinkaan
        enää      voineet      elää      täysin
        molemminpuolista    iloa   ja    riemua
        tuottavaa     ruumiillisen    yhtymisen
        hetkeä.

Eräs  toinenkin  pari  sai  vuosikausia  kärsiä
jokseenkin    samasta    syystä.    Rouva    D.
oli   vuosikausia  tuntenut   sukupuoliyhteyden
mahdottomaksi    osaksi   todellisten    osaksi
luuloteltujen  sairauksiensa  vuoksi.  Kun  hän
lopulta  nähtävästi  parani  ja  jälleen  alkoi
tuntea   kaipaavansa    sukupuolista   yhdyntää
miehensä   kanssa,    oli   se    miehestä   jo
vastenmielistä.

        Hänestä tuntui, käyttääkseni hänen omia
        sanojaan,  "siltä   kuin  olisi  tehnyt
        väkivaltaa omalle sisarelleen".

Kun   tällainen   tunne   kerran   on   päässyt
juurtumaan mieheen, on hänen melkein mahdotonta

koskaan  enää  tuntea  entistä  palavaa  riemua
yhdynnästä.  Ja  tämän riemun  mukana  puolisot
menettävät  elämästään  myöskin sen  säteilevän
ilon,  joka  on  arvokas  ei  vain  kauneutensa
vuoksi vaan  myöskin sen terveyden  takia, jota
se tuo mukanaan.

Jos  puolisot  sensijaan odottaisivat  muutamia
kuukausia,    jopa    vuosiakin,    jos    ovat
hyvin  nuoria,  ehtisivät  he  lemmenleikissään
täysin  perehtyä  toisiinsa ja  sukupuolielämän
monipuolisiin   viehätyksiin.   Ja  kun   lapsi
vihdoin   syntyisi,   olisi   se   vain   onnen
täyttymyksen   kruunu,  eikä   enää  häiritsisi
heidän onneaan.

Eräs   mies   sanoi    minulle   kerran,   että
rakastamansa vaimon vuoksi  voi mies tehdä mitä
hyvänsä.  Mutta  tämän  lausunnon  johdosta  on
huomautettava,  että   nainen  on  todellisesti
rakastettu  vasta silloin,  kun hän  astuttuaan
laillisesti  vihityn miehen  kanssa käsikädessä
paratiisiin  on omien  kokemustensa perusteella
oppinut täysin käsittämään,

        mitä  hän   silloin  riistää  rakkaalta
        mieheltään,  kun   hän  ei   voi  antaa
        ruumistaan aviolliseen  yhdyntään tämän
        kanssa.

Lukemattomissa  sukupuoliasioita käsittelevissä
kirjoissa  on laajastikin  tehty selkoa  siitä,
missä määrin  aviopuolisot voivat  taikka eivät
voi  harjoittaa sukupuoliyhteyttä  silloin, kun
vaimo kantaa syntymätöntä lasta sydämensä alla.
Tämän  asian  suhteen  on  itse  asiassa  tultu
kokemuksessa hyvin erilaisiin tuloksiin, jonka

vuoksi on suorastaan mahdotonta siinä suhteessa
antaa    mitään    yksityiskohtaisia    neuvoja
kenellekään  tuntematta kunkin  tapauksen muita
yksityiskohtia erikseen.

Jos  me  kuitenkin kiinnitämme  huomiota  esim.
siihen   ihailtavaan  koskemattomuuteen,   jota
metsän  eläinten   tiineet  naaraat  nauttivat,
ja   toiselta   puolen  otamme   huomioon   sen
syvän  tietämättömyyden  ja  naisten  tarpeiden
aliarvioinnin,  jotka ovat  meidänkin ajallemme
tunnusmerkillisiä,  tuntuu   siltä,  että  tämä
kysymys on varmimmin ratkaistu sillä,

        että       noudatetaan      täydellistä
        pidättyväisyyttä   ainakin   viimeisten
        kuuden    kuukauden     aikana    ennen
        lapsen   syntymistä.   Mutta   toiselta
        puolen   tiedän  kyllä   naisia,  jotka
        ovat   minulle   kertoneet,   että   he
        raskauden  aikanakin   ovat  kiihkeästi
        halunneet sukupuoliyhteyttä,  joskin on
        sellaisiakin,  jotka   eivät  ole  sitä
        silloin voineet sietää lainkaan.

Mutta täytyy myöskin  muistaa, että vertailussa
ihmisen  ja  alkuperäisen   eläimen  kanssa  ei
saa  mennä  pitkälle,  sillä  ihminen  on  sekä
tavoiltaan  että  olemukseltaan  vuosituhansien
kuluessa  tavattomasti  muuttunut ja  unohtanut
täydellisesti   monia   menneen  ajan   tapoja.
Kysymystä  siitä,   onko  oikein   ja  viisasta
harjoittaa sukupuoliyhteyttä raskauden aikana,

        olisi  tieteellisesti tutkittava.  Vain
        aniharvat miehet  ja naiset  ovat siksi
        puhdassydämisiä ja vapaamielisiä,

että he saattaisivat tehdä selkoa täydellisesti
tunteistaan ja  kokemuksistaan tässä suhteessa,
ja   toiselta   puolen   on   vähän   sellaisia
lääkäreitä, jotka  ovat niin  hienotunteisia ja
miellyttäviä,  että kykenisivät  houkuttelemaan
asioista   perillä   olevan   naisen   puhumaan
avomielisesti.  Se vähäinen  todistusainehisto,
joka minun

        kiitos muutamien  avomielisten ihmisten
        on     onnistunut     kerätä,     antaa
        kyllä   aihetta   aivan   vastakkaisiin
        johtopäätöksiin,   osoittaen  selvästi,
        että  tässä, jos  jossakin on  otettava
        huomioon  kussakin  tapauksessa  naisen
        terveys,  tarpeet ja  sielullinen tila.
        Eräs  etevä   lääkäri-auktoriteetti  on
        minulle   kertonut    esim.   sellaisen
        mielenkiintoisen tapauksen,

        että  eräässä  perheessä,  jossa  vaimo
        raskauden   aikana  kiihkeästi   halusi
        sukupuoliyhteyttä,  mutta   mies  siitä
        kieltäytyi,  lapset  muutamien  vuosien
        kuluttua    osoittivat   rauhattomuuden
        merkkejä       sekä      osoittautuivat
        taipuvaisiksi        itsesaastutukseen.
        Katsoen siihen,  että asia  on erittäin
        tärkeä  ja  siitä riippuu  monia  muita
        tärkeitä seikkoja,

        olisin  kiitollinen,  jos  aviopuolisot
        ja lääkärit  tässä suhteessa antaisivat
        käytettäväksi  kokemuksiinsa perustuvia
        tietoja,  sillä vain  useiden tapausten
        perusteella   voidaan   tämäntapaisessa
        asiassa sanoa  jotakin varmempaa. Mutta
        samoinkuin yleisen käsityksen mukaan on
        edullista sekä  äidille että lapaselle,
        että    äiti   saa    kulloinkin   sitä
        ruokalajia,

        jota  hän raskauden  aikana erikoisesti
        saattaa haluta,

tuntuu  minusta  myöskin  luonnolliselta,  että
jos  hän haluaa  sukupuoliyhteyttä lapsen  isän
kanssa,  siitä  olisi  samalla  tavalla  hyötyä
kaikille  kolmelle.  Mutta  minä  tahdon  tässä
erikoisesti painostaa  sitä seikkaa,  että tämä
on  ainoastaan  otaksuma, jonka  olen  lausunut
senvuoksi, että voisin  jotakin vastata minulle
tehtyihin moniin kyselyihin.

        Kohtuuton     ja      hillitön     halu
        sukupuoliyhdyntään     on     kuitenkin
        varmasti  sairautta,  jonka suhteen  on
        syytä   viipymättä   kääntyä   lääkärin
        puoleen ja kysyä hänen neuvoaan.

Nainen, joka  kantaa rakastamansa  miehen lasta
sydämensä  alla, haluaa  kiihkeästi, että  mies
antaisi  tulevaan   lapseen  vaikutustaan  niin
paljon kuin  suinkin on mahdollista,  ja toivoo
siis,  että  mies   olisi  niin  lähellä  häntä
ja  lasta  kuin mahdollista,  Voidaan  helposti
ymmärtää, että  tämä tunne ei  johdu yksinomaan
hellästä tunteesta,

        vaan että sen aiheuttavat tiedottomasti
        salaiset  mikroskoopeistakin  pienemmät
        hiukkaset,  jotka  vaihtuvat  ihmisissä
        heidän      ollessaan     kosketuksissa
        toistensa   kanssa,   kuten   Carpenter
        kirjassaan "Loves Corning  of Age" niin
        kauniisti on kehitellyt.

Raskas  nainen ei  voi  eikä saakaan  raskauden
aikana  tuntea yhdynnästä  sitä hurmionhuippua,
joka  hänelle  muuten   kuuluisi,  mutta  siitä
huolimatta    ei   tällaista    herttaista   ja
rakkaudentäyttä  yhdyntää voida  sanoa pelkäksi
romantilliseksi  rakasteluksi.   Minä  otaksun,
että tiede, kun se

on ehtinyt niin pitkälle, että se voi käsitellä
tällaisia  arkoja  asioita, tulee  osoittamaan,
että tälläkin on luonnolliset oikeutuksensa.

Koska on paljon hyviä ihmisiä, joilta kuitenkin
puuttuu   tarvittava   huomiokyky   erinäisissä
tilanteissa,  täytynee minun  vielä huomauttaa,
että  vaimon  raskauden  aikana  ei  tavallinen
asento yhdynnässä ole  sopiva, vaan päinvastoin
vahingollinen.  Mutta  mies   ja  vaimo  voivat
helposti  asettua  niin, että  kummankin  paino
lepää vuoteella niin,

        ettei     vaimo     mitenkään     joudu
        puristukseen.

Tolstoi   kielsi  ankarasti   sukupuoliyhteyden
harjoittamisen   vaimon  raskauden   aikana  ja
silloin   kun   hän  imettää.   Hän   tuomitsee
miehen, joka  "asettaa vaimon  päälle sellaisen
tavattoman  taakan,  että  hänen  yhtaikaisesti
on  oltava  rakastajattarena  ja  väsymättömänä
äitinä,   sairaalloisena,   kiihoittuneena   ja
hysteerisenä olentona.

        Mies rakastaa häntä kuin rakastajatarta
        lyöden laimin hänet äitinä ja halveksii
        häntä   hänen  hermostuneisuutensa   ja
        hysteerisyytensä   takia,  jotka   hän,
        mies, kuitenkin  juuri on aiheuttanut."
        Hänen  kannallaan   ovat  muuten  monet
        meidän aikamme etevät miehet.

Kun nainen  tuntee, ettei hän voi  sallia, että
mies tunkeutuu hänen ruumiiseensa, jonka hän on
jo  pyhittänyt  temppeliksi siellä  orastavalle
elämänalulle, tulee hänen  myöskin muistaa sitä
alituista kiusausta, jonka luonto

on miehelle  asettanut. Hellä  ja rakastavainen
vaimo keksii kyllä  silloin keinoja, joilla hän
voi tuottaa  miehelleen kevennystä,  jota tämän
luonto vaatii.

Se  suuri  ja  epäitsekäs hellyys,  joka  herää
miehessä,  kun hän  huomaa,  että vaimo  tahtoo
ymmärtää hänenkin tarpeensa, on yksi avioliiton
kauneuksista.    Se   vaimo,    joka   ymmärtää
miehessään  herättää  tämäntapaisen  hellyyden,
nostaa samalla  hänet ylös  itsekkyyden suosta,
johon muuten niin monet miehet hukkuvat.

Tunteellinen  mies, joka  on syvästi  kiintynyt
vaimoonsa  ja  kauan  saanut olla  ilman  hänen
syleilyjään,   tulee  huomaamaan,   että  hänen
tarvitsee  vain  hyväillä   vaimoaan,  kun  hän
jo   saa   helpoituksen,   ilman   ruumiillista
yhtymistäkin,

Ensimäisen  lapsen  syntymän  jälkeen  on  sekä
äidin että  lapsen vuoksi  odotettava vähintäin
vuosi  ennenkuin uudelle  elämänalulle annetaan
alku.  Tulee  siis   kullia  suunnilleen  kaksi
vuotta ennenkuin toinen lapsi syntyy.

Näin  pitkän  väliajan hyvän  vaikutuksen  sekä
äitiin  että   lapseen  myöntävät  tavallisesti
useimmat lääkärit, ja  useat etevät gynegologit
ovat lausuneet, että kolme jopa viisikin vuotta
jokaisen  lapsen  välillä  olisi  sopiva  aika.
Ihminen  ei  juuri  tunne  kauheampaa  orjuutta
kuin  pakollisen, vasten  omaa tahtoaan  saadun
äitiyden,

        mutta  ei  myöskään suurempaa  iloa  ja
        riemua, kuin on sen naisen, joka kantaa
        sydämensä alla

rakastamansa miehen  antamaa elon  siementä. On
todella vakava  kulttuurimyrkytyksen oire pitää
häpeällisenä sitä, että  raskas nainen esiintyy
julkisesti  kaduilla,  Eikä  ihmissuku  koskaan
tule  todella terveeksi  ennenkuin se  vapautuu
tästä  häpeällisestä  sairaudestaan  ja  sallii
tulevien äitien  kulkea siunattuine taakkoineen
kuin papitarten riemusaatossa.

Vaikka    tämän    kirjani    puitteisiin    ei
sisällykään   aikomus  antaa   neuvoja  raskaan
vainion terveydenhoidon ulkonaisissa seikoissa,
tahdon  kuitenkin  tässä yhteydessä  huomauttaa
parista  hyvin  tärkeästä  asiasta,  joilla  on
merkitystä  ennenkaikkea  äidin, mutta  myöskin
lapsen   terveyden  kannalta   katsoen.  Niinpä
ovat  lääkärit  tottuneet  pitämään  jokseenkin
normaalina,

        välttämättömänä       pahana,      n.s.
        "aamutautia",    erittäinkin   aamuisin
        ilmenevää   pahoinvointia,    joka   on
        hyvin  yleinen   raskauden  ensimäisinä
        kuukausina   ja   jonka   he   katsovat
        kuuluvan n.s, fysiologiseen prosessiin.
        Mutta  kuitenkin  on  se  juuri  merkki
        valitettavan    huonosta   terveydestä.
        Minkätähden      pitäisi      tällaisen
        epämiellyttävän  taudin esiintyä  juuri
        niinä aikoina,

        joiden  pitäisi olla  riemastuttavimman
        kauniit    naisen    elämässä?    Minun
        mielestäni   ei    ole   mitään   syytä
        sellaiseen    olettamukseen.   Lääkärit
        ovat  tässä  asiassa näytelleet  sokean
        osaa,  joka  taluttaa  toista  sokeata.
        Tottuneina  aina   olemaan  tekemisissä
        sairaiden taikka puolisairaiden kanssa,

ovat   he   kadottaneet   sen   vaiston,   että
on    etsittävä     tukea    ihmisen    hyvästä
terveydentilasta,  samalla  kun  naiset,  joita
ovat   kiusanneet    heidän   sukupuolielämänsä
sopimattoman     sekavat      kokemukset     ja
"sivistyksen"   muutkin   heikentävät   voimat,
lopulta  näkevät  vain  kärsimystä  kaikkialla,
menettäen vihdoin  terveet vaistonsa ihmissuvun
ruumiillisesta terveydestä.

Väliin       saattaa       esiintyä       kyllä
poikkeustapauksina      sellaistakin,      että
epäsuotuisissakin  olosuhteissa   voi  naisella
kulua  koko   raskaudenaika  ilman,   että  hän
vähääkään tuntee  pahoinvointia. Sensijaan että
häntä  pidetään   kadehdittavana  poikkeuksena,
olisi    häntä   pidettävä    normaalityyppinä,
jonkalaiseksi kaikkien olisi pyrittävä!

        Erinomaisen     hyvä     apu     olisi,
        jos    jokainen    nainen   heti    kun
        tuntee,    että     hän    on    tullut
        raskaaksi,  heittäisi pois  korsetit ja
        kaikki  muutkin  vaatekappaleet,  jotka
        vähänkin  puristavat  taikka  painavat.
        Asiantuntijat  väittävät,  ettei  siitä
        ole  mitään   vahinkoa,  vaikka  nainen
        pitääkin "sopivaa"  korsettia raskauden
        aikana  kolmannelle taikka  neljännelle
        kuukaudelle saakka.

        Mutta   minä  uskallan   väittää,  että
        tämä    neuvo     on    harhaanjohtavaa
        mielettömyyttä.    Painostuksen   tuntu
        on,  vaikkapa usein  itsetiedottomasti,
        näinä    aikoina   tavattoman    suuri,
        ja      "aamutauti"       on      juuri
        rangaistus  vähemmästäkin  ulkonaisesta
        puristuksesta.  Vaatteiden  tulee  olla
        niin väljät, että perhonen voisi kulkea
        niitten ja ihon välitse

loukkaamatta siipiään. Tämä  saattaa yhdestä ja
toisesta tuntua liioittelulta, mutta sitä se ei
ole, vaan päinvastoin mitä selkein totuus.

Eräs toinen  apukeino terveyden säilyttämiseksi
tänä aikana  on hedelmien syönti.  Etupäässä on
suositeltava appelsiineja, luumuja ja omenoita.

Terveydestä   ja  raskaudesta   on  kirjoitettu
useita kirjoja, mutta  vain harvoilla näistä on
jotakin arvoa. Paras niistä, jotka minä tunnen,
on tohtori Alice  Stockhamin "Tokology", vaikka
täytyykin  valittaa  niitä  monia  alkeiskemiaa
koskevia erehdyksiä, joita siinä on tehty.

Tässä    kirjassani    en   koskettele    niitä
monia  kysymyksiä,  jotka  koskevat  vanhempien
ominaisuuksien  periytymistä lapsille,  enempää
kuin   synnytystä    ja   lapsenkasvatustakaan,
koska   näistä   asioista   ovat   niin   monet
muut  kirjoittajat  tehneet  selkoa,  ja  minun
tarkoitukseni on tässä  kirjassa vain paljastaa
muutamia sellaisia avioelämän puolia,

        joita  toiset kirjottajat  ovat enemmän
        taikka    vähemmän   katselleet    läpi
        sormiensa.

Vaikka  minun  tarkoitukseni ei  olekaan  tässä
kirjassa    kosketella   abnormiteetteja,    on
kuitenkin eräs laji,  joka, vaikka se sivuaakin
abnormisuutta  jokseenkin   läheltä,  kuitenkin
koskee  siinä  määrin  terveitä  ja  normaaleja
naimisissa olevia  ihmisiä, että  katson olevan
syytä siitä mainita.

Tapahtuu tavantakaa,  että kaksi  rakastavaa ja
tervettä  ihmistä  osoittautuvat  mahdottomiksi
saamaan lapsia. .

Täysikasvuinen mies taikka nainen ei ainoastaan
mene    naimisiin,    vaan   saattaa    ollakin
naimisissa  useita   vuosia  olematta  selvillä
ihmisruumiin rakenteesta. Senvuoksi tapahtuukin
useasti,   että   aviopuolisoitten   näennäinen
hedelmättömyys   ei    johdukaan   jommankumman
puuttuvasta elinvoimasta ja siitoskyvystä, vaan
vallan vähäpätöisistä esteistä,

        jotka   helpolla   voitaisiin   auttaa,
        taikka      jostakin     erikoisuudesta
        sukupuolielimen    rakenteessa,    joka
        niinikään tavallisesti on autettavissa.

Samalla    kun    monet   avioparit    kärsivät
siitä,   että   vaimot  liian   usein   tulevat
raskaiksi,  elleivät he  noudata mitä  suurinta
itsehillintää,   on  toiseltapuolen   varsinkin
keski-  että yläluokan  keskuudessa aviopareja,
jotka   kiihkeästi   odottavat  lapsia,   mutta
turhaan.  Lääkärit ovat  tutkineet sekä  miehen
että naisen ja havainneet heidät joka suhteessa
täysin  terveiksi  ja mahdollisiksi  siittämään
lapsia,

        mutta  siitä huolimatta  eivät he  vain
        saa lasta. Joissakin tapauksissa johtuu
        tämä eräästä hapahkosta nesteestä, jota
        nainen  erittää,   nesteestä,  joka  ei
        vähääkään vahingoita häntä ja josta hän
        ei  edes tiedäkään  mitään, mutta  joka
        tekee miehen  siemensolut tehottomiksi.
        Tällaisissa  tapauksissa  voidaan  asia
        useasti auttaa sillä,

        että naisen

emättimeen välittömästi ennen sukupuoliyhdynnän
alkamista    ruiskutetaan   jotakin    lievästi
neutralisoivaa     ainetta,     kuten     esim.
natriumkarbonaattia. Toinen  este, joka saattaa
häiritä  miehen   siemensolujen  pääsyä  emään,
on  liiallinen  liman erittyminen  emättimessä.
Sellaisissa  tapauksissa   on  juuri  tärkeätä,
että  nainen  saa  kokea  yhdynnän  kulmination
(huippuhurmion)

        ei  ennen, vaan  samanaikaisesti taikka
        jälkeen   miehen    kulmination.   Tämä
        nimittäin  saa hänen  sukupuolielimensä
        lihas järjestelmän toimimaan. Väitetään
        useasti,  että  on  samantekevää  saako
        nainen yhdynnässä  kokea edellämainitun
        huippuhurmion vai  ei, koska  on useita
        naisia,   jotka   eivät  koskaan   sitä
        ole  saaneet  kokea ja  kuitenkin  ovat
        synnyttäneet useita lapsia.

        Mutta   tällöin  unohdetaan   se,  että
        on   olemassa   erilaisia  naisia.   On
        naistyyppi,  kaikkein  hedelmällisimmät
        nimittäin,   jotka  tulevat   raskaiksi
        vähäisimmästäkin  siemenvuodosta,  joka
        pääsee   vuotamaan  sisään,   kun  taas
        toiset,  hermostuneemmat, mutta  muuten
        yhtä    täydelliset    naiset,    eivät
        hedelmöity  koskaan ilman  kulminatiota
        yhdynnässä,

        jolloin   miehen   siemenneste   pääsee
        suoraan vaikuttamaan emässä.

Muuan  seikka,  joka myöskin  väliin  aiheuttaa
hedelmättömyyttä,  on   emättimen  suun  asento
emään  nähden.   Sen  pitäisi   nimittäin  olla
sellaisen,  että  siemenneste pääsisi  valumaan
emään,   vaikkei   tämän    suu   niin   paljon
aukenisikaan, että

olisi  muuten tilaisuutta  sisäänpääsyyn. Tämän
seikan  voi  auttaa  tavallisesti  sillä,  että
nainen yhdynnän  jälkeen kääntyy  vatsalleen ja
makaa siinä  asennossa mikäli  mahdollista pari
tuntia.

Epäilemättä  on jokaisella  naisella määrättyjä
ajanjaksoja,  jolloin  siittyminen  on  enemmän
mahdollista   kuin  muulloin,   vaikkakin  nämä
jaksot esiintyvät monilla niin huomaamattomina,
että   näyttää  siltä,   kuin  hedelmöittyminen
voisi  tapahtua  mihin   aikaan  hyvänsä  hänen
kuukaudestaan.  Toisilla naisilla  sensijaan on
määrättyjä 3

        4    päivän,    jopa    12    päivänkin
        ajanjaksoja,  jolloin  hedelmöittyminen
        näyttää  olevan   kokonaan  mahdotonta,
        Näillä   naisilla   ovat  taas   näiden
        jaksojen      välipäivät     sellaisia,
        jolloin   hedelmöittymismahdollis   uus
        on   tavallista   suurempi.   Sentähden
        on  aviopuolisoitten,   jotka  haluavat
        lapsia,  mutta  jotka  muutaman  vuoden
        kuluttua  naimisiinmenon jälkeen  eivät
        vielä  ole  saaneet  tuntea  vanhempien
        iloa,

        valittava sukupuoliyhdynnälle sellainen
        aika,   jolloin    siittyminen   tuntuu
        mahdollisimmalta.  On   havaittu,  että
        varmin    hedelmöittymisaika   muutamia
        poikkeuksia  lukuunottamatta on  päivää
        ennen    ja    pari   päivää    jälkeen
        kuukautisten.  Miehen, joka  kiihkeästi
        haluaa lapsia,  tulee siis  siitä ensin
        vaimonsa kanssa sovittuaan

        säästää  aviolliset   syleilynsä  juuri
        näiksi päiviksi.

Toiselta  puolen ei  tule unohtaa,  että lapsen
odotus vaikuttaa erittäin suuressa määrässä

myöskin hermostoon.  Liian suuri  kaipaus, joka
johtaa  liian  moniin yhdyntöihin,  tekee  itse
itsensä  mahdottomaksi. Sillä  hedelmöittyminen
ei  ole sillä  valmis,  että miehen  siemensolu
yhtyy   yhdeksi    naisen   munasolun   kanssa,
vaan  täytyy  täten   syntyneen  aiheen  päästä
kiinnittymään   myöskin   määrättyyn   paikkaan
kohdun   seinämään,   ja  jatkuva   hermostunut
kiihottua ehkäisee tämän.

        Eräs  huomattu   lääkäri  on  väittänyt
        m.m.,  että  on   naisia,  jotka  siinä
        määrin    tuntevat    ja    hallitsevat
        sukupuolielämänsä,  että   itse  voivat
        määrätä      hedelmöittymisensä      ja
        tahdonvoimallaan    myöskin   irroittaa
        kiinnittymässä    olevan   elämänaiheen
        ennenkuin   se   on   ehtinyt   juurtua
        siihen  paikkaan,  mihin  se  kuuluisi.
        Nykyaikainen nainen,

        joka usein  tuntee tarvetta savukkeiden
        polttoon   taikka    huvitteluun,   voi
        usein   tulla  hedelmöitetyksi,   mutta
        tuleeko  heti sen  jälkeen tietämättään
        hävittäneeksi      siten      syntyneen
        elämänalun.  Jos sellainen  nainen siis
        tahtoo tulla äidiksi, on hänen silloin,
        kun    tuntee   tarvetta    savukkeiden
        polttoon,     jätettävä     polttaminen
        kokonaan   ja    muutenkin   asetuttava
        mahdollisimman levolliseksi.

        Parasta olisi silloin etsiä rauhallista
        ja   voimistuttavaa  maaseudun   ilmaa,
        syödä   runsaasti  voita   y.m.,  jotka
        antavat   hänen    hermoillensa   juuri
        sitä  vahviketta,   jota  niiltä  hänen
        tietämättään puuttuu.

Niin  uskomattomalta  kuin   se  tuntuukin,  on
todellakin olemassa sellaisiakin ihmisiä, jotka

ovat  saattaneet  olla  naimisissa  vuosikausia
ilman,   että   vaimo  tosiasiallisesti   vielä
olisi  menettänyt  neitsyyttään.  Nämä  ihmiset
eivät   nimittäin   tiedä  sen   vertaa,   että
sukupuoliyhteyttä  harjoitettaessa   on  naisen
immenkalvo puhkaistava,  vaikka useasti ovatkin
muuten valistuneita ihmisiä. Voidaan hämmästyä,
jos sanon, että minä yhden ainoan vuoden aikana
olen  tavannut  neljä  taikka  viisi  sellaista
paria,

        ja   nämä   ovat   olleet   joltisenkin
        intelligenttiä    väkeä.    Eräs    syy
        hedelmättömyyteen    saattaa    myöskin
        olla   vaimon  joku   erikoinen  asento
        sukupuolisessa     yhdynnässä.    Mutta
        tällaisen esteen  voi helposti voittaa,
        kun   lähemmin    perehtyy   avioelämän
        yksityisseikkoihin.

Kaikki    tällaiset   mitä    yksinkertaisimmat
seikat  jäävät useasti  lääkäreiltä huomaamatta
naisen  mennessä vapisevana  pelosta, että  hän
mahdollisesti  on joku  abnormi, tutkituttamaan
itseään  sentähden,  ettei  ole  saanut  lasta,
vaikka  innokkaasti   on  sellaista  odottanut.
Luonnollisesti ovat minun tässä antamani neuvot
tarkoitetut ainoastaan normaaleille,

        sellaisille, joilla  ei ainakaan mitään
        mainittavampia vikoja ole. Vakavammissa
        tapauksissa  ei  riitäkään  että  vaimo
        menee  lääkärin  luo,   vaan  on  sinne
        mentävä myöskin miehen.

Vanhanaikainen  käsitys, että  hedelmättömyyden
ollessa kysymyksessä, vika  aina olisi naisessa
ja hedelmättömään naiseen liittyy silloin

myöskin  yleisen   mielipiteen  mukaan  jotakin
häpeällistä  on   tuottanut  monelle  sydämelle
kuvaamattomia kärsimyksiä. Nyt  on kuitenkin jo
alkanut  selvitä,  että "vika",  jos  sellaista
yleensä  onkaan  monessakaan tapauksessa,  yhtä
usein on miehessä  kuin naisessakin, varsinkin,
jos  mies  on  henkisen  työn  tekijä  ja  asuu
kaupungissa.

Vaikka onkin aivan  luonnollista, että aviopari
ei saata  tuntea samaa  iloa lapsesta,  joka ei
ole  saanut'elämänsä  alkua  heidän  yhteisessä
syleilyssään,  tulisi  jalon ja  avarakatseisen
miehen kuitenkin voida rakastaa vaimonsa lasta,
ellei tämä lapsi  suorastaan ole muistuttamassa
hänelle siitä, että  hänen itsensä olisi joskus
pitänyt luovuttaa se syleily jollekin toiselle,

        mikä      miehille      yleensä      on
        niin        vastenmielistä.       Tässä
        johdummekin  samalla  tieteen  tuleviin
        mahdollisuuksiin.   On   jo   nimittäin
        tehty   mielenkiintoisia  kokeita   eri
        eläinten     sikiöitten    kehityksestä
        ilman   luonnollista  hedelmöittymistä.
        Sellaisia    kokeita    ovat    tehneet
        m.m.    kuuluisa     tohtori    Hunters
        kahdeksannentoista  vuosisadan  lopulla
        sekä  eräät  nuoremmat tutkijat  meidän
        aikanamme.

        Asiaa    harrastavat   voivat    tutkia
        esim.    seuraavia   teoksia:    Heape:
        "Proceedings  of   the  Royal  Society,
        1897" ja  Marshall: "The  Physiology of
        Reproduction, 1910".

Vaikka   aviomiehellä    tässä   kosketelluissa
tapauksissa  ei olekaan  mitään osuutta  lapsen
ruumiiseen,

voi  hän  kuitenkin näytellä  huomattavaa  osaa
lapsen  sielun   kehityksessä,  suurempaa  kuin
yleensä Juuliaankaan.

Kun tämän kirjani seitsemäs painos

*)

*)

Alkukielen painoksista puhe.

oli     ilmestynyt,      sain     minä     koko
joukon     mielenkiintoisia     kirjeitä     ja
sanomalehtikirjoituksia   Austraaliasta,  jossa
joukko  ylevämielisiä   naisia  oli  perustanut
yhdistyksen "Scientific Motherhood"

**).

**)

Sananmukaisesti: "Tieteellinen äitiys".

Tämän  yhdistyksen   tarkoituksena  oli  keksiä
keinoja  tieteellisen siittämisen  keksimiseksi
ilman sukupuoliyhteyttä, ja tarkoittivat heidän
pyrkimyksensä  sellaisten sodassa  kaatuneitten
leskien  auttamista, jotka  olisivat mielellään
tahtoneet  tulla   äideiksi.  Vaikka  tällainen
suunnitelma  antaakin  vielä  aihetta  satoihin
kysymyksiin,

        jotka    jäävät    vastausta    vaille,
        ansaitsee se  kuitenkin huomiota, koska
        sen aiheuttajina ovat jalot vaikutteet,
        jotka    kokonaan    eroavat    niitten
        ihmisten   typeristä   ja   itsekkäistä
        tarkoitusperistä, jotka ovat asettuneet
        vastustamaan yksiavioisuutta.

Väitteet siitä, että äidin mielentila raskauden
ensimäisinä   kuukausina   vaikuttaa   jossakin
määrin hänen rintansa alla kehittyvän ihmisalun
luonteeseen, otetaan  yleensä epäillen vastaan,
koska sitä on vaikea todistaa, eikä sillä

väitteellä  ole  suuria  mahdollisuuksia  saada
miesten  mielipiteitä puolelleen,  he kun  ovat
tottuneet   todistamaan   asioita   ja   elämää
kemiallisten termien valossa.

Mutta  kuitenkin   kaikki  äidit,   jotka  minä
tunnen  yhtyvät  tähän ajatukseen,  he  uskovat
äidilliseen  vaikutukseensa.   Kaikki  He  ovat
vakuutettuja  siitä,   että  äidin  sielullinen
tila ja ulkonaiset  olosuhteet vaikuttavat mitä
suurimmassa määrässä tulevan lapsen Juonteeseen
ja sielunominaisuuksiin.

Marshall   kertoo  eräästä   mielenkiintoisesta
huomiosta, joka vahvistaa naisen katsantokantaa
tässä   asiassa.   Hän  kirjoittaa   nimittäin:
"On  havaittu  että  nuoret  eläimet  on  saatu
vastustuskykyisiksi   määrättyihin   tarttuviin
tauteihin  nähden,  kun  on  annettu  sellaisen
naaraksen,  joka   aikaisemmin  jo   on  tullut
vastustuskykyiseksi samaan tautiin nähden,

        imettää poikasta  sillä tämän  maito on
        sisältänyt  tarvittavaa  vastamyrkkyä."
        Tämä   erikoinen    tapaus   on   voitu
        todeta kemiallisesti,  mutta minusta on
        enemmän  kuin  rohkeata väittää  meidän
        aikanamme, kun jo tunnetaan aikaisemmin
        mainittujen    hormoneitten   vaikutus,
        ettei  äidin  sielunvoima  voisi  antaa
        näille "sanansaattajille"

        alkua    myöskin   silloin,    kun   on
        kysymyksessä  hänen  sikiönsä.  Nämähän
        ne  sitten  voivat  vaikuttaa  kasvavan
        ihmisalun fysiologiseen kehitykseenkin.

Ellis kirjoittaa:  "Äiti on  lapsen vanhemmista
ensimäinen,   ja    ajanjaksona   siittymisestä
syntymään    voi   tämä    tuleva   ihmisenaihe
ottaa  vaikutuksia  vastaan ainoastaan  äitinsä
välityksellä."

Suuri  luonnontutkija   Alfred  Russel  Wallace
katsoo   tällaisen   henkisten   ominaisuuksien
muokkaamisen  ei ainoastaan  mahdolliseksi vaan
myöskin  todenmukaiseksi.  Ja  minä  puolestani
olen vakuutettu siitä,  että sellaista tapahtuu
koko  raskauden ajan  sekä,  että se  vaikuttaa
myöskin perinnöllisiin tekijöihin,

Tämän  perusteella  minä uskallankin  väittää,,
että aviomies, joka  ei normaalilla tavalla voi
tulla  lapsen  isäksi, kuitenkin  voi  vaimonsa
ruumiissa  tehdä  lapsen omakseen  kohtelemalla
vaimoaan iloisesti  ja olemalla  hänen kanssaan
kaikessa yksimielinen koko  raskauden ajan. Jos
hän  lukee  vaimolleen, soittaa,  taikka  antaa
hänelle parhaita ajatuksiaan ja toivomuksiaan,

        saavuttaa hän  niin uskomattomalta kuin
        se tuntuukin  todellisen isyyden tunnun
        itsekin.

Vielä  pahemmin  on   asian  laita,  jos  vaimo
todella on  hedelmätön, mutta  mies mahdollinen
saamaan  lapsia  jonkun toisen  naisen  kanssa.
Silloin   on  miehen   mahdoton  tulla   isäksi
muuten  kuin  antautumalla  tekemisiin  vieraan
naisen  kanssa, jota  ei  hyväksy laki  eivätkä
vakiintuneet  tavatkaan.   Jos  niin  kuitenkin
tapahtuu, on selvää,

        että  vieraan  naisen  lapsen  tuominen
        kotiin,    vaatisi    paljon    enemmän
        itsensävoittamista

vaimolta,     kuin     mieheltä     sellaisissa
tapauksissa, .joita edellä koskettelimme.

Useilla  hyvin   ihanteellisilla  ihmisillä  on
uskomaton  taito  soveltaa ihanteitansa  elämän
tosiasioihin.    Niinpä   on    paljon   kunnon
ihmisiä, jotka  pitävät kiinni  siitä, etteivät
avioliitossa olevat saa itse rajoittaa lastensa
lukumäärää.     Hedelmöittämisen    määräämisen
asianomaisten     itse    haluamana     hetkenä
tapahtuvaksi  katsovat  he  moraalittomaksi  ja
tuomittavaksi teoksi.

        He esittävät  väitteittensä tueksi sen,
        ettei  meillä   ole  oikeutta  hävittää
        ehdollistakaan   elämää.    Mutta   jos
        he   viitsisivät  jonkunverran   tutkia
        animaalista    fysiologiaa,   tulisivat
        he   pian  huomaamaan,   että  jokainen
        naimaton niinhyvin  kuin nainutkin mies
        tuhlaa tuhansia  siemensoluja, jotka he
        olisivat voineet yhdistää munasoluihin,

        jos vain  olisivat olleet tilaisuudessa
        tekemään  sen.   Jos  yksi   tai  kaksi
        näistä  lukemattomista hukkaanmenevistä
        siemensoluista, joitten  muuten luonnon
        järjestyksen   mukaan    on   kuoltava,
        pääsisi     vaikuttamaan     kulloinkin
        munasoluihin  olisi  seurauksena,  että
        lapsia  syntyisi  liian  tiheään,  niin
        tiheään,  että  he sen  takia  jäisivät
        heikoiksi ja kitukasvuisiksi,

        mitä    ei    tapahdu   silloin,    kun
        hedelmöittyminen tapahtuu harvemmin.

Sellaiset henkilöt,  jotka pitävät  näin suurta
huolta   syntymättömistä  olennoista,   vieläpä
siemensoluistakin,   unohtavat   kokonaan   sen
ihmisen,

jonka  on  kaikki  tämä  kestettävä,  ja  jonka
pitäisi   olla  jokaista   aviomiestä  lähinnä.
Vanhoillisen    katsantokannan   omaava    mies
voi   saattaa,   voipa  pakoittaakin   vaimonsa
synnyttämään lapsen  vähintäin kerran vuodessa,
Ellei   vaimo   tällaisissa   tapauksissa   ole
poikkeusihminen,   kärsii   hänen   terveytensä
alituisista  synnytyksistä  ja  se  elämänvoima
jota hän tarvitsisi lapsiaan kasvattaessaan,

        kuihtuu           pois.           Sillä
        tavalla       vaikeutetaan       lapsen
        elämänmahdollisuuksia  ja  vaimo,  joka
        joutuu  lapset synnyttämään,  murhataan
        hitaasti, mutta varmasti.

Luonnollisesti    vaihtelevat   tämänlaatuisten
tapausten seuraukset  vakavuudeltaan kokolailla
riippuen   tietysti   vaimon   terveydestä   ja
elinvoimaisuudesta, niistä olosuhteista, joissa
hän   elää,    sekä   perheen   taloudellisista
edellytyksistä.    Puoliheikko    äiti,    joka
kaupungissa  joutuu  kasvattamaan suurta  lapsi
joukkoa,   sortuu   huomattavasti   nopeammassa
ajassa kuin hyvinvoipa  ja hyvissä olosuhteissa
kasvanut vaimo maalla.

        Mutta   ulkonaisetkaan   seikat   eivät
        ole  tässä   asiassa  kaikki  kaikessa.
        Edullisimmissakin    olosuhteissa    on
        suurissa  perheissä  viimeisten  lasten
        synnyttäminen   paljon   vaarallisempaa
        kuin ensimäisten.

Tohtori  Ploetz, on  laskenut, että  esikoisten
keskuudessa  on  kuolevaisuus  suunnilleen  220
tuhatta   kohti,    seitsemäntenä   syntyneistä
lapsista  noin  330   ja  kahdentenatoista  597
tuhatta  kohti. Jos  "luonto" siis  saa asettaa
yhden vaimon

kannettavaksi sellaisen  taakan, että  hänen on
synnytettävä  kaksitoista   lasta,  on  hänellä
viimeistä synnyttäessään  niin vähän elinvoimaa
jälellä,  että  lapsen eloonjäämiseen  on  vain
puoli mahdollisuutta.

Forell  sanoo   kirjassaan  "Sukupuolikysymys":
"Tuntuu melkein  uskomattomalta, että lääkärit,
jotka eivät häpeä  neuvoessaan miehiä porttojen
parmaille, saattavat  punastua, kun puhutaankin
ehkäisykeinoista. Tällainen väärä kainous, joka
on  ennakkoluulojen  ja vanhentuneiden  tapojen
tuote,  saattaa   olla  ankara  pikkuseikkoihin
ja    joutavuuksiin    nähden   samalla    kuin
se   antaa   siunauksensa   mitä   törkeimmille
hävyttömyyksille."

On  merkillepantavaa,  että Hollannissa,  jossa
enemmän kuin muualla pannaan painoa sellaisille
asioille kuin, että lasten on tultava molempien
vanhempien  yksimielisesti haluamina  sekä että
jokaisen lapsen  syntymän välillä  on tarpeeksi
aikaa,  on kuolevaisuus  pienempi kuin  missään
muussa   Europan   maassa.  Siitä   huolimatta,
vaikka    he   edellämainittuja    periaatteita
noudattavatkin,

        ei    heidän   maansa    väkiluku   ole
        vähentynyt, vaan päinvastoin tasaisesti
        kasvanut.     Amerikassa     sensijaan,
        jossa     tieteellisen     työskentelyn
        hämmentää   "Comstock  Lawe"   leimaten
        sen      sikiönlähdettämisopiksi      ,
        juuri    kukoistaakin    mitä    suurin
        sukupuoliasioitten   tietämättömyys  ja
        törkein sikiöittenlähdettämisto iminta:
        törkeämpi kuin missään muussa maassa,

On    otettava    huomioon,   etten    tarkoita
kunnollisista  tieteellisistä  ehkäisykeinoista
puhuessani  mitään  sellaisia  keinoja,  joilla
tuhottaisiin  jo kasvamaan  päässyt elämänalku,
vaan  sellaisista,  joilla voitaisiin  ehkäistä
miehen  siemenen  pääsy hedelmöittämään  kypsiä
munasoluja. Tämä voi  tapahtua joko siten, että
kertakaikkiaan  ehkäistään siemensolujen  pääsy
naisen emän suusta sisälle,

        taikka   sitten   siten,  että   kaikki
        nämä    2   600    miljoonaa   siementä
        tarpeeksi tehokkaalla  tavalla tapetaan
        kaikki  yhdellä  kertaa sensijaan  että
        annettaisiin  yhden  jäädä  eloon,  kun
        kaikkien muiden kuitenkin on kuoltava,

Myöskin    silloin,    kun   annetaan    lapsen
aiheen   herätä    henkiin   vaimon   kohdussa,
ovat   nämä  miljoonat   siemensolut  kuitenkin
kuolemaantuomitut,  samaten  aina,  kun  miehen
siemen  vuotaa.  Jos lisätään  näitten  luonnon
itsensä   kuolemaan   tuomitsemien   miljoonien
siemensolujen   lukumäärää  yhdellä,   ei  sitä
suinkaan voida pitää rikoksena,

        Nämä   siemensolut,   jotka   muutenkin
        kuolisivat,       voidaan      nopeasti
        tappaa      hyvin      yksinkertaisella
        tavalla.   Niiden   tavattoman   pienet
        suojattomat  ruumiit kuolevat  pienestä
        happoruiskeesta,   kuten  viinietikasta
        veteen  sekoitettuna, kiniiniliuoksesta
        ja   monista   muista  aineita.   Koska
        valitettavasti    tavattoman    yleinen
        tietämättömyys tällaisissa  asioissa on
        aikaansaanut sen,

        että   käytäntöön  on   tullut  ja   on
        suositeltu  keinoja,  jotka ovat  perin
        vahingollisia,

olen  katsonut  velvollisuudekseni  erikoisessa
kirjasessa    "Wise   Parenthood"    selvitellä
terveitten   ehkäisykeinojen  lääketieteellisiä
yksityiskohtia.    Siinä   olen    kiinnittänyt
huomiota myöskin  eri järjestelmien eetillisiin
ja  fysiologisiin  puoliin  samalla  kuin  olen
tarkemmin  selittänyt ne,  joita joka  kannalta
katsoen parhaiten voi suositella.

Niille,    jotka    katsovat,   ettei    meillä
ole   oikeutta   ehkäistä  luonnon   kehitystä,
tahdon    huomauttaa,    että    koko    meidän
nykyinen    "sivistyksemme",   joka    eroittaa
meidät   eläimistä,   on  vastakkaista   sille,
mitä  tavallisesti  sanotaan  "luonnolliseksi".
Maailmankaikkeudessa     ei      ole     mitään
luonnonvastaista  sillä  sehän juuri  hallitsee
kaikkea  ja  kaikkia  pienimpiä  yksityiskohtia
myöden.

Kaikkia   toimenpiteitä    arvosteltakoon   sen
mukaan, mitä  ne saavat aikaan  ja vaikuttavat.
Vain    sellaiset   ovat    arvokkaita,   jotka
kohottavat  ja  vahvistavat  ihmissukua,  jotka
antavat voimaa ja johdattavat elämän pääuomaan,
elämänvirtaan,  jonka aaltojen  kuohun tunnemme
sisässämme vetävän meitä eteenpäin.

Jokaisen,  joka kerran  uskaltaa koskea  elämän
kallisarvoiseen  lahjaan,   velvollisuutena  on
koettaa    tehdä    ruumiimme    mahdollisimman
kelvolliseksi   ja   täydelliseksi,  tehdä   se
kauniiksi  ja  vahvaksi välikappaleeksi  sielun
palvelukseen,   sellaiseksi  että   se  kykenee
suorittamaan tehtävänsä aineellisenkin maailman
mysterioissa.

X.

SEURAELÄMÄ.

"Raikkaus  ei  elä  ainoastaan  siitä  mitä  se
ottaa, vaan  myöskin siitä,  mitä se  antaa, ja
naisen ja miehen välillä säilyy rakkaus suurena
vain  sen  rakkauden  avulla,  jota  he  voivat
toisilleen antaa,"

Edward Carpenter.

Mies kaikkein jokapäiväisinkin aikansa lapsi on
luonteeltaan  romantillinen.  Hän  kaipaa  joko
tieten taikka  tietämättään vapautta, kauneutta
ja seikkailuja, joihin  hänen esi-isänsä ammoin
tottuivat   neitseellisissä  metsissään.   Tämä
kaipuu,  jonka meidän  sivistyneet olomme  ovat
muokanneet ja  tehneet niin  muuttuneeksi, että
sitä on vaikea samaksi tuntea,

        on   tekijä,  jota   ei  pidä   unohtaa
        silloin,   kun    tutkitaan   molempien
        sukupuolien keskinäisiä suhteita.

"Avioliiton  ies",  josta niin  usein  puhutaan
raa'asti nauraen, painaa  ja saattaa kiusatakin
salassa kaikkein romantillisintakin ja hellintä
miestä. Jos  totisesti ja  ystävällisesti kysyy
mieheltä:   "Mikä  on   vaikeinta  avioliitossa
miehen

kannalta katsoen?" saa,  jos saa kunnollisen ja
vakavan vastauksen, seuraavanlaisen vastauksen:
"Ainainen yhdessäolo."

Tämän  ymmärtää vaimo  aniharvoin,  jos hän  on
todella  rakastunut.  Jos  mies  on  todellinen
rakastaja,  voi   vaimo  mahdollisesti  säästyä
tällaisilta  kokemuksilta.  Mutta  vaikka  mies
koettaakin voimiensa mukaan säilyttää avioparin
onnen   särkymättömänä,   ei   hän   sittenkään
kokonaan voi  salata vaellushaluaan. Todellinen
rakastaja    ei    niinkään    paljon    kaipaa
seikkailulle lähtöä kuin sitä,

        että saisi vielä kerran palata takaisin
        kotiin,   saisi   tuntea   kotiinpaluun
        ihmeellisen  sulon,  kun  siellä  tapaa
        vaimonsa  koskemattomassa  ympäristössä
        ja  saa   vapauttaa  hänet  suudelmalla
        ikävästä, kuin sadun prinsessan.

Se, joka on  oikein käsittänyt edelliset luvut,
ymmärtänee,  että jokaisen  lähentymisen miehen
ja vaimon kesken on oltava aina uusi kokemus

 jokainen   rakkaudenvoitto   on   saavutettava
 aina  uudella  kosinnalla.   Mutta  miehen  on
 useinkin  vaikea ryhtyä  siihen täynnä  lämpöä
 ja romantillista  kiihkoa, jotka  yksin voivat
 tehdä   yhdynnän  miellyttäväksi,   jos  vaimo
 sitä  ennen  on  kiusannut häntä  liian  kauan
 jokapäiväisyyden proosalla.

Useimmilla    miehillä     on    luonnollisesti
työpaikkansa    kodin    ulkopuolella,    mutta
keskisäädyn   kodeissa  vallitsevat   sittenkin
useasti täysin  poroporvarilliset perintätavat,
ja puolisot väsyttävät

ja   ikävystyttävät    toisensa   jokapäiväisen
harmailla pikkumaisuuksilla.

Eräs   aviopari,   jonka   minä   tunsin,   oli
niin  arka  romantiikan säilyttämisen  puolesta
avioliitossaan,  että   sen  vuoksi  asettuivat
asumaan eri taloihin.

Tätä  esimerkkiä  eivät  kuitenkaan  monet  voi
seurata,  varsinkaan,  jos  heillä  on  lapsia.
Mutta ilman  tällaista eristäytymistäkin taikka
muita keinoja,  jotka aiheuttavat kustannuksia,
voidaan   tehdä    paljon   henkisen   vapauden
säilyttämiseksi,  joka  on  erinomaisen  tärkeä
avioliiton onnen säilymisen vuoksi.

Juuri  tämä henkinen  vapaus ja  sen vaaliminen
lyödään  meidän   aikamme  avioliitoissa  liian
usein laimin.

Kauniit    ihanneavioliiton   haaveet,    jotka
täyttävät   niin  monen   sydämen,  ovat   ehkä
suurimpana   syynä    useimpien   avioliittojen
onnettomuuteen. Yrittäessä  toteuttaa ihanteita
käytännössä,   tyrkytetään  niitä   ensin  joko
tieten  taikka tietämättä  alituisesti miehelle
tai naiselle sekä myöhemmin, kun lapset alkavat
kasvaa, myöskin heille.

Tyypillinen,  itsetietoinen  aviomies, joka  on
aikojen  kuluessa   ollut  ivan   aiheena  niin
monissa  huvinäytelmissä  ja  novelleissa  iva,
joka  kyllä   jouduttaa  hänen   häviötänsä  on
kuitenkin vielä olemassa. Yksinkertaisuudessaan
saattaa sellainen mies hyvinkin olla idealisti,
vaikkakin

omalla  ahtaalla  alallaan.   Näköjään  hän  on
saavuttanut   sen   rauhan,    johon   hän   on
pyrkinytkin,  mutta tarvitaan  tarkemmat silmät
kuin  hänellä   itsellään  on   näkemään,  että
sitä  rauhaa ei  ole saavutettu  sopusointuisin
keinoin, vaan väkivalloin ja painostuksin.

Tunsin  kerran  erään   tällaisen  miehen.  Hän
ei  käsittänyt,  että   hän  rajoitti  vaimonsa
yksilöllisiä    vapauksia,   vaikka    hän   ei
yksinomaan   tyytynyt  valikoimaan   vaimolleen
kirjat  ja  ystävät,  vaan kielsi  häntä  vielä
ostamasta niitä sanomalehtiä,  joihin hän ennen
naimisiinmenoaan oli tottunut.  Hän sanoi, että
heille kummallekin riittäisi sama sanomalehti,

        mutta  se  ei estänyt  häntä  panemasta
        tätä lehteä  taskuunsa uloslähtiessään,
        vaikka    vaimo    ei    vielä    ollut
        saanut  sitä  silmäilläkään. Tämä  mies
        kerskui    mielellään   saavutuksistaan
        ihanteellisena    aviomiehenä,    mutta
        saattoi sittenkin torua vaimoaan siitä,
        että  tämä oli  pannut heidän  yhteisen
        onnensa   vaaraan  ottaessaan   vastaan
        kutsun,

        jota ei ollut tarkoitettu miehelle.

Mutta  toiselta  puolen   on  huomattava,  että
useissa   kodeissa,  joissa   todella  pyritään
nykyaikaiseen molempia  aviopuolisoja koskevaan
yksilölliseen    vapauteen,    tämä    pyrkimys
useastikin  johtaa  hajaannukseen ja  epäsopuun
saaden aikaan vain  rauhattomuutta ja hävittäen
juuri  sen  turvallisuuden  ja  rauhallisuuden,
jotka ovat todellisen kodin tunnusmerkkejä.

Kahden aviopuolison kaikkein tärkeimpiä asioita
koko   maailmassa  on   se,  että   he  pitävät
omat  eriävät  mielipiteensä  ominaan,  eivätkä
yritä niitä  tyrkyttää toisilleen  ja kuitenkin
luottavat    toistensa   harkintakykyyn    kuin
omaansa.

Siihen  tarvitaankin vapaamielisyyttä  ja hyvää
sydäntä, jotta voitaisiin moliemminpuolin nähdä
arvokasta   ja  kaunista   puolisoitten  kesken
siinäkin,  jonka  suhteen toisella  on  eriävät
käsitykset muuten.

Mutta  jo yksin  se  seikka,  että tämän  asian
järjestämiseksi vaaditaan  suvaitsevaisuutta ja
hyvää sydäntä, tekee sen tarpeeksi arvokkaaksi,
jotta sitä kannattaisi yrittää.

Jos  taas  valitaan  helpompi tie  ja  molemmat
puolisot pitävät  kiinni omista käsityksistään,
jotka  sattuvat olemaan  eri suuntiin  menevät,
taikka jos  vahvempi puolisoista  saa heikomman
salaamaan   sellaiset   luonteenpiirteet   kuin
henkilön ja  asioitten sekoittaminen,  on tulos
se, että molemmat  tuntevat itsensä köyhiksi ja
rakkaus,

        jota  kumpikin   on  koettanut  vaalia,
        heikkenee.

Avioliitossa    uneksii    jokainen    suuresta
yhteisymmärryksestä,   joka    auttaisi   häntä
etsimään   maailman    aarteita,   taitoja   ja
kokemuksia ja jolle  hän voisi esittää löytönsä
ilman kilpailuajatusta  ainoastaan vakuutettuna
iloisesta   hyväksymisestä.    Tällöin   saavat
aarteet kalliit meille itsellemme, mutta muista
arvottomat oikean arvonsa,

        ja tällöin on myöskin jokaista

--172--

arkaa aatosta hellien  vaalittava siksi, kunnes
se,  kypsänä   ja  kirkastuneena   voi  puhjeta
teoksi.

Sellaisina  kuin avioliitot  nykyisin ovat,  on
hyvin  todenmukaista, että  sellaista elvytystä
antaja  pikemminkin  nainen miehelle  ja  hänen
toimilleen, kuin  mies naiselle. Mies  on liian
kauan tottunut pitämään  naisen mielipiteitä ja
varsinkin  hänen älyllisiä  elämänpyrkimyksiään
jonakin  sellaisena,  jolle  täytyy  kulloinkin
lempeästi hymyillä.

Tunteellinen vaimo,  jolla on  maailman parhain
mies,   saa  joskus   kuulla  mieheltään   kuin
yllättyneen  kohteliaisuuden,  kun  hänellä  on
ollut  esitettävänä   jotakin  sellaista,  joka
todella  ansaitsee  huomiota,   mutta  joka  ei
varsinaisesti   kuulu   vaimon   jokapäiväiseen
toimialaan. Tällainen mies riistää avioliitolta
sen   kauneuden,   jonka  puolisot   yhteisesti
voisivat saavuttaa.

Mutta  molemminpuolinen   vapaus  ja  toistensa
mielipiteitten   kunnioitus    eivät   suuresta
merkityksestään   huolimatta    ole   tarpeeksi
luonteen   kehittämiseksi.  Elämä   vaatii  yhä
laajempaa   huomiota.   Mies  haluaa   tutustua
kanssaihmistensä  elämään   osaksi  sivistyksen
aikaansaamaan   yksilöllisten   erilaisuuksien,
osaksi   hänen   luontaisen   seikkailunhalunsa
vuoksi.

        Ja  muitten   elämässä  saattaa  meidän
        sydämemme ja käsityksemme yleensä nähdä
        uusia ja ihmeellisiä seikkailuja.

Eri yksilöt, jaloimmat ja älykkäimmätkin,

--173--

ovat   saaneet  perinnökseen   ainoastaan  osan
ihmissuvun monista kyvyistä ja ominaisuuksista.
Tämän takia ei  onnellisinkaan avioliitto kuten
uneksija  hurmiossaan   voi  kohota  kaikkeuden
yläpuolelle, koota ja  hyväkseen käyttää elämän
kaikkia kokemuksia. Sen elämän ulkopuolellakin,
jota  aviopuolisot elävät,  on  ja täytyy  olla
ajatuksia ja mahdollisuuksia,

        joita  ymmärtää  vasta sitten,  kun  ne
        toisilla ihmisillä näkee.

Jokainen normaali ihminen tarvitsee monenlaisia
ystäviä yhtä hyvin kuin puolisonkin. Nykyisessä
muodossaan  avioliitto  kuitenkin  aivan  liian
useasti rajoittaa seuraelämän  iloja. Osaksi on
tähän syynä yhteiskunnallinen seurustelusääntö,
joka    vaikka    onkin    ylimpien    luokkien
aikaansaannosta   yhä    edelleenkin   pakottaa
muutamat piirit kutsumaan aina sekä miehen että
naisen kaikkiin mahdollisiin tilaisuuksiin.

        On    kyllä   totta,    että   puolisot
        päivällispöydässä     ovat     erillään
        toisistaan,  mutta  he  ovat  kuitenkin
        melkein    aina   kuulomatkan    päässä
        toisistaan,  mikä   usein  lamaannuttaa
        heidän    kykyään   olla    huvittavia.
        Yksistään  tietoisuus, että  jompikumpi
        kuulee  heidän toistavan  jotain, jonka
        he   mahdollisesti    ovat   jo   ennen
        sanoneet,  on  tarpeeksi  pidättääkseen
        muutamia  ihmisiä  kertomasta  parhaita
        kaskujaan   tai  ilmaisemasta   oikeita
        ajatuksiaan tärkeistä kysymyksistä.

Eräs vieläkin pahempi ilon samentaja on

mustasukkaisuus, jota  useimmat ihmiset potevat
niin   alkuperäisiä   ja   kehittymättömiä   me
vielä todella  olemme! Suojellakseen puolisoaan
maailman   tuomiolta,    on   toisen   puolison
osoitettava   edes  jonkunlaista   luottamusta,
ja  niin  harvinaista  se  on,  että  tällaiset
tapaukset   aina   tekevät  syvän   vaikutuksen
muihin.

Mustasukkaisuus,    joka   niin    usein   ajaa
pilviä  rakkauden taivaalle,  kehittyy helposti
epäluuloksi  ja  tekee   toisen  puolison  olon
suorastaan sietämättömäksi.

On vaikeata mennä sanomaan kummassako, miehessä
vaiko  naisessa,  on  tämä tunne  yleisempi  ja
voimakkaammaksi  kehittynyt.  Se  esiintyy  eri
ihmisissä  erilaisena  olosuhteiden mukaan,  ja
jos  henkilö kerran  on  siihen taipuvainen  on
melkein mahdotonta sitä hänestä pois juurittaa.

Ikivanhat        perinnäistavat       näyttävät
vakiinnuttaneen meissä  sellaisen väärän uskon,
että   aviollista    uskollisuutta   voitaisiin
suojella   pakkokeinoin.   Nykyisin  on   siitä
väärästä  luulosta kuitenkin  alettu vähitellen
päästä. Niinpä uudenaikaiset "neuvonantokirjat"
nuoria   naisia   varten   sisältävät   melkein
poikkeuksetta,   että   miehen   täytyy   saada
säilyttää    poikamiesaikaiset   miestuttavansa
avioliiton jälkeenkin.

Mutta tämä  ei ole kylliksi.  Luottamusta pitää
olla molemmin puolin  ja sellaista luottamusta,
joka ei kysele. Sekä miehellä että naisella

pitää olla oikeus  vapaasti mennä yksinään ulos
kävelylle, vierailulle,  huveihin ja muuallekin
ilman, että edes epäilyksen aavistus saa herätä
toisessa puolisossa.

On  kyllä  totta,  että  on  paljon  sellaisia,
jotka  eivät  tällaista vapautta  ansaitse,  ja
jotka  käyttävät sitä  väärin. Mutta  sellaiset
alhaiset  luonteet  tulevat kuitenkin  hakemaan
tilaisuuden  halujensa  tyydyttämiselle, ja  on
tuskin  kuultavaa, että  he lankeavat  useampaa
kertaa luottamuksella annetussa vapaudessa kuin
silloinkaan,

        kun he  mustasukkaisuuden sitomina ovat
        pakoitetut   toimimaan  ja   liikkumaan
        salassa.

Ainoastaan  tällaisessa  vapauden terveessä  ja
raittiissa ilmapiirissä  todellinen rakkaus voi
versoa ja  kasvaa. Avioliiton  kultainen sääntö
on,  että   ainoastaan  helpoittamalla  siteitä
voidaan kaksi sydäntä todella lujasti sitoa.

Kun  kaksi  ihmistä  joskus  ruumiillisesti  on
erillään  toisistaan, saavuttavat  he sensijaan
mitä    täydellisimmän    henkisen    yhteyden.
Tunteellisiin  luonteisiin ja  vain sellaisilla
on    mahdollisuuksia    kaikkein    korkeimman
rakkauden saavuttamiseen vaikuttavat uudistuvat
pienet   erillään    olot   virkistävästi   j!a
vahvistavasti.

Ihmisen   sielu  on   niin  suuri,   ettei  sen
kaikkia  kauneuksia  voida,nähdä läheltä,  vaan
katsoja  tarvitsee  pitemmän välimatkan,  jotta
perspektiivisuhteet olisivat oikeat.

Tuntuu  siltä  kuin  naisilla  yleisesti  olisi
vähemmän

iloa  yksinäisyyden   kauneuksista  ja  iloista
kuin  miehellä. Tämä  johtunee siitä,  että hän
lukemattomissa   sukupolvissa  aina   on  ollut
sidottuna  lapsiinsa   ja  kotiaskareihinsa  ja
on  siten menettänyt  ne  lahjat, jotka  luonto
hänellekin tässä suhteessa on antanut.

Sangen    kauniissa    näytelmässä    "Deirdre"
onkin   juuri   keskeisimpänä  se   välttämätön
onnettomuudenaihe,  jonka näytelmän  sankaritar
havaitsee, kun hän  ensi kerran huomaa miehensä
ajattelevan  jotakin,  joka   ei  koske  häntä.
Deirdre  on  seitsemän vuotta  elänyt  miehensä
kanssa  mitä  täydellisimmässä  onnessa,  mutta
havaittuaan   kerran   miehen  kasvoilla   kuin
kiitävän varjon,

        joka   todisti,   että   hän   ajatteli
        jotakin   sellaista,   mikä  ei   ollut
        yhteydessä  hänen  kanssaan, tunsi  hän
        kohtalonhetkensä tulleen.

Tällainen naissuvun heikkous  on voitettava, ja
nykyaikainen nainen on jo päässyt hyvään alkuun
sen voittamisessa.

Samalla  kun   nykyaikainen  avioliitto  pyrkii
yhä   enemmän  antamaan   kummallekin  puolelle
vapauksia,  saa  se  myöskin aikaan  sen,  että
puolisot  joutuvat  sekä   työssä  että  muissa
harrastuksissa  kosketuksiin  toistensa  kanssa
paljon laajemmilla aloilla kuin jokapäiväisissä
perheen    askareissa,   jotka    muuten   ovat
sielullisesti niin tappavia  sekä miehelle että
naiselle.

        Joka ainoa vuosi  saamme nykyisin nähdä
        naisen  laajentavan riippumattomuuttaan
        ja toimintarajaansa,

mutta   vieläkin  esiintyy   tapauksia,  joissa
avioliitto  on pannut  pisteen naisen  henkisen
toiminnan  jälkeen. Avioliitto  ei voi  koskaan
saavuttaa todellista  täydellisyyttä, niinkauan
kun siinä  ei miehellä  ja vaimolla  ole samoja
vapauksia ja samoja mahdollisuuksia.

Se, että  useimmat naiset nykyisin  vielä eivät
joko  halua vapautta  itsenäisesti työskennellä
taikka   eivät   tiedä   mitä   he   tekisivät,
osoittaa  ainoastaan  sitä,  että  me  vieläkin
elämme   menneitten  aikojen   pakoittavien  ja
tukahduttavien voimien varjossa.

Eräässä         hyvin        mielenkiintoisessa
kirjoituksessa,  joka  on  julkaistu  "Sex  and
Society'ssä" v. 1907 kirjoittaa W. Thomas:

"Amerikalainen   nainen,    joka   muuten   voi
iloita  suuremmasta   vapaudesta  kuin  muitten
maitten   naiset,    on   todenteolla   alkanut
hankkia  itselleen  korkeampaa  sivistystä,  ja
usea  onkin  yliopistollisilla opinnoillaan  ja
tutkinnoillaan  osoittanut   omaavansa  kykyjä,
jotka vastaavat  korkeinta tasoa.  On kuitenkin
surullista,   että  he   eivät  juuri   koskaan
voi  käyttää  tietojaan hyväkseen  nykyaikaisen
avioliitto järjestelmän takia.

        Myöskin     saavat      he     havaita,
        että      heidän     on      jokseenkin
        vaikea    työskennellä    täydellisessä
        yhteisymmärryksessä   miesten   kanssa,
        toisin sanoen, että melkein kaikki tiet
        ovat heiltä tukossa."

Thomas  huomauttaa sentään,  että tämä  on vain
eräs ylimenokausi yhteiskunnallisen elämän

kehityksessä ja hän esittääkin senjälkeen niitä
toimialoja,  joita  varten naisten  erikoisesti
olisi työskenneltävä.

"Naisen  oman valinnan  mukainen tuottava  työ,
jota varten hän  miehen puolelta saisi osakseen
lämminsydämistä   ymmärtämystä,  olisi   omiaan
vähentämään  sukupuolien välistä  jännitystä ja
tekemään monet avioliitot onnellisiksi."

Jos nainen luonnon sallimissa rajoissa kehittää
hänessä  uinuvia  voimia,   voi  mies,  voittaa
rinnalleen   sekä  vapaan   ja  vahvan   vaimon
että  uskollisen   ystävän  ja   hyvän  toverin
älylliseltäkin kannalta katsottuna.

Naisen   halu    vapaasti   työskennellä   sekä
aineellisilla  että henkisillä  toimialoilla ja
hankkia  itselleen   kokemuksia  myöskin  kodin
pyhitetyn  yksinäisyyden rajojen  ulkopuolella,
näyttää ehkä  aluksi taistelevan sopimattomasti
puolisoitten  yhteensulamista   ja  täydellistä
yhteyttä vastaan.  Mutta lukuisat kirjoittajat,
jotka tätä ainetta ovat käsitelleet,

        ovat         unohtaneet        mainita,
        että      tämä      yhteensopimattomuus
        on        ainoastaan        näennäistä.
        Vapaamielisimmissä         piireissähän
        huudetaankin    jatkuvasti    vapautta,
        vapautta mennä mihin hyvänsä, vapautta,
        joka    on    sellaista,    ettei    se
        tuokaan huutajaansa  takaisin kiinteään
        lähtökohtaan.

Toiselta  puolen  on sellaisia,  jotka  näkevät
kaunista   vain   avioliiton   yhtenäisyydessä,
ja   jotka  vaativat   tätä  yhtenäisyyttä   ja
pysyväisyyttä

kaikissa   puolisoitten   esiintymisessä   niin
sokeasti,  ettei   heiltä  riitä   edes  pientä
katsetta kaikelle sille  muulle kauniille, mitä
maailmassa on,  joka, jos  sekin huomattaisiin,
varmastikin olisi  omiaan laajentamaan katsetta
ja  lisäämään  elämänkokemuksia.  He  koettavat
asettaa padon elämän  kuohuvan virran eteen, ja
vaikka he eivät tiedäkään mitä he tekevät,

        vähentävät    he    siten    avioliiton
        rikkautta ja kauneutta.

Uuden    sukupolven    nuorten   ihmisten    on
ymmärrettävä, että  molemmat kaipauksen virrat,
jotka  heissä   suhisevat  elämänkokemusten  ja
kautta   koko    elämän   kestävän   avioliiton
kaipaukset eivät ole keskenään sovittamattomat*
Uusi  sukupolvi ojentakoon  kätensä syleilemään
tulevaisuuden   rikkaampaa   ja   onnellisempaa
elämää,   joka  jo   etsii  heidän   elämässään
ilmenemiä muotoja.

Ellen  Key  näyttää   pelkäävän  naidun  naisen
toiminta-alojen laajentamista  ja väittää, että
naisen  pyrkimys tuottavaan  taikka korkeampaan
henkiseen työhön vähentäisi hänen kestävyyttään
ja kuntoisuuttaan äitinä.

Mutta  tämä  ei  suinkaan  ole  mikään  yleinen
totuus.   On   kyllä  totta,   että   sellainen
naistyyppi on jo  olemassa, mutta ei kuitenkaan
enemmistönä.  Useimmat   ja  parhaimmat  naiset
haluavat  mennä  naimisiin   ja  saada  lapsia,
vaikka toiselta  puolen onkin  sellaisia, jotka
uneksivat jostakin

kauniimmasta   avioliitosta  kuin   sellaisesta
valekuvasta, jonka he ovat saaneet.

Rouva Stetson kirjoittaa seuraavasti:

"Mitä  äitiyden fyysilliseen  toimintaan tulee,
niin   ei    voida   todistaa,    että   naisen
erikoistuminen  sitä  varten  olisi  kohottanut
hänen kykyään täyttää sen vaatimukset, pikemmin
on asianlaita päinvastoin.  Mitä vapaammin äiti
ottaa  osaa  jokapäiväiseen  työhön,  kuten  on
laita   villien,  talonpoikain   ja  työväestön
keskuudessa, sitä  helpompaa on  hänelle kaikki
se,

        mikä   kuuluu   äitiyden   fyysillisiin
        toimiin,    mikäli     hän    ei    ole
        ylirasittunut.

Mitä   enemmän  nainen   rajoittaa  toimintansa
vain   sukupuoliseen  toimintaan,   kieltäytyen
ansiotyöstä   ja   omaksuen   sukupuoliyhteyden
ainoaksi elinkeinokseen, sitä. patologisemmaksi
tulee  hänen äitiytensä.  Hänen liian  voimakas
kehityksensä     sukupuoliyhteyttä     silmällä
pitäen,   joka  johtuu   hänen  taloudellisesta
riippuvaisuudestaan mieheen nähden,

        on  omiaan  vaikuttamaan  haitallisesti
        hänen kykyynsä  kunnollisesti suorittaa
        elämänsä   tärkeimmät   velvollisuudet.
        Hän   on   silloin  liian   naisellinen
        täydellistä äitiyttä varten."

Minä  olen  vakuutettu siitä,  että  useimmilla
meidän    nuorista   naisistamme    on   kaikki
edellytykset    ja   mahdollisuudet    rakastaa
kokonaan  ja   täydellisesti.  Sama   on  laita
useimpien  nuorten  miesten. Selkeänäköinen  ja
lämminsydäminen

nuori   mies  meidän   päivinämme  on   väsynyt
harrastamaan sukupuoliyhteyttä useitten naisten
kanssa  väsynyt moniavioisuuteen  sillä hän  on
saanut  tarpeeksi  tässä  suhteessa  isänsä  ja
toveriensa  kokemuksista,  ja  hän  on  oppinut
tuntemaan  tällaisen  yksiavioisuuden  varjolla
salaisesti harjoitettavan yhteiskuntaa jäytävän
moniavioisuuden varjopuolet.

Mutta   nykyäänkin    tapahtuu   usein,   kuten
edellisissä luvuissa  jo olen  osoittanut, että
nuori  mies, joka  menee  naimisiin, on  vallan
liian  taitamaton  voidakseen antaa  vaimolleen
kaiken mitä hän tarvitsee. Tästä on seurauksena
pettymyksiä, jotka,  kun ne  ovat uusiintuneet,
vihdoin  saavat  aikaan sen,  että  kummallakin
puolen aletaan kaivata uutta seikkailua.

Eräs   nuori   mies   sanoi   minulle   kerran:
"Tavallisen   normaalisesti   varustettu   mies
ei   mitenkään  voi   vaimonsa  kanssa   jatkaa
sukupuoliyhteyden  harjoittamista  havaittuaan,
että se vaimolle on mitä vastenmielisintä. Mies
pakoitetaan silloin menemään  'muitten luo'. Ja
sitten meitä kutsutaan moniavioisiksi. Mutta me
emme ole lainkalan moniavioisia.

        Avioliitto    sensijaan   on    onneton
        erehdys", oli hänen ankara tuomionsa.

Ei.  He eivät  oleka&n  moniavioisia, nyky-  ja
tulevan  ajan parhaat  miehet. Useimmat  miehet
meidänkään   aikakautenamme  eivät   sielultaan
ja   mieleltään   ole   moniavioisia   kaikista
ulkonaisista

merkeistä   päättäen    siitäkään   huolimatta,
vaikka  vain   aniharva  on   ollut  vaimolleen
täysin   uskollinen.  Mutta   he  eivät   tunne
sukupuolielämän lakeja  ja tallaavat  maahan jo
oraina juuri sen  kauniin, mitä heidän sielunsa
halajaa.

Niin  alkaa   sitten  mies   salaisesti  (sillä
ainakin näennäisesti onnellisissa avioliitoissa
tapahtuu     se     salassa)    etsiä     uutta
sukupuoliyhteyden  harjoittamismuotoa   ja  hän
"menee muitten luo". Se  on kyllä varmaa, ettei
hän  tällöin  löydä, eikä  uskokaan  löytävänsä
sitä,   mitä   täydellisen  avioliiton   tulisi
hänelle  tarjota.  Mutta   hän  tahtoo  ainakin
jossain  määrin  tyydyttää uusien  seikkailujen
kaipuunsa,

        hän  tahtoo  tuntea  taas  sulautuvansa
        yhdeksi  jonkun   toisen  kanssa,  joka
        tunne  muuten,  niin  petosta  kuin  se
        onkin,  kuitenkin on  jotakin ihaninta,
        mitä elämä meille yleensä tarjoaa.

On  vaikeata  ja  monessa  tapauksessa  näyttää
se   suorastaan   mahdottomalta  hyvän   vaimon
ymmärtää,   mikä   vetää  miestä   pois   hänen
luotansa.  Kun  tavat ja  sovinnaisuuskäsitteet
aina ovat  rajoittaneet hänen mahdollisuuksiaan
käyttää hyväkseen järkeään,  ei hän huomaakaan,
kuinka hänen  mahdollisuutensa seurustelun y.m.
harrastamiseen   ja  kehittämiseen   hiljalleen
supistuvat ja rajoittuvat.

        Kotielämä  alkaa  pysähtyä  ja  muuttuu
        kuin aidatuksi  padoksi sensijaan, että
        se virtaisi edelleen kohti kauneuksien

valtamerta.    Mutta     mies,    hn    pakenee
vaistomaisesti     kaikkea    rajoitusta     ja
pysähdystä,   ja    prostitutsiooni   on   yksi
näkyvimpiä   pakoteitä,   joita   hän   käyttää
saadakseen mielelleen uutta virkistystä.

Nainen   tuntee  oikeutettua   ja  vaistomaista
vastenmielisyyttä   prostitutsioonia   kohtaan,
ja  hän  tuntee  sellaisissa  tapauksissa  niin
valtavaa mielipahaa,  ettei hän  edes yritäkään
ymmärtää miestänsä ja hänen vaikuttumaan.

Sellaiset  naiset,  jotka  antautuvat  miehille
kyseenalaisissa    tapauksissa    prostituoidut
naiset  omaavat  kuitenkin useissa  tapauksissa
ominaisuuksia,  jotka eivät  aina ole  kokonaan
fyysillisiä  laadultaan, ja  jotka usein  juuri
puuttuvat vaimolta  hänen suhteessaan mieheensä
prostituoitu  nainen  osaa osoittaa  tuntevansa
suloista riemua ja iloa yhdynnän kestäessä.

        He tuntevat  ja osaavat  lisäksi useita
        sellaisia pieniä viehätyskeinoja, jotka
        eivät   ainoastaan    kohota   yhdynnän
        riemua,   vaan  myöskin   lisäävät  sen
        täydellisyyttä   ja   samalla   myöskin
        sen  terveellisyyttä.  Vaimon  ei  siis
        pitäisi tehdä  niinkuin useimmat vaimot
        tekevät,  että  tyytyy esittämään  vain
        passiivista   myöntäjän   osaa   miehen
        rakkaudenosoitusten   ja   tunnustusten
        edessä,

        vaan   hänen   on  esitettävä   myöskin
        toimivan aktiivisen ihmisen osaa. Ilman
        molemminpuolista  osanottoa ei  koskaan
        saavuteta mitään täydellistä yhdyntää.

Jos hyvät  vaimot oppisivat tämän,  voisivat he
ilman että  he silti  lakkaisivat taistelemasta
prostitutsioonia  vastaan   paljon  suuremmilla
mahdollisuuksilla     tehdä    suurrynnistyksen
pelastaakseen    miehensä   edelläkosketellusta
yhteiskunnallisesta taudista.

On  mahdollisesti   vaikeata  ja  mahdotontakin
löytää   ulospääsyä  likaisesta   labyrintista,
mutta  vielä  vaikeampaa  se on,  jos  ei  edes
ymmärretä,  että ollaan  eksyksissä, ja  jos ei
edes  jossain  määrin  pyritä  tuntemaan  tämän
labyrintin rakennetta.

Tekopyhä  aikakautemme  ja  miehen  erinomainen
kyky   unohtaa  naisen   oikeudet  ja   tarpeet
sekä  pitää omaa  tahtoaan  vaimonsa lakina  on
aikaansaanut  sen,  että  meidän  aikamme  mies
ei  yksinkertaisesti  kykenekään  kiihoittamaan
siveätä  naista fyysilliseen  rakkauteen. Siten
riistää  hän  naiselta ne  toiviokuvat,  joiden
menettämistä hänkin valittaa,

        sillä     hän    tuntee     romantiikan
        ja   kauneuden   puuttumisen   lisäksi,
        että     puuttuu     vielä     jotakin,
        korkeampaakin,     joka     saavutetaan
        ainoastaan  täydellisellä  aviollisella
        syleilyllä.   Hän   moittii   vaimoansa
        "kylmäksi"  silloin, kun  hänen pitäisi
        moittia itseään kykenemättömyydestä. Ja
        niin  hakee  hän sitten  muualta  niitä
        riemuja,   joita  vaimo   olisi  voinut
        hänelle lahjoittaa,

        jos   hän   vain   olisi   osannut   ne
        ottaJa  häneltä.   Ja  kun   vaimo  saa
        tietää tällaisesta pyhyyden häpäisystä,
        täyttää hänen sydämensä

oikeutettu   harmi,    koska   hän   useimmissa
tapauksissa ei suinkaan  tiedä syytä tällaiseen
menettelyyn.

Moninaisesti    ja     laajakantoisesti    koko
yhteiskuntarakennukseen  kaikkina   aikoina  ja
kaikissa maissa vaikuttavia ovat nämä rakkauden
pyhiä  peruslakeja  vastaan tehdyt  rikkomukset
olleet.

Mutta  menneisyys ja  sen historia  on jo  niin
monasti  käsitelty,  että  sen  suhteen  olkoon
tähän  asti  sanottu  jo  tarpeeksi.  Se  polvi
nuoria  naisia ja  vaimoja, joille  minä puhun,
kuuluu nyky- ja tulevaan aikaan, ja tulevaisuus
on täynnä toiveita.

Jalossa yhteiskunnassa  hallitsee rakkaus aina.
Aviopuolisoitten keskinäinen rakkaus on korkein
elämänilmaus,  elämänilmaus,  joka ei  kauemmin
enää  saa   esiintyä  rikkirevittynä   ja  vain
muutamien oikeutena.

Ystävien    ja    lapsien,    tovereitten    ja
työtovereitten  rakkaus  ovat omiaan  lisäämään
ja  kohottamaan  miehen  ja vaimon  voimia.  Ja
antamalla   yksilöllisten  voimiensa   sulantoa
yhdeksi,  saavuttavat  he  tuloksia,  joita  ei
juuri voida ajatellakaan, jos jompikumpi sallii
tämän   kehityksen  omalta   osaltaan  pysähtyä
taikka taantua.

Kehitys yhteiskunnassamme  on jatkuvasti mennyt
siihen  suuntaan  että   yhä  laajemmat  joukot
sen   tekijöistä    sulautuvat   yhdeksi   mitä
moninaisimmilla aloilla.  Niinpä voidaan sanoa,
että yhteiskunta nykyään elää korkeammalla

tasolla,  kuin  sen  yksityiset yksilöt  ja  se
johtuu siitä,  että yhteiskunta todellisuudessa
on    korkeampi    kokonaisuus.   Juuri    tämä
inhimillisten olentojen muodostama yhteiskunta,
eivätkä  sen  yksilöt,  on  sittenkin  loppujen
lopuksi  se,  joka takaa  meille  tulevaisuuden
maan päällä.

Kun   kerran    olemme   oppineet   käsittämään
suhteemme  yhteiskuntaan,   tulee  myöskin  sen
olla   selvä,  että   yksilöitten  terveys   ja
onni  niistä   riippuvine  voimainkehityksineen
ei  kuulu  ainoastaan yksilölle,  vaan  myöskin
yhteiskunnalle, jonka jäsen yksilö on.

Täydellinen  avioliiton  onni,  joka  vahvistaa
siihen    osallistuneitten    elinvoimia,    ei
tee   yhteiskunnalle   palveluksia   ainoastaan
synnyttämällä sille uusia työtätekeviä jäseniä,
vaan se  lisää myöskin  siihen osallistuneitten
yksilöitten työkykyä, sitä kykyä, jonka he joka
tapauksessa  käyttävät   yhteiskunnan  hyväksi,
ja  jonka  kehittyminen  ei  siis  yhteiskunnan
kannaltakaan ole samantekevää.

Avioliiton tulee olla  niin täydellinen ja tätä
varten myöskin niin iloinen kuin suinkin, jotta
ei  niitä  luovia   voimia,  jotka  sen  kautta
päästetään toimimaan, hajoiteta tuottamattomaan
toimintaan  ja  taitamattomuuden  aiheuttamista
syistä alhaisia toimia palvelemaan.

Jokaisen  avioparin   on  oltava   kuin  suuret
kauniit kynttilät, joita  ei ole kätketty vakan
alle,  vaan   jotka  luovat  valoa   ja  lämpöä
ympärilleen.

XI.

ELÄMÄN IHMEET.

"Anna    tietojesi   kasvaa    aina   suurempaa
täydellisyyttä  kohti,   mutta  kehity  samalla
myöskin nöyryydessä."

Tennyson.

Meitä   ympäröivät    maailmassa   monet   niin
hämmästyttävät  tapahtumat  ja muutokset,  että
varmastikin    kutsuisimme   niitä    hulluiksi
mielikuvituksen    luomiksi,     elleivät    ne
alituisesti olisi ympärillämme.

Täytyy olla tavattoman tylsä ja välinpitämätön,
ellei  hämmästy  ensi  kerran  kuultuaan,  että
näköjään   niin   yksinkertainen   aine,   kuin
ilma,  on  kokoonpantu  kahdesta  kaasumaisesta
pääaineesta sekä  koko joukosta  muita kaasuja.
Molemmat   näistä   kaasuista  ovat   kuitenkin
niinkuin    viininkin   tulee    olla   vedellä
sekoitettuja ja kumpikin niistä esiintyy meidän
silmissämme  värittömänä höyrynä  samoinkuin se
niiden sekoitus,

        jota me kutsumme ilmaksi.

Vielä ihmeellisempi on  veden kokoonpano. Sekin
on kokoonpantu kahdesta kaasusta. Toinen

niistä    on   sama,    joka   on    ilmassakin
alkutekijänä, kun taas toinen on paljain silmin
näkymätön, hajuton ja huomattavasti kevyempi.

Meren   kuohuvat   aallot  ja   virrat,   jotka
kantavat suuria laivoja  yli selkien, ovat siis
vain  näkyvä  kokoomus kahdesta  näkymättömästä
kaasusta,  niiden  yhteistyöstä.  Kaikkea  tätä
voidaan   hyvällä  syyllä   verrata  aviollisen
rakkauden    mutkikkaaseen   ja    ihmeelliseen
kehitykseen.

Ellis on käsitellyt  yhtä aistillisen rakkauden
mysterioista, kirjoittaen näin:

"Se,   joka   aina  on   sekoittanut   ihmisten
käsitykset  sukupuolisesta rakkaudesta,  on sen
näennäisesti  riittämättömät  syyt  se  ääretön
erilaisuus,   joka   on  noiden   rajoitettujen
limakalvojen,   jotka   juuri  ovat   sellaisen
rakkauden  päämäärä, ja  sen maailmaasyleilevän
hurmion  välillä,   joka  on   tämän  rakkauden
palkka. Remy de Gourmont on sanonut:

        'Limakalvot    kätkevät   pimentoihinsa
        määrättömät    rikkaudet'   Siinä    on
        mysterio, jonka edessä sekä ajattelijan
        että taiteilijan on vaiettava."

Minusta    tuntuu    kuitenkin   siltä,    kuin
fysiologian  viimeaikainen   kehitys  olisi  jo
avannut   tien   ainakin   yhteen   salaisuuden
esikartanoista.  Hormonit   virtaavat  jokaisen
yksilön  ruumiista yhdestä  elimestä vaikuttaen
siten  toiseen   ja  koko   hänen  yksilöllisen
elämänsä  luonteeseen.   Se  näkyvä   neste  ja
mitä hienoin  tuoksu, joka  aviollisen syleilyn
kestäessä liikkuu miehen ja naisen

välillä,      on      kummallekin      puolelle
vaikutuksiltaan mitä tärkein. Minun käsitykseni
mukaan   ovat   mies   ja  vaimo   vain   saman
olion   kaksi  eri   osaa.  Siten   muodostavat
he   yhteensä   sekä  ahtaassa   tieteellisessä
että  runollisessakin   merkityksessä  yhteensä
kokonaisuuden.  Sanoissa:  "Nämä kaksi  tulevat
yhdeksi  lihaksi"  on   sekä  aineellinen  että
henkinen totuus.

Rakkaus  ei   ole  ainoastaan  molemminpuolista
kaipausta, joka yhdistää  ja sitoo yhteen kaksi
ihmistä,  vaan  tämä  yhtyminen  antaa  myöskin
vuorostaan  alun  uudelle  rikkaalle,  elävälle
luomukselle.

Tällä minä  en tarkoita sitä  lihallista lasta,
jonka vanhempien  rakkaus synnyttää,  vaan sitä
salaperäistä  ihmeellistä  olentojen  yhteyttä,
jonka  synnyttää  miehen ja  naisen  aviollinen
syleily.  Se on  jotakin uutta  ja ihmeellistä,
joka silloin ilmenee heissä, jotka ovat sidotut
yhdeksi rakkauden  siteillä, ja  he muodostavat
yhteensä arvon,

        joka        huomattavasti       ylittää
        heidän     'arvojensa     aritmeettisen
        yhteenlaskutuloksen.

Tällaisen  luomuksen  täydellistyminen on  niin
harvoin   koettu,  ettemme   vielä  edes   osaa
täydelleen kuvitella sen mahdollisuuksia, mutta
me  aavistamme, että  ne voimat,  jotka silloin
ovat liikkeellä, ovat valtavia voimia.

Nuorukaiset   ja   neitoset,  joita   rakkauden
polttava    voima   vetää    yhteen,   tuntevat
epämääräisesti, että heitä  odottaa jokin suuri
ja kaunis

heistä tuntuu, kuin yhtyminen rakastetun kansaa
tuottaisi  heille voimia,  joista naimattomilla
ei  ole edes  aavistusta, ja  joita ei  millään
sanoilla voida kuvata.

Vaikka  nämä   ennustukselliset  unelmat  eivät
toteutuisikaan   jokaiseen   yksilöön   nähden,
toteutuvat    ne   kuitenkin    sukuun   nähden
kokonaisuudessaan.  Sillä   nuoruuden  unelmiin
sisältyy lupaus tulevaisuuden todellisuuksista.

Me   olemme   jo  niin   tottuneet   orgaanisen
kehityksen   oppiin,    että   me   mielellämme
pidämme koko  nuoruuttamme ihmissuvun historian
toistumana. Oikeaan  osunut lausuma "Ihmissuvun
kehityksessä  toistuu  eläinsuvun  kehitys"  on
saanut  meidät  keskittämään  huomiomme  siihen
tosiseikkaan,    että    sikiön    kehityksessä
niinhyvin ihmisten kuin eläintenkin

        esiintyy    monta   piirrettä,    jotka
        muistuttavat niitä kehityskausia, joita
        suku kokonaisuudessaan  on Saanut käydä
        läpi.

Se  on  kyllä  totta,  mutta  meidän  ei  silti
pidä  jättää  huomioonottamatta  erästä  toista
piirrettä  joka on  luonteenomaista nuoruudelle
se on ennustuksellinen!

Ne    nuoruudenunelmat,   joiden    täyttymistä
luonnollisesti    jokainen    sydän    odottaa,
näyttävät   useasti    kalpenevan   ja   jäävän
täyttymättä.  Mutta  tämä  johtuu  siitä,  että
nuoruuden ihmeelliseen voimaan ei ole liittynyt
vastaavaa tietoa.

Ja  niin  ovat   monet  mahdollisuudet,  joista
olisi voinut tulla  ihmeitä, saaneet kuihtua ja
kuolla.

Mutta  mitä täydellisemmäksi  ehtii ihmiskunnan
kehitys tulla,  sitä suurempi tieto  ja kokemus
tulee  nuorison  osaksi   jo  silloin,  kun  se
astuu  elämään.  Sillä  tämä  jalo  ihanteitten
palvominen,   joka   on  ominaista   jokaiselle
uudelle   turmeltumattomalle   nuorisolle,   on
loppujen lopuksi yhdistyvä siihen viisauteen ja
tarpeelliseen tietovarastoon,

        jonka menneet  polvet ovat  koonneet ja
        valmiiksi kokeilleet.

Nuorisoa on  suojeltava niistä  erehdyksistä ja
suruista  sekä itsetiedottomasta  pyrkimyksestä
oman   onnensa  hävittämiseen,   joista  tuskin
kukaan  meidän  aikamme   ihmisistä  on  jäänyt
osattomaksi.

Vaikka  minä   olen  vasta   elänyt  verrattain
vähän aikaa  ja tämän vuoksi  en nähtävästikään
vielä ole  ehtinyt koota  tarpeeksi kokemuksia,
olen   kuitenkin   sekä  itseni   että   monien
lähimmäisteni suhteen kokenut tavattoman paljon
levottomuutta  ja katumusta,  joka tietojen  ja
taidon avulla olisi  voitu välttää. Tämän takia
minun  ei olekaan  syytä  odottaa siksi  kunnes
kokemukseni   ja   tutkimukseni   mahdollisesti
olisivat  täydelliset  ja   kaikki  olisi  vain
ammennettavissa valmiina,

        vaan   minun    on   heti   ojennettava
        lähimmäisilleni ne kypsät tähkät, jotka
        jo  olen  tietojen  pelloilta  kerännyt
        voidakseni, mikäli  mahdollista, auttaa
        heitä tuntemaan

oman itsensä.  Näillä sanoilla  tahdon lopettaa
tämän  pienen  kirjani,  joka vaikka  se  onkin
epätäydellinen    kuitenkin   sisältää    monia
sellaisia   totuuksia,   jotka  ovat   nuorille
tarpeen.

Kaikissa  elämäntoiminnoissa, joihin  älyllinen
ja  suusanallinen  traditsioni vaikuttaa,  joka
muuten  tapahtuu kaikkien  ihmisten toimintojen
suhteen,     näyttää    "vaisto"     vähitellen
kuolevan  pois.  Niinpä   on  ihmisäiti  paljon
kykenemättömämpi   hoitamaan   lapsiaan   ilman
apuneuvoja, kuin  esimerkiksi kissa poikasiaan.
Mutta  sittenkin   on  ihmisäidillä  tavattoman
paljon   suuremmat   mahdollisuudet   vaikuttaa
lapsensa kehityksen suuntaan.

Samaa   on   minun   mielestäni   havaittavissa
avioliiton   suhteen.   Joukko   "sivistyneitä"
tapoja,   jotka   perintönä   ovat   seuranneet
vuosisatoja   polvesta   polveen,   eivät   ole
ainoastaan ryöstäneet nuoriltamme suurinta osaa
heidän  parhaista  vaistomaisista  taidoistaan,
vaan tuoneet  vielä niiden sijaan  useita rumia
ja luonnonvastaisia tapoja.

Vaikka  monet kirjoittavat  lasten kasvatuksien
taidosta,    on   vain    aniharvoilla   mitään
sanottavaa  avioelämän  taidosta  ellemme  ota,
lukuun niitä, jotka tahtovat toteuttaa joitakin
omia opinkappaleitaan  usein teologisia, taikka
luonnon omia lakeja vastaan taistelevia.

On tavattoman  vaikeata antaa  mitään määrättyä
yleistä avioelämää koskevaa sääntöä,

koska  eri   yksilöt,  myöskin   samaan  rotuun
kuuluvat,   äärettömästi   eroavat   toisistaan
nykyisten   keinotekoisten    olosuhteiden   ja
luonnottoman  kiihoituksen  takia,  jotka  ovat
vallitsevia  melkein  kaikessa, mitä  kutsutaan
sivistykseksi.  Jos  suoritettaisiin vakava  ja
todellinen avioliittoa koskeva tutkimus kaikkia
sen vaiheita ja yksityiskohtia myöten,

        tulisi  siitä  jättiläistyö. Ne,  jotka
        osaksikin  ovat yrittäneet  sitä tehdä,
        ovat  mielellään harhautuneet  puhumaan
        vain  muutamille abnormeille  ihmisille
        ja  jättäneet normaalisten,  terveitten
        ja haaveellisten ihmisten tarpeet tässä
        suhteessa tyydyttämättä.

Senvuoksi   ovatkin    aviopuolisot   joutuneet
tekemään   juuri   niitä   erehdyksiä,   joilta
heitä  olisi  ollut suojeltava,  sekä  sokeasti
sotkeutuneet vaikeuksiin,  jotka eivät suinkaan
ole ihmiskunnan perintöä,  vaan johtuvat meidän
aikamme tyhmistä tavoista.

Olen   kirjoittanut    kirjani   terveille   ja
normaaleille ihmisille, jotka menevät naimisiin
täynnä toivoa ja tulevaisuudenuskoa.

Jos  he  oppivat  tämän  läksyn  hyvin,  voivat
he   mahdollisesti   välttää  muutamia   niistä
vaikeuksista,  jotka  ovat tuhonneet  tuhansien
onnen,  mutta älkööt  he silti  kuvitelko, että
he   yksinomaan  tämän   avulla  saavuttaisivat
täydellisyyden.    On    lukemattoman    paljon
pikkuseikkoja,  jotka  kahden  henkilön,  jotka
aikovat soveltua toisilleen,

        on otettava huomioon.

--194--

Jokaisen   avioparin  on   hienotunteisesti  ja
hellästi   kuunneltava  ja   tutkittava  toinen
toistaan   ja   pyrittävä  oppimaan   toistensa
sisimmät toivomukset ja salaisuudet.

Toisinaan   saattaa  kyllä   tapahtua  niinkin,
että  aviopuolisot  kaikesta tiedosta  ja  mitä
parhaasta   tahdosta  huolimatta   havaitsevat,
etteivät   koskaan    voi   sulautua   yhdeksi.
Tällainen  murhenäytelmä  ei  ole  tässä  oikea
aihe viivytykseen. Mutta useimmissa tapauksissa
olisi  onnettomuus  paljon  harvinaisempi  kuin
se   on,    jos   rakastavaiset   avioliittonsa
ensimäisestä päivästä saakka koettaisivat oppia
taidon mukautua ja soveltua toisilleen.

Meidän kaikkein syvimmät  ja jaloimmat voimamme
pakoittavat  meidät antamaan  yhä hellemmän  ja
korkeamman  muodon   sille  yhteiskunnalliselle
ihanteelle,  jonka  päämääränä  on  elinikäinen
yksiavioisuus.  Samalla   kuin  ajattelevaisten
ja  helläsydämisten  ihmisten  on  helpotettava
ja  tasotettava   tietä  niille,   jotka  eivät
luonnollisessa kehityksessä  ole vielä päässeet
näin pitkälle,

        on      uudistajien      harrastaessaan
        kasvannaisia   ja   oksia   muistettava
        kuinka    elämänpuun    rungon    tulee
        kasvaa.   Nuorten    sydämissä   asuvaa
        kaunista   rakkauden  kunnioitusta   on
        vahvistettava,  ja  heille  on  tehtävä
        selväksi,  kuinka  kaikkein parhain  ja
        jaloin  voidaan   saavuttaa  sensijaan,
        että heidät eksytetään

kulkemaan vain  kaikkihävittävän "vapaus"huudon
perässä.

Pettyneillä  keski-ijän   ihmisillä  on  tapana
avioliiton  aineellisista  puolista  puhuessaan
katsella   niitä  pinnallisesti   ja  harmaassa
arkivalaistuksessa.  Nuoret  sensijaan  näkevät
avioliiton  unelmiensa  valaistuksessa  eivätkä
huomaa kuinka unelmien  pilvilinnat särkyvät ja
pakenevat  heti, kun  he joutuvat  kosketuksiin
todellisen kovan elämän kanssa.

Todellisuuden    muuttamiseksi    taivaallisten
unelmien  veroiseksi   tarvitaan  enemmän  kuin
ihmisvoima ainakin enemmän  kuin meidän aikamme
epätäydellisen ihmisen voima.

Mutta,  missä  taitavuus   ja  rakkaus  yhdessä
koettavat     avioliitosta    tehdä     parhaan
mahdollisen,  siellä   saavat  puolisot  tuntea
esimakua taivaallisesta onnesta.

LISÄYKSIÄ.

I.

Yksi   gynekologien  tavallisimpia   erehdyksiä
on  sekoittaa  toisiinsa kuukautisten  aika  ja
se  ajanjakso,  jolloin  sukupuolinen  halu  on
korkeimmillaan  ja  jota eläimistä  puheenollen
sanotaan kiima-ajaksi. Vieläpä hyvinkin uusissa
ja   muuten    pätevissä   teoksissa   esiintyy
tavantakaa   sellaisia   sanayhdistelmiä   kuin
"kiima- ja kuukautisten aika".

        Siinä   siis  rinnastetaan   kiima-aika
        ja     kuukautiset     samanarvoisiksi,
        ja   vanhemmissa,   kirjoissa   suoraan
        sanotaan,  että   naisten  kuukautisten
        aika vastaa eläinten kiima-aikaa

*).

*)

Tarkin  selostus  tästä asiasta  on  varmaankin
Marshallin   kirjassa    "The   Physiology   of
Reproduction".  Viitataan  myöskin  J.  Beardin
kirjoitukseen  Anat.   Anzeigerissä  1897  sekä
Heapen  teokseen  "Fhilosophical Trans",  Royal
Society 1894, 97.

Tämän   erehdyksen   on  tehnyt   m.m.   vallan
äskettäin  tohtori  Raymond Crawfurd  Englannin
Kuninkaallisen Lääkäriseuran julkaisussa.

Monet    tutkijat    ovat   kuitenkin    useita
kehittyneempiä

--197--

eläimiä   koskevissa  tutkimuksissaan   tulleet
siihen  ehdottomaan  tulokseen, ettei  eläinten
kiima-ajalla   ja  naisten   kuukautisilla  ole
mitään   yhteyttä   sekä  ettei   niitä   voida
rinnastaa. Näyttää tulleen jokseenkin selkeästi
todistetuksi,    että     naisen    kuukautiset
aiheutuvat eräänlaisesta vuodosta munasarjoissa
sekä  ettei  tämä   vuoto  suoranaisesti  johdu
munasadosta,

        vaikka  sillä on  jonkunverran yhteyttä
        senkin kanssa,

Pääasiallisimman tuloksen, johon tutkimus tähän
saakka  on   tullut,  on   Marshall  selostanut
seuraavin  rivein (Physiology  of Reproduktion,
sivu   69):  "Martinin   ja  eräitten   muitten
kirjoitusten    mukaan   on    naisella   usein
tavallisten   kuukautisten   jälkeen   selvästi
havaittava jälkivuoto, oestrusperioodi, jolloin
sukuvietti on voimakkaampi kuin tavallisesti

*).

*)

Uusin  tutkimus   on  havainnut,   että  nainen
hedelmöittyy    helposti   ajanjaksona,    jota
sanotaan  oestrus-perioodiksi  sekä sen  edellä
ilmenneen pro-oestrus-perioodin aikana, jolloin
tapahtuu  valmistavia   fysiologisia  muutoksia
hänessä.

Vaikka   hedelmöittyminen   kaikesta   päättäen
saattaa  tapahtua milloin  hyvänsä kuukautisten
väliajoillakin,  näyttää  kuitenkin siltä  kuin
naisella,  samoinkuin ylemmillä  imettäväisillä
eläimilläkin, alkujaan olisi hedelmöittymisaika
ollut  rajoitettu  määrättyyn  oestrus-  taikka
pro-oestrus-ajan jaksoon kuukautisten jälkeen."
Heape kirjoittaa tästä asiasta näin:

        "On usein kielletty, ettei

naisella   olisi   erikoista   oestrus-periodia
kuukautisten   jälkeen   ja  epäilemättä   ovat
sivistys  ja   uudenaikaiset  yhteiskunnalliset
olot   hävittäneet    luonnollisen   sukuvietin
heikkorakenteisilta yksilöiltä ja kiihoittaneet
sen  taas  liialliseksi  vahvempirakenteisissa.
Oestrus-perioodi voi  sen vuoksi  hyvinkin olla
kiistanalainen,

        mutta  minä  olen   sitä  mieltä,  että
        sukuvietti siitä  huolimatta silloin on
        huomattavin."

Melkein   kaikilla   villeillä   eläimillä   on
oma  kiima-aikansa,  joka  tavallisesti  sattuu
sellaiseen  ajankohtaan,  joka  on  tiineydelle
sopivin, ja poikaset tulevat maailmaan silloin,
kun  niillä  on  parhaat  mahdollisuudet  jäädä
elämään. Eläimillä ovatkin kiima-aika, munasato
ja   pentujen  syntyminen   järjestyneet  hyvin
sopusuhtaisesti.

        Ihmisten  keskuudessa   sensijaan  ovat
        eskimot  ainoat,   joilla  on  pitempiä
        väliaikoja  kiima-ajanjaksojen välillä.
        Väitetään  nimittäin,   että  eskimojen
        keskuudessa  saattaa  kulua  määrättynä
        vuodenaikana    kuukausimääriä    niin,
        ettei  aviopuolisoilla ole  ainoatakaan
        aviollista syleilyä.

II.

"KAREZZA"-JÄRJESTELMÄ.

Koska    se     kirja,    jossa    ylläolevalla
nimellä    selostetaan    tätä    järjestelmää,
on   kirjakaupoista   loppunut,  tahdon   tässä
kyselyjä  välttääkseni  selostaa sitä  muutamin
rivein.   "Karezza"  perustuu   pääasiallisesti
miehen   kykyyn  hallita   siemenvuotonsa.  Kun
molemminpuolin    on   saavutettu    tarvittava
kiihoitus ja ruumiillinen yhtyminen on alkanut,

        koetetaan olla  täysin rauhallinen sekä
        ruumiillisesti että sielullisesti. Tämä
        saavutetaan   siten,   että   vältetään
        kaikkia   ruumiillisia   liikkeitä   ja
        keskitetään   kaikki   ajatukset   vain
        rakastettuun.  On  todennäköistä,  että
        vahva  ja mielikuvitusköyhä  keskitason
        mies  ei  saa siten  tyydytystä,  mutta
        tunteellisemmat    ja   taiteellisemmat
        luonteet  ja   ruumiillisesti  vähemmän
        vahvat henkilöt sen kyllä saavat.

        Olen  kuullut  useammalta kuin  yhdeltä
        naiselta, että  sitä on  käytetty sekä,
        että sillä  on ollut  hyvin rauhoittava
        vaikutus    hermoihin.   On    muutamia
        äärimmäisyysmiehiä,   jotka  pidättävät
        vuodon   joka-ainoa  kerta,   kun  taas
        toiset käyttävät tätä

järjestelmää  ainoastaan  määrättyinä  kertoina
niiden  yhdyntöjen  välillä, jolloin  vuoto  on
saanut vapaasti tapahtua. Pääasiallisinta tässä
järjestelmässä   on  se   miehen  tahdonlujuus,
jolla    hän    määrää   ja    hallitsee    sen
vastavaikutuksen,   jota  yleensä   on  pidetty
tahdosta riippumattomana.  Minulla on kuitenkin
sen suhteen niin vähän tietoja,

        etten   tahdo   sitä  suositella   enkä
        liioin   tuomita.   Monet  ovat   sillä
        kokeilleet menestyksellisesti ja eduksi
        terveydelleen.

Loppu.

The end.


